
Préface de L Editeur 


duction catalane du XIVe siècle que nous avons 
publiée du De amore d'André le Chapelain, nous 
Jui avons juxtaposé le texte latin. Le tout a été précédé d'une 
Introduction sur leur influence dans l'ancienne littérature 
catalane. | 
Avec la Sociedad Castellonense de Cultura, qui a mené 
à bien cette entreprise, j'ai pensé qu'il y aurait intérêt à 
faire un tirage à part du texte latin à l'intention de tous ceux 
qu'il peut intéresser. | | 
Ce texte est, en effet, comme le dit M. Bossuaî, «au même 
titre que le Trésor de Brunet Latin ou le Speculum ma- 
jus de Vincent de Beauvais, une de ces œuvres capitales où 
se reflète la pensée d’une grande époque, où s'explique le 
‘secret d'une civilisation» (1). 
C'est le code amoureux et mondain de la société cour- 
toise du XIIe siècle. 


D our mieux apprécier l'étendue et la valeur de la tra- 


| (1) R. Bossuat, Drouart La Vache, traducteur d’ André le Chapelain 
(1290), thèse de doctorat ès lettres. Paris, in-8, 1996, p. 51. 

Traduit deux fois en France, en Italie et en Allemagne, 
une fois en Catalogne, il est mentionné, cité ou simplement 
imité dans ces quatre pays. Grand nombre d'écrivains fran- 
çais s'en inspirent, de Chrestien de Troyes à Martial d’ Au- 
vergne. M. Bossuat en a signalé les principaux (1). Mais il 
en est d’autres moins connus qui, comme Oton de Grand- 
son, procèdent encore de lui, tout au moinsindirectement (2). 
Nous avons noté, à notre tour, les emprunts que lui ont 
faits les Catalans des XIVe et XVe siècles. N'est-il pas pro- 
bable qu'il a exercé une influence analogue, non seulement 
en Italie ou en Allemagne où il a été copié et traduit, mais 
aussi dans d'autres littératures européennes? Partout où, du 
XIIe au XVIe siècle, l'esprit chevaleresque et les mœurs 
courtoises ont fourni des thèmes à la poésie, partout où, 
durant cette longue période, il y a eu des auteurs aimant à 
disserter sur les questions d'amour, on risque, si l’on y 
regarde avec soin, de découvrir quelques traces du Trac/a- 
tus de Amore. 

Il y a eu de cet ouvrage trois éditions, dont deux extrèé- 
mement rares (6). 

La première, sans indication de lieu ni d'année, a paru 
vraisemblablement avant la fin du XVe siècle. Cet incunable, 
dont la Bibliothèque nationale de Paris (Rés. Y* 287) et celle 
de Vienne possèdent chacune un exemplaire, a pour incipit: 
Incipiunt fituli capitulorum fracfafus amoris et de amoris 
remedio Andree capellani pape Innocenti quarfi. Et ha- 
bet III parfes. 

La seconde édition a été publiée à Dorpmund en 1610, en 
un vol. in-8, sous ce titre: Erofica, seu Amatoria Andreae 
Capellani Regii vetustissimi scriptoris. ad venerandum 


(1) R. Bossuat, Drouart La Vache, fraducteur d'André le Chapelain, 
p. 16-51. 

(2) Voir, notamment, sa Pasfourelle et les citations qu'en a données 
M. Piaget dans Romania, XIX, 404-5, 

(5) Voir, sur les anciennes éditions du 7racfafus ou des ouvrages qui, 
en dérivent, Brunet, Manuel du libraire, 1, col. 267-8. ÿ 

suum amicum Owalfherum scripta... On en trouve deux 
exemplaires (Rés. R. 2507 et Rés Y° 2872) à la Bibliothèque 
nationale de Paris. 

La troisième, due à M. Trojel, est un volume in-16 de 
LVI-—670 pp., imprimé à Copenhague en 1892 sous le titre: 
Andreae Capellani regii Francorum de Amore libri tres. 
Recensuif E. Trojel. Havniae. In libraria Gadiana, avec 
une préface et une table en latin et les variantes de neuf ma- 
nuscrits. 

Les exemplaires de cette dernière édition sont si peu 
nombreux que, l’an dernier, M. Gustave Cohen, profes- 
seur à la Sorbonne, déclarait publiquement, dans un article 
des Nouvelles Lifiéraires, que |’ ouvrage d’ André le Cha- 
pelain était devenu inaccessible et devait être réédité. C'est 
à ce besoin que répond la présente publication. 

Nous y reproduisons le texte établi par M. Trojel, mais 
sans la varia scriptura, très abondante, qu'il a donnée au 
bas des pages. On n’y trouvera que quelques-unes des le- 
çons particulières utilisées par le traducteur catalan. Nous 
avons, en outre, remplacé par les lettres À, B, C, D,E, P, G, H, 
les huit divisions du chap. VI du Livre Premier où la lettre p 
figure deux fois par erreur. 

Voici enfin les sigles dont nous nous sommes servi, 
après M. Trojel, dans nos variantes: 


A codex Ambrosianus; 

cod. Guelferbytanus 85, 18; 

cod. Vaticanus; 

cod. Parisinus 8758; 

cod. Montepessulanus: 

cod. Gaddianus:; 

cod. Guelferbytants 71, 20; 

cod. Monacensis; 

] cod. Parisinus 10363; 

b editio anni 1610 (codex Lipsiensis): 
O consensus codicum CDEFH et editionis b: 


03000 

P consensus codd. DE FH et b:; 
AR consensus codd. DEF H!:; 

T consensus codd. À B: 

V consensus codd. CD F: 

Z consensus codd. E H:; 

cf. ceteri; 

omn. omnes codices; 

om. omittit vel omittunt; 

add. addit vel addunt. 


Amédée Pagès 


Tours, le 7 Avril 1999. 

[1] Pragrario 


Cogit me multum assidua tuae dilectionis instantia, Gual- 
teri venerande amice, ut meo tibi debeam famine propalare 
mearumque manuum scriptis docere, qualiter inter amantes 
illaesus possit amoris status conservari, pariterve, qui non 
amantur, quibus modis sibi cordi affixa valeant Veneris 
iacula declinare. Asseris te namque novum amoris militem 
novaque ipsius sauciafum sagitta illius nescire apte guber- 
nare frena caballi nec ullum posse tibi remedium invenire. 
Quod quam sit grave quamque molestet meum animum, 
nullis tibi possem sermoni[2]bus explicare. Novi enim et 
manifesto experimento percepi, quod, qui Veneris est servi- 
tuti obnoxius, nil valet perpensius cogitare, nisi ut aliquid 
semper valeat suis actibus operari, quo magis possit ipsius 
illaqueari catenis: nihil credit, se habere beatum nisi id, 
quod penitus suo debeat amori placere. Quamvis igitur non 
multum videaturexpediens huiusmodi rebus insistere nec de- 
ceat, quemquam prudentem huiusmodi vacare venatibus, ta- 
men propter affectum, quo tibi annector, tuae nullatenus 
valeo petitioni obstare; quia luce clarius novi, quod docto 
in amoris doctrina cautior tibi erit in amore processus, 
tuae, prout potero, curabo postulationi parere. 

[3] LIBER PRIMUS 


ACCESsSsus AD AMORIS TRACTATUM 


Est igitur primo videre, quid sit amor, et unde dicatur 
amor, et quis sit effectus amoris, et inter quos possit esse 
amor, qualiter acquiratur amor, retineatur, augmentetur, 
minuatur, finiatur et de notitia amoris mutui, et quid unus 
amantium agere debeat altero fidem fallente. 


CaPITULUM 1.—QuiD siT AMOR 


Amor est passio quaedam innata procedens ex visione 
et immoderata cogitatione formae alterius sexus, ob quam 
aliquis super omnia cupit alterius potiri amplexibus et om- 
nia de utriusque voluntate in ipsius amplexu amoris prae- 
cepta compleri. 

[4] Quod amor sit passio, facile est videre. Nam, ante- 
quam amor sit ex utraque parte libratus, nulla est angustia 
maior, quia semper timet amans, ne amor optatum capere 
non possit effectum, nec in vanum suos labores emittat. 
Vulgi quoque timet rumores et omne, quod aliquo posset 
modo nocere; res enim imperfectae modica turbatione defi- 
ciunt. Sed et, si pauper ipse sit, timet, ne eius mulier vili- 
pendat inopiam; si turpis est, timet, ne eius contemnatur in- 
formitas vel pulchrioris se mulier annectat amori; si dives 
est, praeteritam forte tenacitatem sibi timet obesse. Et, 
ut vera loquamur, nullus est, qui possit singularis aman- 
tis enarrare timores. Est igitur amor ille passio, qui ex 
altera tantum est parte libratus, qui potest singularis amor 
vocari. Postquam etiam amor utriusque perficitur, non mi- 
nus timores insurgunt; uterque namque timet amantium, ne, 
quod est muitis laboribus acquisitum, per alterius labores 

amittat, quod valde magis onerosum constat hominibus, 

quam [5] si spe frustrati nullum sibi suos fructum sentiant 

afferre labores. Gravius est enim carere quaesitis quam 

sperato lucro privari. Timet etiam, ne in aliquo offendat 
amantem; tot enim timet, quod nimium esset narrare diffici- 

le. Quod autem illa passio sit innata, manifesta tibi ratione 

ostendo, quia passio illa ex nulla oritur actione subtiliter 

veritate inspecta; sed ex sola cogitatione, quam concipit ani- 

mus ex eo, quod vidit, passio illa procedit. Nam quum ali- 

quis videt aliquam aptam amori et suo formatam arbitrio, 

statim eam incipit concupiscere corde; postea vero, quo- 

tiens de ipsa cogitat, totiens eius magis ardescit amore, 

quousque ad cogitationem devenerit pleniorem. Postmodum 

mulieris incipit cogitare facturas et eius distinguere mem- 

bra suosque actus imaginari eiusque corporis secreta rima- 

ri ac cuiusque membri officio desiderat perpotiri. Postquam 

vero ad hanc cogitationem plenariam devenerit, sua [6] fre- 

na nescit continere amor, sed statim procedit ad actum; sta- 

tim enim adiutorium habere laborat et internuntium invenire. 

Incipit enim cogitare, qualiter eius gratiam valeat invenire, 

incipit etiam quaerere locum et tempus cum opportunitate 

loquendi ac brevem horam longissimum reputat annum, 

quia cupienti animo nil satis posset festinanter impleri; et 
multa sibi in hunc modum evenire constat. Est igitur illa 

passio innata ex visione et cogitatione. Non quaelibet cogi- 

tatio sufficit ad amoris originem, sed immoderata exigitur: 

nam cogitatio moderata non solet ad mentem redire, et ideo 
ex ea non potest amor oriri. 


CaAPITULUM 1I.—INTER QUOS POSSIT BSSE AMOR 


Hoc autem est praecipue in amore notandum, quod amor 
nisi inter diversorum sexuum personas esse non potest. 
Nam inter duos mares vel inter duas feminas amor sibi lo- 
cum vindicare non [7] valet; duae namque sexus eiusdem 

personae nullatenus aptae videntur ad mutuas sibi vices 
reddendas amoris vel eius naturales actus exercendos. Nam 
quidquid natura negat, amor erubescit amplecti. 

Ad hoc totus tendit conatus amantis, et de hocillius as- 
sidua est cogitatio, ut eius, quam amat, fruatur amplexibus; 
optatenim,ut cum ea omnia compleatamoris mandata, idest, 
ea quae in amoris tractatibus reperiuntur inserta. in amantis 
ergo conspectu nil valet amoris actui comparari, potiusque 
verus amans cunctis exspoliari divitiis vel omni eo, quod 
humano posset excogitari ingenio, sine quo quis vivere non 
potest, penitus privari eligeret quam sperato vel acquisito 
amore carere. Quid enim homo posset possidere vel habe- 
re sub coelo, pro quo vellet tot subiacere periculis, quot 
assidue videmus amantes ex libero arbitrio se subiugare? 
Videmus enim ipsos mortem contemnere nullasque timere 
minas, divitias spargere et ad multas de[8]venire inopias. 
Sapiens tamen amator divitias non abiicit, tanquam prodi- 
gus consuevit dispensator abiicere, sed iuxta patrimonii fa- 
cultates suis ab initio modum ponit impendiis. Nam inopiae 
quisque necessitati suppositus deflexo incipit incedere vultu 
et multis cogitationibus cruciari, et omnis eum alacritas de- 
relinquit. Qua quidem cessante illico melancolia ex adverso 
consurgit, in eo suum sibi locum vindicat ira, et ita incipit 
esse alteratus amanti et ei terribilis apparere, sicque inci- 
piunt amoris incrementa deficere: ergo incipit amor diminui. 
Amor enim semper minuitur vel augetur. Manifesto igitur 
experimento cognosco, quod ita superveniente inopia inci- 
piunt fomenta amoris deficere, quia: «Non habet unde suum 
paupertas pascat amorem». 

Non autem haec tibi enarro, amice, quasi velim avaritiam 
sectandam esse meis tibi faminibus indicare, quam cunctis 
constat in eodem cum amore non posse domicilio permane- 
re, sed ut tibi ostendere valeam, prodigalitatem esse [9] 
modis omnibus fugiendam, et ipsam largitatem utroque bra- 
chio amplectendam. Nota etiam, quod amans nihil sapidum 
ab amante consequitur nisi ex illius voluntate procedat. 

CaPITULUM 111. —UNDE DICATUR AMOR 


Dicitur autem amor ab amo verbo, quod significat cape- 
re vel capi. Nam qui amat, captus est cupidinis vinculis 
aliumque desiderat suo capere hamo. Sicut enim piscator 
astutus suis conatur cibiculis attrahere pisces et ipsos 
sui hami capere unco, ita vero captus amore suis nititur 
alium attrahere blandimentis totisque nisibus instat duo 
piversa quodam incorporali vinculo corda unire vel unita 
semper coniuncta servare. 


CaAPITULUM IV.—Quis SIT EFFECTUS AMORIS 


Effectus autem amoris hic est, quia verus amator nulla 
posset avaritia offuscari, amor horridum et incultum omni 
facit formositate pollere, infimos natu etiam morum novit 
nobili[10]tate ditare, superbos quoque solet humilitate 
beare, obsequia cunctis amorosus multa consuevit decenter 
parare. O, quam mira res est amor, qui tantis facit hominem 
fulgere virtutibus tantisque docet quemlibet bonis moribus 
abundare! Est et aliud quiddam in amore non brevi sermone 
laudandum, quia amor reddit hominem castitatis quasi vir- 
tute decoratum, quia vix posset de alterius etiam formosae 
cogitare amplexu, qui unius radio fulget amoris. Est enim 
suae menti, dum de amore suo plenarie cogitat, mulieris 

cuiuslibet horridus et incultus aspectus. 

Hoc ergo tuo pectori volo semper esse fixum, Gualteri 
amice, quod, si tali amor libramine uteretur, ut nautas suos 
post multaraum procellarum inundationem in quietis semper 
portum deduceret, me suae servitutis perpetuo vinculis obli- 
garem. Sed quia inaequale pensum sua solet manu gestare, 
de ipsius tanquam iudicis suspecti non ad plenum confido 
iustitia. [11] Ideoque ad praesens eius recuso iudicium, quia: : 
«Saepe suos nautas valida relinquit in unda». 

Sed quare amor quandoque ponderibus non utatur 
aequalibus, alibi tractatu latiori te plenius edocebo. 


CaAPITULUM V.—QUAE PERSONAE SINT APTAE AD AMOREM (1) 


Est nunc videre, quae sint aptae personae ad amoris ar- 
ma ferenda. Et scire debes, quod omnis compos mentis, qui 
aptus est ad Veneris opera peragenda, potest amoris per- 
tingi aculeis, nisi aetas impediat vel caecitas vel nimia volup- 
tatis (2) abundantia. Aetas impedit, quia post sexagesimum 
annum in masculo et post quinquagesimum in femina, licet 
coire homo possit, eius tamen voluptas (5) ad amorem de- 
duci non potest, quia calor naturalis ab ea aetate suas 
incipit amittere vires, et humiditas sua validissime inchoat 
incrementa fovere atque ho[{2]minem in varias deducit 
angustias et aegritudinum diversarum molestat insidiis, nul- 
laque sunt sibi in hoc saeculo praeter cibi et potus solatia. 
Similiter ante duodecim annos femina, et ante decimum 
quartum annum masculus non solet in amoris exercitu mili- 
tare. Dico tamen et firmiter assero, quod masculus ante de- 
cimum octavum annum verus esse non potest amans, quia 
usque ad id tempus pro re satis modica verecundo rubore 
perfunditur, qui non solum perficiendum impedit amorem 
sed bene perfectum exstinguit. Sed et alia ratio efficacior in- 
venitur, quia ante praefatum tempus nulla in homine cons- 
tantia viget, sed in omnibus variabilis reperitur. Nec enim 
aetatis de amoris imperii arcanis posset tanta infirmitas co- 
gitare. Cur vero citius in muliere amor quam in masculis 
exardescit, alibi forte docebo. 

Caecitas impedit amorem, quia caecus videre non potest, 

_unde suus possit animus immoderatum suscipere cogitatio- 
nem, ergo in eo amor [13] non potest oriri, sicut plenarie 


(1) Que persone sunt apte ad amoris arma ferenda 8. 
(2) Voluntatis 7C. 
(3) Voluntaa TC. 

supra constat esse probatum. Sed hoc verum esse in amore 
acguirendo profiteor; nam amorem ante caecitatem hominis 
acquisitum non nego in caeco posse durare. 

Nimia voluptatis abundantia impedit amorem, quia sunt 
quidam, qui tanta voluptatis cupidine detinentur, quod amo- 
ris non possunt retineri reticulis; qui post multas etiam. de 
muliere cogitationes habitas vel fructus assumptos, post- 
quam aliam vident, statim illius concupiscunt amplexus et 
obsequii a priore amante suscepti obliviosi et ingrati exsis- 
tunt. IIli tales, quot vident, tot cupiunt libidini immisceri. Is- 
torum talis amor est, qualis est canis impudici. Sed nos cre- 
dimus asinis comparandos; ea namque solummodo natura 
moventur, quae ceteris animantibus homines ostendit aequa- 
les, non vera, quae [14] rationis differentia nos a cunctis 
facit animalibus separari. De talibus animantibus alibi 
dicetur. 


CAPITULUM VI.—QUALITER AMOR ACQUIRATUR ET QUOT MODIS 


Nunc igitur sequenti restat loco videre, quibus modis 
amor sit acquirendus. Et quorumdam fertur narrare doctrina 
quinque modos esse, quibus amor acquiritur, scilicet: for- 
mae venustate, morum probitate, copiosa sermonis facun- 
dia, divitiarum abundantia et facili rei petitae concessione. 
Sed nostra quidem credit opinio, tantum tribus prioribus 
modis amorem acquiri, duos autem ultimos modos omnino 
credimus ab aula propulsandos amoris, sicut mea tibi suo 
loco monstrabit. 

Formae venustas modico labore sibi quaerit amorem, 
maxime si amorem simplicis requirit amantis. Simplex enim 
amans nil credit aliud in amante quaerendum nisi formam 
faciemque venustam et corporis cultum. Horum autem amo- 
rem improbare noninsisto, sed nec multum [15] approbare 
contendo, quia inter incautos vel minus sapientes amantes 

amor diu latere non potest; ergo sua statim incipit incre- 
menta nescire. Divulgatus enim amor aestimationem non 
servat amantis, sed eius famam sinistris solet cauteria- 
re rumoribus et poenitentem prorsus saepe reddit amantem. 
Raro inter ipsos.amor perdurat amantes, sed, si inter tales 
amor forte quandoque remaneat, sua non potest pristina 
solatia capere, quia rumoris percepta suspicio custodiam 
facit cautiorem exhibere puellae et omnem loquendi opportu- 
nitatem excludit et sollicitos. attentosque reddit cognatos 
amantis, et exinde inimicitia capitalis insurgit. In talibus 
amor, quum non possit sua solatia capere, immoderata sus- 
cipit incrementa et in immanium lamenta poenarum deducit 
amantes, quia: «Nitimur in vetitum, cupimus semperque ne- 
gatum». 

Sapiens igitur mulier talem sibi comparare perquirat 
amandum, qui morum sit probitate [16] laudandus, non au- 
tem, qui mulierum se more perungit vel corporis se cultu 
perlustrat. Non enim potest virili congruere formae mulie- 
rum se more ornare vel corporis ornatui deservire. Tales 
etiam mirificus Ovidius redarguendo notavit: 


- «Sint procul a nobis iuvenes ut femina compti, 
Fine coli modico forma virilis amat». 


Sed et, si mulierem videris nimia colorum varietate fu- 
catam, eius non eligas formam, nisi alia vice primo ipsamex- 
tra festiva diligenter aspicias, quia mulier in solo corporis 
fuco confidens non multum solet morum muneribus ornari. 
Oicut igitur in masculo diximus, ita credimus, in muliere non 
formam tantum quantum morum honestatem sectandam. Ca- 
ve igitur, Gualteri, ne inanis te decipiat mulierum forma, 
quia tanta solet esse mulieris astutia et eius multa (1) facun- 
dia, quod, postquam coeperis eius acquisitis gaudere mune- 
ribus, non videbitur tibi facilis ab ipsius amore regressus. 
Morum probitas acquirit [17] amorem in morum probitate 


() Mellita P. 

fulgentem. Doctus enim amans vel docta deformem non 
reiicit amantem, si moribus intus abundet. Qui enim probus 
invenitur et prudens, nunquam facile posset in amoris se- 
mita deviare vel suum coamantem afficere turbatione. Sa- 
piens igitur, si sapientem suo connectit amori, suum amo- 
rem in perpetuum facillime poterit occultare et sapientem 
coamantem sapientiorem sua solet exhibere doctrina et mi- 
nus sapientem sua consuevit moderatione reddere cautio- 
rem (1). Mulier similiter non formam vel cultum vel generis 
queerat originem, quia: <Nulla forma placet, si bonitate va- 
cet», morum atque probitas sola est, quae vera facit homi- 
nem nobilitate beari et rutilanti forma pollere. Nam quum 
omnes homines uno sumus ab initio stipite derivatiunamque 
secundum naturam originem traximus omnes, non forma, 
non corporis cultus, non ettam opulentia rerum, sed sola 
fuit morum probitas, quae primitus nobilitate [18] distinxit 
homines ac generis induxit differentiam. Sed plures quidem 
sunt, qui ab ipsis primis nobilibus sementivam trahentes 
originem in aliam partem degenerando declinant: «Et si 
convertas, non est propositio falsa». 

Sola ergo probitas amoris est digna corona. Sermonis 
facundia multotiens ad amandum non amantium corda com- 
pellit. Ornatum etenim amantis eloquium amoris consuevit 
concitare aculeos et de loquentis facit probitate praesumi. 
* Quod qualiter fiat, quam brevi potero, curabotibi sermone 
narrare. 

Ad hoc imprimis istam tibi trado doctrinam, quod mulie- 
rum alia est plebeia, alia nobilis, alia nobilior. Item mascu- 
lus alius est plebeius, alius est nobilis, alius nobilior, alius 
nobilissimus. Mulier plebeia tibi satis est manifesta; nobilis 
mulier dicitur ex vavassoris vel proceris sanguine orta vel 
eorum uxores. Nobilior femina nominatur a proceribus 
sumpta. idem [19] dicimus in masculis, nisi quod masculus 
nobiliori vel ignobiliori vinctus uxori ordinem non mutat. 


(1) Sapientem igitur amantem tibi querere cura. add. VZI. 

Mulier enim vincta marito ex mariti ordine suam nobilita- 
tem variando commutat. Masculi vero nobilitas mulieris 
nunquam potest coniunctione mutari. Praeterea unum in 
masculis plus quam in feminis ordinem reperimus, quia 
quidam masculus nobilissimus invenitur ut puta clericus. 


A. Loguitur plebeius ad plebeiam. 


Accedat igitur ad plebeiam plebeius et tali ad eam ser- 
mone loquatur. Primitus ipsam suo more salutet; sed haec 
sunt generaliter dicenda et omni credantur amanti, ut post 
salutationem non statim a verbis amoris incipiat, quia pelli- 
cibus talia sunt initia facienda. Immo et domina salutata 
quoddam moderatum debet a[28]masculo tempus interponi, 
ut mulier, si velit, primo loquatur. Nam, si mulier ipsa lo- 
quendi praestet initium, gaudere non immerito poteris si 
verborum tibi copia non abundet, quia ipsius elocutio co- 
piosam tibi sermonis materiam propinabit. Sunt enim qui- 
dam, qui in dominarum aspectu adeo loquendi vigorem amit- 
tunt, quod bene concepta rectèeque in mente disposita per- 
dunt nec possunt aliquid ordine recto proponere, quorum 
satis videtur arguenda fatuitas. Non enim decet aliquem nisi 
audacem et sapienter instructum ad dominarum colloquia 
devenire. Sed si nimis ipsius mulieris loquendi differantur 
initia, post spatium moderatum sapienter in sermone pro- 
rumpas. Primo extrinseca verba proponas, quae ludificum 
aliquid contineant vel illius patriae vel gentis vel personae 
laudationem. Nam mulieres pro maxima parte in suae per- 
sonae commendatione laetantur, et cuncta, quae suas per- 
tinere videntur ad laudes, facile per omnia creduntf, plebeïae 
maxime ac rusticanae. [21] Post illa igitur extrinseca verba 
tali potes ratione procedere: 

Quando te divina formavit essentia, nulla sibi alia fa- 
cienda restabant: Tuo decori nihil deesse cognosco, pru- 
dentiae nihil, immo nil prorsusinte deficit quidquam, nisi 

guod tuo, ut mihi videtur, neminem ditasti amore. Miror 
tamen plurimum, si mulierem tam formosam et tanta pru- 
dentia decoratam amor extra sua castradiu militare permittit. 
O, si inceperis militare amori, beatus erit ille super omni- 
bus, quem tuo coronabis amore. Nam si ego tanto meis 
meritis essem dignus honore (1), nullus in orbe vivens recte 
mihi esset coaequandus amator. 

Mulier ait: Tui videntur falsitatem continere sermones, 
quia, quum mihi non sit pulchritudinis [22] forma decora, 
me quasi super omnes formosam mulieres extollis, et quum 
sim ornatu sapientiae destituta, me tanquam prudentem (2) 
tua verba commendant. Mulieribus enim ex plebetrahentibus 
originem sapientia non debet summa requiri. 

Homo ait: Consveiudo est sapientum, ut nunquam suam 
formam vel probitatem ore proprio fateantur, et ex hoc 
eorum manifeste probitas denotaiur, quia tam caute suis 
prudentes consueverunt sermonibus uti, ut nunquam illo 
vulgari iuste valeant proverbio denotari, quo fertur, omnem 

in oreproprio sordescere laudem. Cuius proverbii tu quoque 
tanquam sapiens volens evitare sententiam te aliis tantum 
laudandam relinquis; tot enim sunt, qui tuas insistant ex- 
toilere laudes, quod nunquam dicere fas esset, quod quae- 
cunque persona vellet falsa narrare. Nam et, qui te gentis 
tuae ratione non diligunt, de te attente laudes referre cog- 
novi. [23] Sed et, si credas non esse formosam, ex hoc me 
verum reputare debes amantem, quum tua mihi formositas 
videatur aliarum omnium summittere formas; amor enim 
deformem quoque mulierem tanquam valde formosam re- 
presentat amanti. Dixisti etiam, te ex vili generi ortam. Sed 
in hoc longe maioribus te dignam fore laudibus ostendisti 
et maiori nobilitate gaudere, quum nobilitatem tibi non ge- 
neris vel sanguinis propinavit origo, sed sola probitas et 
compositio morum digniorite nobilitatis specie ditaverunt. 


a) amoreC, 
(2) sapientem C. 

Nam homines universos abinitio prodiit una natura, unaque 
omnes usque ad hoc tempus tenuisset aequalitas, nisi mag- 
nanimitas et morum probitas coepisset homines nobilitatis 
inaequalitate distinguere. 

Mulier ait: Si tanta sum nobilitate praeclara, ut tuis 
niteris sermonibus indicare, et quum sis plebeius, aliquam 
de plebe tuo studeas amori coniungere, et ego nobilis 
amorem mihi ex nobi[24]litate requiram. Nobilitas enim et 
popularitas in diversis sexibus «non bene conveniunt nec in 
una sede morantur.» 

Homo ait: Tua satis idonea responsio videretur, si tan- 
tum mulieribus esset indultum, ut in eis per bonos mores 
generis nobilitari posset infimitas. Sed quum non solum 
feminis sed etiam masculis morum probitas nobilitatem in- 
ducat, a tuo me forsitan minus recte repellis amore, quum 
et mei mores nobilitatis me forte virtute coruscant. Noscas 
ergo primitus, an morum me cultura destituat, et si meum 
inveneris genus ultra suam nobilitari naturam, nullatenus 
me debeas spe tui frustrare amoris. Magis enim moram con- 
gruit nobilitati ex morum nobilitate amantem sibi eligere 
quam altum sibi et incultum quaerere genus. Immo et, si 
aliquis reperiatur utraque nobilitate praeclarus, magis illius 
amor est eligendus, qui sola morum nobilitate lustratur. 
Nam ille ab antiquo stipite [25] maiorique parente sibi no- 
bilitatem accipit et illam ab eis quasi ex quodam traduce 
sumpsit, a quibus sementivam traxit originem; iste vero 
ex ipso tantum suam habet nobilitatem et eam sibi a nullo 
stipite derivatam assumpsit, sed ex sola suae mentis optima 
dispositione retinuit ortam. Magis ergo istius quamillius 
est nobilitas approbanda. Video enim, quodille rex maiori 
laude censetur vel praemio dignus, qui ex suis genitoribus 
modico regno assumpto infinitas postea sua virtuosa po- 
tentia nationes suae subiugaverit dicioni quam ille, qui 
plura regna hereditario sibi iure transmissa penitus con- 
servatillaesa. Si ergo cognoscas, me morum nobilitate 
gaudere, tuam me versus probitatem inclina et dona mihi 

spem saltem tui tam diu desiderati amoris, uf vivere possim; 
nos enim est spes ulla salutis, si de tuo me desperes amore. 

Mulier ait: Quamvis multa sis probitate laudandus, ego 
tamen iuvencula veterum horresco solatia. 

Homo ait: Senectus quidem res improbanda [26] non 
est, quia pariter ad eam trahimur omnes unaque ad ipsam 
cunctos natura deducit, cui nemo resistere potest. Non enim 
potentiae valui divinae resistere, ut meam nativitatem contra 

 suam differret provisionem tardiusque me produceret in 
lucem. Ergo quod in meis tantum processi diebus, mihi nu- 
llatenus est adscribendum, et ideo in damnum mihi nequa- 
quam cedere debet; immo amplius dico, quod, si sapientia 
te ulla detentat, aetatis prolixitas magnum mihi est ar- 
gumentum pro tuo lucrando amore, quia in tam tempore 
longo laudabilia multa peregi, urbanitates multas exercui, 
infinita, quibus potui, obsequia contuli, tot et alia bona feci, 
quae temporis modico lapsu nullus agere potuisset, ideoque 
magnis sum meritis dignus et retributione maxima hono- 
randus. Et econtra, si vixissem tempore brevi, non essem 
tanto munere dignus, quia tempore modico bona fieri pau- 
cis{27]sima possunt.Tum autem, qui plus servit et obsequia 
plura facit, praemiis esse maioribus dignum quam qui pau- 
ciora laudabilia fecit, ex eo satis est manifestum, quod tam 
in coelestis curia regis quam etiam principum terrenorum 
omnes cernimus, iuris istius peritia censeri, ut qui plus 
servit, maiora praemia ferat. Haec autem dico non quasi 
asserendo, me senectutis gloria decoratum, sed errorem 
istum àtuo volens depellere corde, hominem, qui adoles- 
centiae praeterivit aetatem, ab amoris esse militia repellen- 
dum, quum vix in adolescentia reperiatur aliquis, quiin 
cunctis variabilis et inconstans non exsistat. Non enim ex 
corporis canitie recte deprehenditur ipsa senectus. Multos 
enim assidue videmus in minori positos aëétate canescere 
multosque etiam in decrepito conspicimus senio et nulla 
canitie dealbari. Ergo magis ex corde quam ex pilo senectus 
ipsa deprehenditur. 

Sed et, si sit aliquis forte nimia iuventute detentus, tali 
fortassis contra eum mulier utetur obiectu: Non in te quidem 
illa perficitur [28] aetas, qua digne possis amorem alicuius 
postulare prudentis; unde tua multum videtur arguenda 
temeritas, quod ea petis, quibus penitus reperiris indignus. 
Multa enim debet probitate gaudere multisque ipsüm bene- 
ficiis iuvari oportet, qui dominae probioris petit amorem. 
Quae autem in te sint probitatis indicia, vel quae te be- 
nefacta (1) commendent, videre non possum, nec alicuius 
relatione percepi, propter quae tam grandia tua tam audacter 
petat improbitas. Si enim in amoris vellem exercitu militare, 
plures mecum viri assidua confabulatione loquuntur, qui 
multa strenuitate famae sunt et probitate decori, ex quibus 
mihi possem amorem eligere competentem. Primo ergo, 
antequam petas, ea facere studeas, quae petitis iudicentur 
digna muneribus. 

Homo ait: Nisi te crederem ista ludendo narrasse, vel 
ut mihi verecundiae ruborem induceres, dicerem, tuam plu- 
rimum errare prudentiam. Profiteor etenim, quod magnis 
sunt digna praeterita facta muneribus, verumtamen uni- 
versis constat hominibus, quod nullum in mundo [29] 
bonum vel curialitas exercetur, nisi ex amoris fonte (2) 
derivetur. Omnis ergo boni erit amor origo et causa. Ces- 
sante igitur causa eius de necessitate cessat effectus. 
Nullus ergo poterit homo facere bona, nisi amoris suasione 
cogatur. Petitum itaque largiri debes amorem, ut benefa- 
ciendi causa mihi a te videatur indulta et per te valeam 
bonis moribus informari et stabili semper in firmitate durare. 
Magis enim ad tuam laudem pertinere cognosco, si ex tua 
gratia tantum mihi amorem vel spem largiaris amoris, quam 
si eum mihi praeteritorum factorum remunerationem con- 
cedas; ibi enim quasi ex debito facies, hic vero largitas pura 
versatur. Praeterea, nonne maiori doctor est dignus honore 


(1) beneñicia DZ. 
(2) fomite C. 

vel laude, qui omnino discipulum imperitum sua facit doc- 
trina prudentem, quam qui reddit doctum sua sapientia 
doctiorem? Novus ergo miles amoris ac in amore rudis te 
mihi peto magistram et tua doctrina plenius erudiri. Magno 
enim tibi adscribetur honori, si me rudem et in[30doctum 
tua feceris prudentia doctum. Rudes enim et indoctos tali 
decet amori servire, cuius industria incauta valeat obum- 
brari iuventus. 

Mulier ait: Non recte in amore sapis, quum aperte videaris 
amoris reguülas tuis sermonibus obviare. Nam amoris 
praecepto docemur, ut qui plura bona facit, maiori debeat 
honore gaudere ac meritis pluribus adiuvari. Nam si tuos 
veros iudicemus esse sermones, suis actoribus benefacta (1) 
nocebunt, et econtra aliis prodesse videbitur a beneñiciis 
abstinuisse nullaque bona fecisse. Sed dicis in hoc mea te 
velle disciplina doceri; hunc autem penitus recuso laborem, 
quia magis doctus videtur eligendus amator, quam qui meo 
labore est docendus. Parisius igitur exspecta erudiri, non a 
muliere doceri, quia nimia videtur imperitia laborare, qui 
rudis [31] et indoctus prudentis et instructae feminae sibi 
quaerit amorem. 

Homo aît: Mirandum est, quod dicis, et quod tam so- 
phistice meos niteris sermones arguere. Nam, quae pro- 
posui, non recte intellexisse videris; quod enim superius 
enarravi, magis ad tuam pertinere laudem, si ex tua gratia 
largiaris amorem,quam si eum praeterita facta remunerando 
concedas, taliter intelligere debes, quod, si duo sint, quorum 
unus plurima bona fecit, alter vero nulla et in plena reperi- 
tur aetate et a benefactis habita opportunitate benefaciendi 
abstinuit, hic, qui nulla bona fecit, repellitur, et, qui bona 
peregit, est assumendus amator. Sed si ponas, qui nulla 
bona peregit, in iuventute positum, in qua benefaciendi non 
habuïit facultatem, in articulo isto iuvenis, qui bona nulla 
peregit, est eligendus amator, non quod magis sit dignus 


({t) beneñcia D. 

amari, quam qui bona plurima fecit, sed quia maius inde 
bonum sequitur [32] mundo. Sicut enim magis ille quoque 
Rex coelestis super unius peccatoris gaudet conversione 
quam super nonaginta novem iustis, et hoc propter bonum, 
quod sequitur inde, ita melius facit mulier, si aliquem minus 
bonum per suam doctrinam aulae coniungat amoris suaque 
faciat probitate laudandum, quam si bonum aliquem faciat 
meliorem, id est, sicut est maius Deo lucrum super unius 
peccatoris conversione quam super nonaginta novem ius- 
torum melioratione, ita maius fit mundo lucrum, si quis non 
bonus probus efficiatur, quam si alicuius boni probitas 
augmentetur. Quod autem dixi, eius, qui nulla bona fecit, 
amorem potius eligendum, quam qui bona plurima peregit, 
hoc non in quarto gradu sed in tribus praecedentibus gra- 
dibus interpreteris amoris. Sed si forte horum te sermo- 
num perturbet obscuritas, eorum tibi sententiam indicabo. 
Ab antiquo quatuor sunt gradus in amore constituii dis- 
tincti. Primus in spei [33] datione consistit, secundus in 
osculi exhibitione, tertius in amplexus fruitione, quartus 
in totius personae concessione finitur. Quod asserui ergo: 
Si duo sint, quorum unus plurima, alter vero nulla bona 
fecit, illius (1), qui nulla bona fecit, potius est eligendus 


amor, non intelligere debes in quarto gradu, id est in totius 


personae concessione, sed in primo, idest in spei largi- 
tione. Nam si statim mulier velit quarti gradus amantem 
eligere sine deliberationis dilatione, potius eum, qui plurima 
bona fecit, quam qui nulla, sibi expedit amantem eligere; et 
hoc ideo, quia de illius est bonitate secura, de istius vero 
nequaquam, et pro certis saepius non incaute relinquuntur 
incerta. Sapientes tamen feminas nor decet tam repentina 
quemquam concessione ditare, ut prioribus praetermissis 
gradibus ad quarti statim gradus prosiliant largitionem, sed 
ordine solent proce[34]dere tali. Debet enim primo spei uti 


(1) in prima tamen est iuuentute repertus quod ille DEFBb:; in hoc ar- 
ticulo add. DF, 

largitione mulier, et si cognoverit, amantem spei largitione 
accepta in bonis moribus augmentari, ad gradum mulier 
non vereatur devenire secundum. Et sic gradatim usque ad 
quartum deveniat gradum, si ipsum hac re invenerit per 
omnis dignum. Si rationem quaeris, cur in articulo praes- 
cripto iuvenis, qui nulla bona fecit, in primo gradu amandus 
eligitur, in alio vero articulo quarti gradus eligitur, qui bona 
plurima fecit, ratio evidenter apparet, quia usque ad tertium 
gradum potest mulier retro sine blasmo abire; si vero in 
quarto gradu consolidavit amorem, non postea sine causa 
iustissima retro decet abire, et hoc non solum propter : 
amoris confirmationem, quae quarto consuevit fieri gradu, 
sed etiam propter rem magnam quam in sua mulier est lar- 
gita persona. Quid enim mulier maius dare potest, [35] quam 
si suam personam alieno disponat arbitrio? 

Quod autem dixisti, te oneris evitandi causa velle magis 
amantem deligere doctum quam tuo labore docendum, satis 
in hoc tua videtur opinio reprobanda; dulcior enim cuilibet 
fructus sapere debet ex propria plantatione perceptus, quam 
qui ex alieno arbore assumitur, et carius habetur, quod 
pluribus est laboribus acquisitum, quam quod sollicitudine 
modica possidetur; nam: <Absque labore gravi non poreunl 
magna parari». 

Mulier ait: Si absque gravi labore magna parari non 
possunt, quum id, quod postulas, sit de maioribus unum, 
multis te oportet laboribus fatigari, ut ad quaesita munera 
valeas pervenire. 

Homo ait: Omnes quas possum, tibi refero grates, quod 
post labores multos amorem mihi tuum tam provide pro- 
misisti. Absit enim, ut tantae probitatis feminae ego vel alius 

quilibet possit lucrari amorem, nisi multis fuerit primo 
laboribus acquisitus. Non enim est verisimile, mu[36llierem 
tam prudentem amorem suum alicui repente concedere vel 
alicuius probi viri labores apud se permittere sine munere 
demorari. À bonae videtur rationis ordine deviare, si non 
benefacta suis actoribus debita commoda ferant. 

8. Loguifur plebeius nobili. 


Si plebeius sibi quaerat nobilis mulieris amorem, hoc 
poterit procedere modo: Si mulier quamvis nobilis simplex 
inveniatur tamen, ea per omnia possunt habere locum, 
quae in plebeii et plebeiae sunt dicta colloquio eo excepto, 
quod hic potest locum sibi commendatio sanguinis vindi- 
care. Si vero nobilis mulier fuerit sapiens et astuta, pro- 
videnter caveat ipsius personae mof[37]derate insistere 
laudi. Nam si nobilem et prudentem feminam ultra modum 
suo voluerit sermone laudare, credet, eum plenam sermo- 
nis facundiae copiam non habere vel adulatione falsa 
narrare ipsamque fatuam reputare. Post prima igitur ser- 
monis initia taliter ad amoris verba descendat: Si possem 
cor meum intra propriae voluntatis saepta recludere, mul- 
ta forte sub silentio praeterirem, quae me coactum opor- 
tet instanti sermone narrare. Cor namque meum acutis 
meam cogit calcaribus voluntatem extra suae naturae semi- 
tam divertendo vagari et maïora petere, quam sim na- 
rrare sufficiens. Si amor tamen me cogit aliquid impro- 
vide vel minus sapienter proferre, vestra nobilitas, rogo, 
ut patienter sustineat et leni (1) sermone me redarguat. 
Cognosco igitur manifeste, quod amor non consuevit homi- 
nes discretionis stilo discernere, sed omnes pariter angit in 
suo, id est, amoris exercitu militare, non excipiens formam, 
non genus, neque sexum, neque sanguinis inaequalitatem 
distinguens, sed hoc solum discernens, an aliquis si aptus 
ad amoris arma ferenda. Res enim est amor, quae [38] 
ipsam imitatur naturam; ergo nec amantes ipsi aliter dis- 
cernere debent hominum genera, quam amor suo discernit 
iudicio. Sicut igitur uniuscuiusque generis homines amor 
cogit accendi, ita et amantes non genera discernere debent 

sed hoc solum, an sit sauciatus amore, qui petit amari. Hac 
ergo invincibili ratione munitus cuiuslibet mihi licet amorem 
mulieris eligere, si nullius mores me coinquinent pravitatis. 
Si igitur mihi praestare velitis audientiam patienter, id 
solummodo postulare curabo, quod nulla mihi poteritis 
iusta ratione negare. Sed si mea in aliquo verba vestram 
exacerbarent personam, et sicontra me vesiro vos aspero 
contendatis sermone tueri, hoc mihi esset intolerabile malum 
et omnium causa dolorum. 
Sciatis itaque, quod a multis retro diebus amoris vestri 
me sagitta percussit, ipsumque vulnus fotis sum viribus 
conatus abscondere, [39] non quod insufficientem militem 
me credam amoris, sed quia vestrae altitudinis sapientiam 
pertimesco. Viso enim vestro aspectu (1) adeo meum per- 
terret ingenium mentemque perturbat, quod eorum etiam, 
quae mente attente conceperam, penitus obliviosus exsisto. 
Merito ergo meum studebam celare dolorem; quanto tamen 
magis meum conabar tegere vulnus, tanto magis mihi 
crescebat poena doloris. Tam diu tamen vulnus permansit 
absconsum, quam diu me dolor suis non potuit viribus 
superare. Postquam vero sua virtute me devicit, pro magna 
potentia sui grandia me postulare cogit et instantis doloris 
remedia cogitare. Vos quidem estis mei causa doloris et 
mortalis poenae remedium; meam namque (2) simul cum 
morte vitam tenetis vestro® pugno reclusam. Si concesse- 
ritis postulata, vitam praestatis amissam et solatia multa 
vivendo; sed si ea mihi denegare velitis, erit mihi vita poena, 
quod gravius est quam subito incurrere [40] mortem. Potius 
enim esset festinantem eligere mortem quam poenis tam 
gravibus assidue subiacere. Singula quidem, quae meus 
animus narranda concepit, vobis aperire non possum, sed 
Deus ipse novit, quos sermones velit exprimere mutus. 
Ait mulier: Plurimum miror, et miranda res est, quod ad 

tantam rerum turbationem ipsa non deficiunt elementa, nec 
mundus corruit ipse. Si meae quidem nobilitatis ignoscere 
 pudori non insisterem, acerrime tuos compesceret mea 
lingua sermones; quia tamen in nobilis ore nimis res esset 
inconcinna aspera contra quemlibet et inurbana verba pro- 
ferre, patienter meus animus tolerat tua dicta vesana et 
suavi tibi respondet affatu. Quis ergo tu es, qui tanta 
munera petis? Tua mihi satis patet forma, ac genus est 
manifestum. Sed ubi deprehendi maior audacia potest quam 
illius, qui totius hebdomadae tractu variis mercimonii 
lucris toto mentis intendit affectu, septima suae quietis 
die quaerat amoris vacare muneribus eiusque dehonestare 
mandata {41] et ordines in hominibus ab antiquo statutos 
confundere. Non enim otiose vel sine causa fuit ab aevi 
primordio inter homines ordinum reperta distinctio, sed ut 
quisque intra generis saepta permaneat et per omnia sui 
ordinis finibus contentus exsistat, et ea, quae maioris 
sunt ordinis stabilita natura, sibi nullus usurpare praesumat, 
sed ipsa tanquam aliena relinquat. Quis ergo tu es, qui tam 
antiqua conaris temerare statuta et sub amoris commento 
maiorum praecepta subvertere tuique generis tanta niteris 
praesumptione metas excedere? Nam si adeo mei sensus 
obliviosa manerem, ut tua verba me cogerent his, quae 
dicis, annuere, cor tamen tuum non esset tam grandia 
tolerare sufficiens. Numquid enfin lacertiva avis perdicem 
vel fasianus sua potuit unquam superare virtute? Falcones 
igitur vel astures hanc decet capere praedam non autem a 
milvorum pusillanimitate vexari. Tua igitur est muitum fa- 
tuitas cohibenda, quod [42] alti generis indignus tibi quae- 
ris amantem. Necenim, quod asseruisti ante, tuam potest 
tueri sententiam. Dixisti etenim, amorem non distinguere 
genera sed cunctos cogere ad amandum, qui apti reperiuntur 
ad amoris arma ferenda, et quod amantes non debent aliter 
distinguere, sed hoc requireresolum, an sit sauciatus amore, 
qui petit amari. Sed sine omni contradictione profiteor, quod 
amor indifferenter cogit amare, sed aliud, quod sequitur, 

scilicet, amantem non debere distinguere nisi, an amet, qui 
petit amari, non suscipio, quia pénitus est falsitati subnixum. 
Nam si hoc esset, illa sibi verba locum vindicare non 
possent, quibus fertur amor sua manu pensum inaequale 
gestare. Huiush hypotheticae consequenti destructo, e contra 
rio tibi concluditur; ergo et meam sententiam in sua videbis 
firmitate durare. Sed et, si forte narrare velis, quod muiti 
consueverunt audaci lingua proferre, amorem scilicet ini- 
quum a cunctis debere iudicem nominari, quum inaequalia 
pondera ferat, talite responsione repello. Quamvis enim 
amor inaequalia pondera ferat, iustus tamen iudex poterit 
[43] vere vocari. Amor enim ponderis inaequalitate non 
utitur nisi iustissima causa cogente. Nam quum cerneret 
amor, homines universos ex ipso instincitu cupidinis na- 
turaliter in cuiuslibet alterius sexus personae libidinem 
provocari, turpe nimis putavit -exemplum sua statim ex 
adverso tentoria ponere, uteam, cuius quaeritur amor, 
statim compellat amare. Si hoc enim esset, quilibet horridus, 
hispidus, agriculturae deserviens vel in plateis publice pro 
cibo mendicans reginae sibi provocare posset amorem. Sed 
ne unquam huiusmodi posset inconcinnitas vel rerum ab- 
surditas evenire, cuiuslibet generaliter personae amor 
commisit arbitrio, ut, si velit amet eum, qui petit amari, vel 
non amet, si nolit amare. Sed et, si hanc, quam dicis, re- 
gulam amor sine omni exceptione servaret illaesam, scilicet 
ut omnis semper, qui amat, ametur, alterius regulae cursui 
occurreret naiurali. Quilibet enim homi[44]num aiterius 
maioris ordinis libentius quam ordinis aequalis sive minoris 
sibi quaerere solet amantem, et ideo versa vice mulier, 
cuius petitur amor, propter regulam dictam et cursum na- 
turae praefatum ordinis aequalis sive maioris libenter petit 
amorem, ne ab amoris regula generali inique videatur 
exempta. Apparet igitur ex his manifeste, quod supervacuis 
laboras impendiis, et tuos postmodum cognosces in vanum 
emisisse labores. 
Homo ait: Quod mihi benignum et suave praestitistis 

responsum, multum in hoc vestra probitas denotatur, quia 
vestrae voluistis naturae consulere, ac vestra verba generi 
convenire. Nihil enim magis generosae personae potest 
congruere laudibus, quam si in suis dictis dulci sermone 
fruatur, et nulla videntur magis nobili contraire generi et 
sanguinis nobilitati detrahere quam aspera et inurbana 
verba proferre. Quod autem dixistis, meam faciem vobis 
esse cum genere manifestam, vehementer admiror, quia ves- 
tram video in hoc errare prudentiam, quum illis videamini 
erratibus assentire, qui [45] morum probitatem sine genere 
ac forma reiiciunt et formae venustatem ac sanguinem gene- 
rosum sineo mni probitate recipiunt. Quod quam sit asserere 
grave ac difficile, quamque narrare absurdum, illa vos edo- 
cet ratio manifesteque irrefragabili ratione demonstrat, quae 
dicit, quod ex bonis tantum moribus et hominis probitate 
ac curialitatis fomite a primordio fuit orta nobilitas. Si ho- 
mines igitur sola morum probitas nobilitatis meruit virtu- 
tibus decorare ac generositatis assumere nomen, errorem 
praedictum penitus deponere curate, et sola morum pro- 
bitas compellat vos amare. Illud autem, quod de mercimoniis 
in contumeliam est mihi a vobis obiectum, si attentis mea 
curaveritis verba auribus percipere, sine omni dubitatione 
cognoscetis, nullo mihi posse de iure nocere. Nam quod 
mercimoniorum honorabilia lucra diligenter attendo, con- 
tendo [46] proprio generi deservire, quia talia studeo meis 
actibus exercere, quae meae possunt naturae congruere. Et 
ex hoc murmura vulgi depellere curo, quod dicere consue- 
vit: «Talia quemque facere decet, quae genus pariter cumor- 
dine quaerit». Sed quod praedicta lucra improbe futuri infuitu 
cumulare non insisto, sed ea provide et largissime suo loco 
et tempore aliis dispensare contendo, in hoc meam morum 
et probitatis nobilitatem defendo. Praeterea, si honestiset 
licitis non curem insistere lucris, obscura me detinebit ino- 
pia, et ideo nobilitatis opera exercere non potero, et sic mea 
morum nobilitas in solo et nudo verbo manebit, quae curia- 
litas vel nobilitas ab hominibus nullatenus credi consuevit. 

Immo si pauper et inops curialis largitatis sermone utatur, 
in hunc sibi modum vulgares illudunt: «Homo iste, quia nulla 
possidet, quae valeat hominibus exhibere, largitatem se iac- 
tat habere plenariam. Sed si aliquid possidet in orbe, talem 
se debet hominibus exhibere, qualem suum genus [47] et 
natura permittit. De nulla enim possidentium bona ratione (1) 
procedit suam effuso sermone largitatem effundere». Sed 
et, si sufficientem substantiam mihi adesse obiicias, adhuc 
meo generi honesta lucra defendo (2). Praeterea illud, 
quod dixisti, quia quisque intra sui generis saepta debeat 
permanere et maioris ordinis amorem nullatenus postu- 
lare, diffiteri non possum. Sed si me morum probita- 
tis cultura perlustrat, intra nobilitatis me credo moenia 
constitutum et vera generis coruscare virtute, et sic me 
morum probitas intra nobilitatis ordinem facit esse reposi- 
tum; et ideo nulla potest reputari praesumptio, si ex nobi- 
litate mihi quaeram amorem eligere; magis enim ex moribus 
quam ex sanguine deprehenditur cuiusque nobilitas. Dixisti 
etiam, quod, etsi meis te possem verbis allicere, ut meae 
voluntati condescenderes, cor tamen meum non esset tam 
grandia tolerare sufficiens. Sed stultus est ille miles, qui 
talia sibi quaerit arma ferenda, quae sui non possit corporis 
tolerare compages, nullusque sibi eligat talem equum 
appetere, qui suis non valeat regi vel gubernari virtutibus; 
tales enim [48] plebis sunt subiecti derisui. Concedo ergo, 
quia valde sunt. quae postulo, grandia; si me igitur ad id, 
quod peto, percipiendum minus sufficientem recogitas, id 
concedat gratia tua, quod sine vulgi potest rumoribus exhi- 
beri, et si me indignum omnino reperires, tuo et cuiusvis al- 
terius me facias patere derisui. Fiduciam tamen gero plena- 
riam, quod illa eadem meicordis magnanimitas quae me co- 
git tam grandia petere, si ea mihi concesserit tua gratia, in 
perpetuum ipsa mihi parta tuebitur. Sed nec obstare potest 


(1) more O. 
(2) quia quanto plurimis habundo divitiis, add. O, tanto plures po- 
terit mea largitas adiuvare add. 

illud, quod de milvo et lacertiva mihi ave dixisti. Nam fal- 
cones, astures et accipitres sola facit audacia caros. Vide- 
mus enim quandoque falcones de genere levium magnos 
fasianos et perdices sua detinere virtute; nam a cane non 
magno saepe tenetur aper. Et econtra multos aspicimus 
nobiles et marinos falcones vilissimos pertimescere pas- 
seres et a lacertiva saepe ave fugari. Si ergo milvus et 
lacertiva avis arditus reperitur et audax et a suis degene- 
rare parentibus, asturnina et falconina est dignus pertica 
[49] honorari et militari laeva deferri. Si me igitur noveris 
a meis degenerare parentibus, non contumeliosa milvi 
appellatione vocandus reperior, sed honorabili falconis 
vocabulo nuncupandus exsisto. Nec tibi vilescat apus 
quemcunque reperta probitas, quum ex pungentibus rosad 
spinis colligimus ortas, et in vilis materiae vasculo aurum 
repertum sua non possit pretiositate privari. lllud, quod 
dixi, neminem debere distinguere nisi, an sit sauciatus 
amore, qui petit amari, ex tua manifeste responsione cog- 
novi, te non recte intellexisse; verbi enim generalitas tibi 
induxit obscuritatem. Nam quod dixi, amantem non debere 
distinguere, ita recipias, quia non debet, cuius postulatur 
amor, distinguere, utrum de nobili an de ignobili sit genere 
ortus, qui petit amari, debet tantum distinguere, utrum 
bonis moribus et an sit multa probitate decoratus. Ergo 
bene illa sibi possunt verba locum vindicare: Amor quando- 
que inaequale pensum solet sua manu gestare. Sed quamwvis 
verum sit, amorem quandoque inaequalia pondera ferre, 
eius tamen non potest iniustitiae imputari; sufficit enim, 
si amor alterum amantium [50] sui roris pertingat afflatu et 
ex suae plenitudinis fonte initia praestet amandi. Nam al- 
tero amantium amoris sagitta pertacto non immerito alter 
proprio servatur arbitrio, ut, si ea fecerit, quae bene pla- 
cita inveniantur amori, magnis ab eo sit dignus honorari 
. muneribus multisque in plebe laudibus efferendus, si vero 
eius voluntati contraria, contraria debet munera ferre. Ideo 
ergo amor in arbitrio posuit amantis, ut, quum amatur, el 

ipsa, si velit, amet, si vero nolit, non cogatur amare, quia 
maioribus censetur meritis dignus, qui bona sponte peregit, 
quam qui ea coactus exercuit. Et hoc ad instar coelestis 
regis creditur esse indultum, qui boni et mali percepta noti- 
tia quemque hominum proprio relinquit arbitrio, bene qui- 
dem agentibus ineffabilia praemia pollicendo, mala vero 
operantibus poenas intolerabiles comminando. Debet ergo 
mulier diligenti animo investigare, an sit dignus amari, qui 
petit amari, et, si ipsum dignum omnino invenerit, nullate- 
nus eum suo debet amore frustare, nisi forte sit alterius 
[51] amore ligata. Si alterius igitur non es obligata amori, 
nulla te poterit ratio excusare. 

Mulier ait: Tanta tuos niteris errores tueri facundia, 
quod non esset mihi facile tuis supervacuis respondere 
sermonibus. Quosdam tamen ex eis mea curabo ratione 
comprimere. Si enim, prout asseris, sola morum probitas 
amoris invenitur digna muneribus et nobilem facit hominem 
reputari, superfluo antiquitus nobilitatis fuit ordo repertus et 
tam aperta distinctione discretus,quum manifestum erat,om- 
nem hominem moribus et probitate fulgentem nobilem fore 
vocandum. Et sic nos oportet instanter asserere, nobilitatis 
ordinis institutores suos in vanum emisisse labores, quod 
quam sit absurdum, probare non insisto. Ideoque firmiter 
assero, neminem sui ordinis debere metas excedere, sed 
intra suum ordinem quemque probum alicuius probae 
feminae amorem perquirere [et mediocris personae medio- 
crem postulare amorem/], et sic cuiusque intemeratus ordo 
servabitur, et sui laboris (1) quisque remuneratus abibit. Ad 
hoc quod tuo congruentia ordini et honesta exerces merci- 
monia, meo sermone non arguo, sed quia mercimoniis 
intendens [52] nobilem tibi quaeris amicam, quod incon- 
cinna res est et amara valde tristisque plena eventus. Quod 
autem mercimonii lucra effluenter largiaris, hoc te facit tui 
ordinis feminae amore dignissimum. Praeterea, licet falco 

a lacertiva ave quandoque fugetur, nihilominus falco inter 
falcones et lacertiva avis inter lacertivas computabitur aves: 
ille tamen vilis falco, ista vero optima lacertiva vocabitur 
avis. Sic et tua te probitas non in nobilium facit ordine 
stare, sed bonum te suadet vocari plebeium et bonae dig- 
num amore plebeiae. Apparet igitur et est manifestum: Et, 
si nullius sim amoris vincula colligata, tu tamen quasi 
alienigena indignus meo reperiris amore. 

Homo ait: Quamvis nolim tuos sermones arguere, nulla 
tamen possum ratione videre, si plebeius nobilem in pro- 
bitate transscendat, quare ipsum non debeat in suscipiendis 
superare muneribus, quum ab eodem Adam stipite deri- 
vemur. 

Mulier ait: Melius in mensa regia sedet aurum quamin 
pauperis domo vel rusticano tugurio, et longe honorabilius 
trotonerius et macer equitatur equus quam pinguis valde et 
optimae et [53] suavis ambulaturae asinus. À tuis ergo 
resipisce erroribus et aliis haec sumenda relinque. 

Homo ait: Quamvis tuus me sermo depellat, quam diu 
tamen vixero, a tui amoris proposito non recedam, quia, 
etsi meae cogitationis fructum non sim percepturus, spes 
famen sola, quam ex mei ipsius cordis mera liberalitate 
assumpsi, meum faciet corpus tranquillam ducere vitam, et 
subsequenter forte Deus mei doloris tuae menti inseret re- 
medium. 

Mulier ait: Tuo Deus labori digna praemia ferat. 

Homo ait: Hoc solum verbum mihi spem indicat fructuo- 
sam, sed et ego Deum rogo, ut semper tibi sit meae cura sa- 
lutis, et mea vela quietis portum inveniant. 

c. Loguitur plebeius nobiliori feminae. 


Si plebeius nobilioris quaerat amori coniungi, multa 
ipsum oportet probitate gaudere. Nam [54] ut plebeius no- 
bilioris feminae dignus inveniatur amore, innumerabilibus 
oportet eum bonis abundare, convenitque, ut infinita ipsum 
benefacta extollant. Verecundum namque nimis nobili vide- 
tur mulieri exsistere et in eius plurimum contumeliam redun- 
dare, si inferioris ordinis sibi deposcat amorem, superiori et 
medio praetermissis ordinibus, nisi morum probitas super, 
effluente valeat penso nobilitatis compensationem inducere. 
Nec enim apud quoscunque prudentes verisimile potest 
videri in inferiori hominum ordine probos reperiri et bonos 
et tam alti generis dignos amore, et in duobus superioribus 
neminem dignum reperiri ordinibus, sed omnes tanquam 
reprobos propulsari. Et hoc generalis tradit tibi regula 
logicorum, quae dicit: Si, quod magis videtur inesse, non 
inest, nec, quod minus creditur adesse. Multa ergo probitate 
debet nobiles omnes et nobiliores plebeius excedere, ut a 
nobiliori femina mereatur amari. Nam et, quantumcunque 
probus ex plebe aliquis inveniatur, absonum videtur nimis, 
et inter ipsos vulgares pro maximo reputatur occasu atque 
descensu, si comitissa vel [55] marchionissa vel aequalis 
vel maioris ordinis femina suo plebeium adnectat amori. 
Prima namque facie praesumitur exinde nimia voluptatis 
abundantie, quam per omnia reprobandam infra demonstra- 
bimus, nisi publica de plebeio probitatis fama praedictam 
auferat suspicionem. Quid ergo? Numquid non decet, nobi- 
lioris mulierem ordinis suum plebeio largiri amorem, si 
eum per omnia studiosum invenerit? Respondeo: Si in 
superioribus quis dignior vel aeque dignus reperiatur 
ordinibus, ille potius est in amore quaerendus:; si vero 
nullus in eis inveniatur ordinibus, non est abiiciendus ple- 
beius. Muitis tamen oportet experimentis examinari eius 

constantiam, antequam spem amoris consequi mereatur 
largitam. Nam quod ultra cuiusque noscitur pervenire 
naturam, modica solet aura dissolvi et brevi momento 
durare. Nam inter lacertivas fertur aves nasci quandoque 
quasdam, quae sua virtute vel ferocitate perdices capiunt; 
sed, quia istud ultra ipsarum noscitur pervenire naturam, 
fertur, quod in eis nisi usque ad annum ah earum com- 
putandum [56] nativitate haec non possit durare ferocitas. 
Post multam ergo probationem, si dignus inveniatur, eligi 
in amore potest a nobiliori muliere plebeius, et eisdem 
omnibus possunt ad invicem inter se uti faminibus, quae 
supra in plebeii et nobilis mulieris sunt dicta colloquio. 
Potest etiam hoc alio uti sermone plebeius: 

Vestrae personae multum insistere laudibus nullatenus 
expedire videtur; per diversas namque mundi partes vestra 
probitas resonat atque venustas. Praeterea callidi videntur 
blandimenti obtinere commentum laudes in aspectu laudati 
prolatae. Est igitur meum ad praesens propositum et prin- 
cipalis intentio, quae me ad vos venire suasit, me et mea 
vobis offerre servitia vobisque supplicare attente, ut .ea 
dignetur suscipere gratia vestra, coelestemque obsecro 
Deum, ut ea ex gratia sua mihi facere largiatur, quae ves- 
trae per omnia sint placita voluntati. Firma namque in meo 
corde et stabilita conceptio est, nedum vobis sed pro vobis 
obsequia omnibus exhibere et humili animo placitoque ser- 
vire, Spem namque gero plenariam, quod nunquam apud, 
vos permanere posset meus [animus] sine [57] fructus dui- 
cedine labor. Si mea namque inveniretur infructifera solli- 
citudo, post multas me oporteret fluctuationes atque pro- 
_cellas mortis subire naufragium, nisi forte spe metis animus 
quamyvis fallaci regatur. Nam spes sola, quamvis animo sit 
indulta fallenti sustentationis mihi posset ancoram conser- 
vare illaesam. 

Mulier ait. Nec tua nec cuiusque alterius meus disposuit 
animus obsequia recusare vel susceptis decentibus non 
respondere muneribus. Qui enim servitia recusat oblata 

recipere, offerentem nimio rubore conturbat et se ipsum 
indicat avaritiae vitio contineri. Qui ergo aliis libenter sua 
largitur obsequia, non incompetenter ab aliis oblata recipit 
beneficia. Tu tamen aliorsum tendis, et aliud venari videris, 
quam sis capere dignus; nam ut tui videntur indicare ser- 
mones, a me petis amari. Ego autem amare fugio, maxime 
hominem tertio mihi gradu inferiorem constitutum, licet 
infnita sis alias probitate decoratus. Sed dicis, solam mei 
spem concessam amoris tibi sufficere ad mortis evitanda 
pericula; ego autem in hunc tibi modum respondeo: Dico 
enim, quod ex eo solo, quod me fraudis dicis et mendacii 
[58] habere calliditatem, ostendis te eiusdem erroris con- 
tagio maculari et aliud in corde retinere conceptum aliudque 
fallaci lingua proferre. Merito ergo es ab amoris gremio 
repellendus, quia varii et mendaces intra palatii amoris 
solium introire non debent. Praeterea mihi suadere videris, 
ut propriamcurem negligere famam, quodestpriore deterius. 
Nihil enim nobili est probrosius mulieri quam de se ipsa 
non exspectare promissa et spem frustare largitam suoque 
sermone faHere gentem. Hoc videtur illis mulieribus con- 
venire, quae meretricio more versantur, et quae muneris 
gratia amoris nituntur mandata subvertere et ob lucrum eius 
dehonestare militiam. Tuum ergo non videtur sanum con- 
silium, postquam ex eo tot imminent pericula graviora. 

Homo ait: Fateor, quod amari posco, quia dulcior, quam 
sit in orbe vita, est in amore vivere. Sed verba vestra ma- 
nifeste demonstrant, quod me recusatis amare et hoc 
propter inferioris [59] ordinis vilitatem, quamvis in multa 
constituar probitate. 

Quibus ego sic respondeo, quia meum genus in mea 
non potuit persona propriis finibus contineri, instinctu qui- 
dem istud cooperante naturae. Quum ergo natura ipsa- 
noluit mihi certos ordinis terminos stabiliri nec sublimio- 
rum Ordinum mihi voluit claudere fores, si morum non 
obstet improbitas, unde vos mihi praesumitis certos prae- 
fingere fines et ordinum me iugo subiicere? Nam antiquitus 

illa ordinum reperta distinctio non nisi illis fuit imposita 
solis, qui praetaxato sibi ordine reperiuntur indigni, vel qui 
proprium ordinem servant, maiori vero digni nullatenus 
inveniuntur. Et hoc ad eius assero similitudinem, quod in 
theologica invenitur exaratum scriptura, quae dicit, legem 
non esse positam iusto sed peccare volentibus. Praedicta 
ergo ondinis antiqua distinctio non prohibet me in quorumli- 
bet maiorum militiam numerari vel maioris ordinis praemia 
postulare, dum tamen nihil possit aliquis meis iuste obiicere 
moribus. Praeterea, quod asserui, spem quamvis ingeniose 
[60] largitam mihi sufficere ad causam mortis declinandam, 
non istud enarravi, quasi vestrae volens gloriosae famae 
detrahere vel quod ullius contra vos sim fraudis maculae 
conscius, sed ut vobis aperta ratione monstrarem, quanta 
vobis affectione adnector, quantumque carum haberem 
vestrum ad plenum mihi tributum amorem, ut mei vobis 
amoris nota immensitate sic saltem vestrum facilius animum 
inclinetis. 

Mulier ait: Quamwvis probitas possit nobilitare plebeium, 
eitamen ordinem mutare non potest, ut plebeius procer 
efficiatur sive vavassor, nisi per principis ei forsan potentia 
tribuatur, qui potest quibuslibet bonis moribus nobilitatem 
adiungere. Merito ergo tibi denegatur ad amorem comi- 
tissae processus. Praeterea spes te nimium comitissae 
decepit, quum audacter falsa in eius non erubuisti aspectu 
proferre. Nam in numero te contendis militantium nomi- 


nare,etin te multa ad militandum nociva et contraria cerno. 


Quum enim milites ex sua natura subtiles debeant suras 
habere atque prolixas modicumque pedem quasi artificio 
quodam per singulas [61] dimensiones inaequaliter per- 
tractum, tuas in contrario suras aspicio grossas rotundeque 
intensas brevique tractu finiri pedesve prolixos per sin- 
gulas dimensiones equaliter et in immensum protractos. 
‘Homo ait: Si propter suos mores et probitatem aliquis 
plebeius dignus a principe nobilitari inveniatur, cur nobili 
non dignus sit amore, non video. Nam quum sola probitas 

faciat hominem dignum nobilitari, et sola nobilitas nobili 
reperiatur digna amore, - merito sola probitas nobilis amoris 
est digna corona. Sed id, quod de intenso et remisso mihi 
crure opposuistis ac pede prolixo, non multum de ratione 
procedit. Fertur etenim, quendam in ltaliae finibus degere 
comitem habentem subtilia crura et ab optimis parentibus 
derivatumetin sacro palatio clarissima dignitate pollen- 
tibus, omnique decoris specie coruscantem, cunctisque 
fertur abundare rerum divitiis, omni tamen probitate, ut 
dicitur, destitutus [62] est, omnesque ipsum boni mores 
ornare verentur, pravique omnes dicuntur in eo domicilium 
invenisse. Et econtra: Rex est in Ungaria intensa plurimum 
habens crura simuique rotunda prolixosque et aequales 
pedes et omnibus fere decoribus distitutus. Quia tamen 
nimia morum invenitur probitate fulgere, regalis coronae 
meruit accipere gloriam et per universum paene mundum 
resonant eius praeconia laudis. Non ergo, qualia sint mihi 
pedes vel crura, debetis inspicere, sed quibus sim moribus 
indutus, qualisque propriis constituar actibus. Non enim, 
quantum sit quisque formosus, sed quantum ex propriis 
mereatur meritis, in percipiendis est inspiciendum mune- 
ribus. Non ergo suras sed mores discatis obiicere, quia 
suras obiicendo divinam videmini naturam contemnere. 

Mulier ait: Rationabili videris te tuitione (1) defendere; sed 
quee te benefacta glorificent, quae te probitas eorum, quae 
postulas, dignum impetratione constituat, nullius relatio- 
ne percepi. Qui enim alicuius probitatis feminae maxime 
nobilioris ordinis exposcit amorem, multa ipsum debet 
at{63]jtollere fama, et eum oportet omni curialitate mu- 
niri; de te quippe omnis sublimis videtur fama silere. Ea 
igitur tuis in primo studeas actibus exercere, ut, quae petis, 
sint digna muneribus, ut tua nimis postulatio improba non 
iudicetur. 

Homo ait: Vestris omnimoda videtur urbanitas contineri 

sermonibus, quibus tam evidenter curatie in cunctis mihi 
laudabilibus actibus suadere. Ideoque quum videam, vos 
omnino in amoris arte instructam, vestram in amore de- 
posco doctrinam, ut me scilicet docere dignetur gratia ves- 
tra, quae sint ea, quae exiguntur in-amore praecipua, id est, 
quae constituant hominem amore dignissimum, quia, quum 
instructus fuero, nullius me poterit erroris obumbrare de- 
fensio vel occasio excusare. Quum enim omnis ex amoris 
rivuli plenitudine procedat urbanitas, eoque magistro omni 
benefacto praestetur initium, omnisque exitus bonitatis 
peragatur, et usque modo expers sim et ignarus amoris in- 
_ventus, non est mirandum, si ab eius inveniar alienus 
effectu et eius instanter petam praecepta doceri, quia quod 
quis [64] toto mentis scire cupit affectu, improba solet pe- 
titone deposcere avidaque mente suscipere. 

Mulier ait: Ordinem videris et cursum turbare naturae, 
quod primo petis amari, et ipse postmodum probas te modis 
omnibus indignum amari, quum velut indoctus in amoris 
petis disciplina doceri. Quia tamen turpe nimis videtur 
exemplum et ab avaritiae stimulis derivari, si minus eru- 
ditis, quum postulant edoceri, sua periti documenta negarent, 
nostrae siquidem doctrinae mereberis largitatem. Et si nos- 
tra curaveris diligenter verba percipere, super eo, quod 
postulas, edoctus abibis. 

Qui vult ergo dignus haberi in amoris exercitu militare, 
nulla ipsum convenit avaritia detineri, sed nimia largitate 
pollere, largitatem quippe omnibus porrigere debet, quibus 
potest. Et, quum viderit, esse necessarium, maxime nobili- 
bus et probitate decoratis, et ubi perpenderit, suam oppor- 
tunam esse alicui largitatem, non debet exspectare petitoris 
instantiam. Nam res cuiuscunque concessa petitione cara 
videtur emptione [65] quaesita. Sed si instans largiendae 
reiita non valeat ab ipso opportunitas deprehendi, rem 
opportunam petenti tam gratanti deferat animo, ut gratius 
in suo corde acceptiusque residere appareat, rem amico esse 
largitam, quam si eiusdem rei possessioni accumberet, Sed 

et, si viderit pauperes esurire et eis alimenta praestiterit, 
magna curialitas atque Jargitas reputatur. Sed si dominum 
habet, debitam ei debet reverentiam praestare. Et Deum vel 
sanctos suos nullo debet blasphemare sermone; humilem 
se debet omnibus exhibere et cunctis servire paratus ades- 
se. Hominum nulli debet suis dictis detrahere, quia maledi- 
ci intra curialitatis non possunt limina permanere. Malos 
non debet suo laudare mendacio, secretis tamen eos debet, 
si potest, correptionibus emendare. Sed et, si incorrigibiles 
omnino eos notaverit permanere, tanquam contumaces eos 
expedit a suo comitatu depellere, ne erroris merito valeat 
fautor et socius deputari. Nullarum maxime miserabilium 
personarum debet illusor exsistere, litigiosus vel [66] ad 
rixas faciendas promptus esse non debet, sed, prout possi- 
bile est, iurgiorum ipsum convenit sedatorem exsistere. Mo- 
dico risu in mulierum utatur aspectu, quia iuxta Salomonis 
eloquium stultitiom videtur risus nimius indicare, et stultos 
quidem omnes vel minus sapientes viros astutae consue- 
runt mulieres abiicere atque contemnere pulchreve satis elu- 
dere. In amoris namque gubernatione prudentia grandis 
exigitur, et omnium in ea requiritur industria artium. Mag- 
natum debet coetum frequentare magnasque curias visita- 
re. Moderate debet taxillorum deservire ministeriis. Magna 
debet antiquorum libenter gesta recolere atque asserere. 
Animosus debet esse in proelio et contra inimicos arditus, 
sapiens, cautus et ingeniosus. Plurium non debet simul mu- 
lierum esse amator, sed pro una omnium debet feminarum 
servitor exsistere atque devotus. Corporis cultui moderate 
debet insistere et sapientem atque tractabilem et suavem se 
omnibus demonstrare, licet quidam credant, se plurimum 
mulieri complacere, si stulta quasi vesana [67] proferant 
verba suisque se valeant gestibus hominibus demonstrare 
dementes. Praeterea mendacibus non debet uti faminibus: 
sed et cavere debet, ne nimis effuso sermone utatur vel nimio 
teneatur silentio. Item neminem debet veloci et repenti pro- 
missione ditare, quia reddere tardus erit hilaris promissor, 

et audax ad promissa parum credulitatis habet. Si probus 
aliquis in eum suam conferre largitatem cupiat, hilari eam 
debet suscipere facie et nullo modo recusare, nisi forte lar- 
gitor eam sibi credebat opporiunam, quum non esset. Tunc 
enim taliter recusare potest: Res ista quum ad praesens mihi 
non sit opportuna, eam donatam habeo, vobisque relinquo, 
ut, quantum placuerit, ipsam meo nomine servetis.—Sed et 
turpia verba suo non debet ore proferre, gravia delicta et ma- 
xime notoria debet evitare. Neminem debet falsa promissio- 
ne frustrare, quia pollicitis dives quilibet esse potest. Si quis 
eum falsa promissione deceperit vel minus erga eum curialis 
exstiterit, non debet ipsum suo dehonestare sermone, sed 
econtra bona sibi retribuat et in cunctis praestet obsequia, 
et sic prudenter eum coget suam agnoscere [68] culpam. 
Hospitalem se cunctis debet praestare libenter. Contra Dei 
clericos vel monachos sive contra religiosae domus quan- 
que personam iniuriosa non debet vel turpia sive irrisoria 
verba proferre sed eis totis viribus totaque mente eius gra- 
tia, cuius funguntur officio, semper et ubique debitum ho- 
norem impendere. Ecclesiae frèquenter debet limina visitare 
ibique assidue officia celebrantes libenter audire divina, licet 
quidam fatuissime credant, se satis mulieribus placere, si 
ecclesiastica cuncta despiciant. Suis in omnibus veridicus 
debet esse sermonibus, nullius hominis gloriae invidus per- 
manere. His tibi breviter et in summa notatis, si attentis ea 
tuis auribus percepisti et factis exercere curaveris, dignus 
invenieris in amoris curia perorare (permorari?). 

Homo ait: Dignitati vestrae omnimodas cogor reddere 
grates, quod tam diligenter et tam prudenter mihi voluistis 
amoris articulos explicare eiusque propinare notitiam. Sed 
adhuc indesinenter postulare non cesso, ut spem dignemini 
mihi largiri petitam, sub hac saltem condicione: si ea, quae 
docuistis, per omnia curabo perficere. Spes enim desiderati 
amoris benefaciendi semper mihi propositum conservabit, 
nec mihi obstare potest, [69] quod de turbato ordine est 
dictum. Nam quum omnibus, quae fiunt in saeculo, bonis 

amor praestet initium, merito in primis tanquam omnium 
bonorum radix et causa principalis est postulandus. 

Mulier ait: Indecens esset et inurbanum spem alicui amo- 
ris sub hoc modo largiri; sed aut pure eam concedere debet 
aut pure negare, quia spe quoque largita potest femina re- 
trahere manum et spem auferre concessam. Studeas bona 
cuncta peragere, ut nostrae tibi appareant verba profuisse 
doctrinae. . 

Homo ait: Merito vos coelestis Maiestas in maiorum 
constituit ordine mulierum, quod tam prudenter omnibus 
pro meritis respondere voluistis mihique plura concedere, 
quam noverim postulare, et ego Deum rogo, ut ad vobis 
serviendum meum semper propositum augeat vobisque 
mentem inducat atque conservet mihi semper, prout Pere 
PoRieens merita, retribuere. 


[70] ». Nobilis plebeiae. 


Si nobilis sibi velit plebeiae amorem eligere, tali eam 
debet sermone allicere. Primitus eam suo more salutet, se- 
cundo potest, si voluerit, etiam sine licentia iuxta ipsam sibi 
eligere sedem, et hoc propter maioris ordinis praerogati- 
vam. Regulariter enim tibi trado, Gualteri, quod ubicunque 
masculus maiori censetur ordinis praerogativa quam muier, 
potest sine licentia iuxta ipsius latus sedere, si velit. Si ve- 
ro eiusdem ordinis inveniatur, potest licentiam petere, ut 
sibi iuxta eam pateat sedendi licentia, qua concessa cum ea 
sedere poterit, aliter vero nequaquam. Ubi autem minoris 
ordinis sit masculus quam femina, licentiam iuxta eam se- 
dendi non debet exposcere, sed inferiori loco licet sedendi 
postulare licentiam. Si tamen ipsa concesserit ei iuxta suum 
latus sedere, sine timore potest eius voluntati annuere. 
Postmodum autem sic ei loquatur: 

[71] Nuntius sum quidem vobis ab amoris aula trans- 

missus, qui vestrae prudentiae cuiusdam dubitationis man- 
dat dissolvere nodum: Cuius scilicet sit mulieris magis lau- 
danda probitas, utrum nobilis sanguine anillius, quae cog- 
noscitur generis nobilitate destitui? 

Mulier ait: Minus apte mihi tale videtur dari definiendum 
iudicium, quum me ipsam praesens tangat articulus, et in 
propria causa cuilibet sit iudicare prohibitum; quia tamen 
mihi non licet delegationem recusare amoris (1), quid super 
isto sentiam articulo, mea curabo definitione monstrare. Ex 
tuis tamen assertionibus aliquid super hoc primitus volo 
percipere, ut patrocinio instructa laudabili nulla super hoc 
negotio me valeat falsitas obumbrare. Nam prima videtur 
facie sanguinis probitas magis laudanda; ea namque, quae 
secundum cuiusque noscuntur provenire naturam, magis 
videntur appetenda, quam quae extrinsecus et quasi aliun- 
de adveniunt. Nam et in ipsis mulieribus magis naturalis 
quam appositivus color dignoscitur honorari, magisque 
placent ab [72] homine verba prolata quam a pica loquente. 
Et aptius valde rubentis scarlati color in Anglicana videtur 
lana residere quam in agnino pilo Campaniae sive Italiae. 
Sic magis forte congruit nobili sanguini probitas quam ex 
plebeiorum stipite derivatis. 

Homo ait: Miror, si hoc mente geris animoque sentis, 
quod lingua narrare videris. Nec enim, quod dicis, recte po- 
test per exempla demonstrari proposite, quum in illis omni- 
bus humanum artificium commendetur, et naturalia acci- 
dentalibus praeferantur. Sed in plebeia probitas ex solius 
animi innata virtute optima mentis dispositione procedit, et 
sic quasi naturale censetur. Tua igitur non possunt exempla 
procedere, unde merito dicendum credo, magis in plebeia 
quam in nobili probitatem esse laudandam. Carior enim re- 
putatur fasianus ab accipitre quam ab asture capius, ma- 
gisque meretur praemium, qui plus, quam debet, exsolvit, 
quam qui, quod praestare tenebatur, exhibuit. Praeterea 

magis approbatur illius doctrina magistri, quiex ineptis 
noverit lignis aptam fabricare naviculam, quam qui ex opti- 
mis et bene compositis lignis aedificat. Et nonne maius ac 
laudabilius homini reputatur, si aliquam ex se [73] ipso pe- 
roptime artem retineat, quam si eam ex artificio sumpserit 
alieno? Certe utique est verum, si fateri volueris. Merito er- 
go in praesenti negotio nobilis sanguine contrarium mere- 
tur calculum reportare. 

Mulier ait: Multum videtur mihi super tua admirandum 
prudentia, quod tam evidenter contra te ipsum tuis niteris 
sermonibus allegare. Nam quum nobilis sanguine ac gene- 
rosus inveniaris, patenter ipsi conaris nobilitati detrahere 
et contra ipsius placitare iura contendis; quia vero tua ra- 
tionabiliter dicta defendis, in hanc declino sententiam, ut 
magis in plebeia quam nobili probitatem laudandam existi- 
mem, quia omne bonum, quod est rarum, caro carius esse 
nullatenus dubitatur. 

Homo ait: Tuam valde iustam sententiam reputo atque 
rectam satis opinor, et ideo necessario me fateri oportet, 
potius esse quaerendum amorem probitatis multae plebeiae 
quam nobilis nimia probitate decorae. Quum ergo plebeio- 
rum genus nimia in tua persona probitate meruit exaltari, 
non immerito te mihi solam ex universo mulierum consortio 
dominam praeelegi et per te solam cuncta disposui perage- 
re bona. Et ideo Deum indesinenter exoro, ut tuo semper 
inserat firmum [74] cordi propositum mea servitia continuo 
capere, ut quotidie in benefaciendo meus possit animus in- 
crementa suscipere, atque per hoc valeam ad optata digne 
munera pervenire. 

Mulier ait: Non videtur multum tuae nobilitati congruere 
ad plebeïae maulieris ordinem declinare vel ex plebeia amo- 
rem appttere, nec videris ex meritis nobilitatis nomen adep- 
tus, quum à nulla tui ordinis femina amari merearis; et qui 

in proprio minus bene invenitur ordine militare, non credi- 
tur in alieno suam recte gestare militiam. in proprio igitur 
ordine requiras amorem et in alieno genere constitutam non 

coneris impetere, ne propter talem valeas praesumptionem 
digne pati repulsam. 

Homo ait: Multum videris amoris ignara doctrinae, quum 

id, quod omnibus est manifestum, te prorsus ignorare de- 
monstras. Lippis namque videtur omnibus atque patere ton- 
soribus, quod nec sanguinis generositas nec decora multum 
species pertinet ad amoris emittendam sagittam; sed amor 
est ille solus, qui hominum ad amandum corda compellit, 
et saepius ipsos instanter [75] cogit amantes alienigenae 
mulieris amorem exigere, id est ordinis et formae nullate- 
nus aequalitate servata. Amor enim personam saepe dege- 
nerem et deformem tanquam nobilem et formosam reprae- 
sentat amanti et facit, eam plus quam omnes alias nobilem 
atque pulcherrimam deputari. Semper enim forma mulieris, 
quam aliquis recto corde amare dignoscitur, nimium con- 
suevit amanti placere, quamvis omnino deformis inveniatur 
atque abiecta. Praeterea omnium aliarum mulierum istius 
respeciu incultus sibi quasi videtur aspectus. Mirari ergo 
non debes, si te quamvis ignobilem genere omni tamen de- 
coris fulgore et morum probitate fulgentem tota contendo 
amare virtute, quia non talia postulo quasi a mei ordinis 
mulieribus recusatus, sed ab amore taliter amare coactus, 
et quia tua mihi super omnibus aliis probitas complacuit 
aitque nobilitas. Ex quibus omnibus tuae satis debet esse 
prudentiae manifestum, quod a tuo sum nullatenus repe- 
Hendus amore, si morum in me compositio propriae nove- 
rit origini respondere. 

Mulier sit: Etsi ea, quae proponis, clara forte veritate 
nitantur, aliam tamen ex tui ipsius verbis tibi possum iustam 
recusationis causam [76] opponere, quia, ut superior a me 
lata et a te approbata videtur sententia continere, magis in 
plebeio quam in nobili genere sedet laudanda probitas. Ex 
quibus verbis concludendo intulisti, quod potius sit studio- 
sae unumquemque amorem sibi copulare plebeiae quam no- 
bilis et multa probitate decorae. Quare igitur non magis ple- 
beius morum compositione perfectus quam multa nobilitate 

decorus mihi est eligendus amator? Quaeso, ut mihi res- 
pondeas. 

Homo ait: Quamvis simplici verbo asserui, magis stu- 
diosae plebeiae requirendum amorem quam nobilis mulieris 
atque decorae, non tamen intelligere debes, nobilis mulieris 
non esse laudandum atque peroptandum amorem. Immo ma- 
gis nobilis mulieris amor est eligendus, si maiori gaudeat 
probitate quam ipsa plebeia. Tali ergo intentione verbum 
protuli emagis», ut, si plebeia probior quam nobilis inve- 
niatur, potius sit quam nobilis eligenda; si aequis in probi- 
tate [77] passibus ambulare noscuntur, aequaliter earum 
amor est eligendus secundum Angliae reginae Alinoriae 
opinionem. Ego tamen in aequalitate praefata minorem dico 
ordinem praeferendum esse maiori et potius eligendum. Sin 
auterm aliter adverbium <magis» intelligatur, quam tibi sim 
conatus exponere, summa sequeretur absurditas et grandis 
inde oriretur iniquitas. jam enim videretur sanguinis gene- 
rositas hominibus intolerabile damnum adducere nullaque 
commoda ferre, si probior nobilis minus probae postpona- 
tur plebeiae. Si talem ergo plebeium inveneris, in quo magis 
quam in me cognoveris probitatem vigere, et tuum fueris 
sibi amorem largita, tuum non insistam improbare proposi- 
tum, quum haec in superioribus tibi videatur concessa li- 
centia. Tua igitur diligenti perquirat indagatione prudentia 
et digniori se adnectat amori. 

Mulier ait: In tuis videris sermonibus tanquam cancer in 
ambulando retrogradus, quod nunc negare contendis, quod 
statim audaci lingua laudando firmaveras. Sed non videtur 
recte virili conformari astutiae ad mulieris quantumcunque 
prudentis sermonem contra suam quemque tam [78]invere- 

cunde venire sententiam, et quod dilucide paullo ante con- 
cessera, sua nunc assertione negare. Quia tamen fas est 
ab errato discedere et ab eo, quod quisque minus bene sen- 
tentiaverat resipiscere, si tuam simplicem et incautam stu- 
des emendare doctrinam, in hoc inveneris laude dignissi- 
mus et ab omni prudentia commendaendus. Tuorum igitur 

verborum non modice mihi placet interpretatio, qua mihi 
deliberare concedis, quis mihi tanquam potior sit eligendus 
amator, quia illam mihi palatii amoris portam defendo, quae 
nec quermlibet a palatii repellit ingressu nec omnem permit- 
tit intrare petentem, sed eum demum, quia ex propria probi- 
tate, consilii tenore perpenso et subtili habita deliberatione, 
admittitur. Deliberato itaque et post libramina multa consi- 
lii digniorem curabo admittere. 

Homo ait: Si anguis hic non lateret in herbis, et hanc sub 
calliditatis ingenio deliberationem non [79] exposceres, sua- 
vissima mihi esset et gratiosa deliberatio talis. Sed, quia 
vehementer timeo. ne ex dilationis istud procedat origine, 
non videtur mihi tutum huic praebere proprium deliberatio- 
ni assensum. Gravissimum namque mihi est et mortis vide- 
tur demonstrare vestigia, si praeter spem largiendi amoris 
patiaris me abire. Morosa namque dilatio pereuntis solet 
amoris indicare praesagia, et modica consuevit mora even- 
tus mutare fortunae; si me igitur tui amoris spe frustratum 
dimiseris, me protinus mortem subire compellis, cui tua 
postea nullatenus poterit prodesse medela, et ita poteris ho- 
micida vocari. 

Mulier ait: Homicidium aliquod perpetrare non affecto; 
mihi tamen consilium nulla potest ratione negari, quia iuxta 
cuiusdam sapientis eloquium quidquid consilii moderatione 
perficitur, non assuevit poenitudinis rubore PERS sed 
perpetua firmitate durare. 

Homo ait: Consilium tibi denegare non possum. Deum 
tamen assidue rogare non desinam, ut te faciat amare, quem 
debes. 

Mulier ait: Si amori vacare eligerem, indu[80jbitanter 
scias, quod pro posse studerem potioris mihi solatia quae- 
rere. 

Homo ait: Liberum tibi eligendi amoris esse non dubita- 
tur arbitrium. Ego tamen tibi nunquam servire cessabo et 
pro te omnibus semper obsequia cuncta praestare. 

Mulier ait: Si, ut verbis assertive proponis, facto cura- 

veris adimplere, facile non posset accidere, quin a me vel 
alia retributionem susciperes abundanter. 

Homo ait: Tua verba Deus velit, ut veridicam sententiam 
ferant, et ego, quamvis corpore videar discedere, corde ta. 
men vobis colligatus exsisto. 


e. Loguitur nobilis nobili. 


t 

Si nobilis aliquis mulieris alicuius nobilis deposcat amo- 
rem, his illam verbis conetur attrahere. Post proposita se- 
monum initia taliter cordis concepta [81] dissolvat: 

Tanta deprehenditur in vobis nobilitas, tfantaque vos cu- 
rialitas exornare dignoscitur, quod omnia, quae meo resi- 
dent cordi dicenda, vestrae probitatis aspectu credo mihi 
licere sine reprehensionis timore narrare. Nam si non lice- 
ret hominibus sui, quum vellent, cordis dominabus aperire 
secreta, jam amor perisset omnino, qui omnium dicitur fons 
_ et origo bonorum, et nullus sciret aliis subvenire, omniaque 

curialitatis opera hominibus essent ignota. 

Mulier ait: Recte sapis, et multum mihi placet audire. 

Homo ait: Licet me raro corporaliter vestro repraesen- 
tem aspectui, corde tamen et animo a vestra nunquam abs- 
cedo praesentia; assidua namque de vobis habita cogitatio 
saepe saepius me vobis praeséntem constituit et illum the- 
saurum, Circa quem mea versatur intentio, cordis me facit 
oculis semper aspicere poenasque mihi affert et solatia mul- 
ta. Nam, quod quis toto mentis affectu desiderat, semper 
timet, ne adverso turbetur eventu. Quantum igitur fidelis 
vobis [82] exsistam, quantaque vobis devotione astringar, 
sermone narrare non possem. Nam, ut videtur, si viventium 
omnium fidelitates in unius possent congregeri persons, 
nequaquam tanta esset, quanta est fides, quae me vobis 
servire suadet, nihilque tam meo cordi immutabile perseve- 
rat quam gloriae vestrae serviendi propositum, et illud mihi 

super omnia gloriosum exsisteret, et pro magna victoria re- 
putarem, si qua possem meis actibus operari, quae vobis 
exsisterent gratiosa vestraeque accepta gratiae residerent. . 
Quum vos igitur videre valeo, nulla me posset poena per- 
tingere, nullius me possent insidiae perturbare; immo loco- 
rum, quibus inhabitare videmini, solus ad aera transmissus 
aspectus efficacia mihi praestat fomenta vivendi et solatia 
multa praestat amanti. Quando vero vos non possum cor- 
porali visu aspicere nec super vos constitutum aërem de- 
prehendere, undique contra me cuncta incipiunt elementa 
consurgere, et varia me poena[83]jrum incipiunt allidere 
genera, nullo possum gaudere solatio, nisi quantum falsa 
mihi demonstratione dormienti somni sopor adducit. Sed 
licet falsa me somnus quandoque largitione decipiat, nihi- 
lominus tamen ei affectuosas offero grates, quod tam dulci 
atque nobili me voluit deceptione frustrare. Talis namque 
somniculosa largitio mihi vivendi viam modumque conser- 
vat mortisve defendit ab ira (1) quod maximum munus mihi 
videtur atque praecipuum. Mortuo namque frustra medicina 
porrigitur. Sed quousque mihi affuerit licet vita poenalis, le- 
vis potest aura imbrem mfhi liberationis infundere et rorem 
suavitatis inducere. Credo namque et plenariam gero fidu- 
ciam, quod tam nobilis tantaeque femina probitatis non diu 
permittet, me poenis subiacere tam gravibus, sed a cunctis 
relevabit angustiis. 

Mulier ait: Re vera in tua persona nobilitari (2) novit pru- 
dentia (5), et habitaculum invenerunt suavitatis eloquia, 
quod tam provide tamque prudenter tua novisti proponere 
iura. Quod igitur tibi placet de mea in absentia mei cogitare 
[84] persona mihique in omnibus, in quibus poteris, ser- 
viendi habere propositum, debitas tibi refero grates, et ego 
versa quidem vice in absentia quoque tui de te cogitabo 
libenter tuaque servitie suo loco et tempore non detractabo 

(1) adiramE. 


(2) nobilitafi O. 
(8) prud. respondere O. 

suscipere, quia tantus es tantave probitate refulges, quod 
nulli feminae ascriberetur honori, si tua obsequia recusaret. 
Praeterea nolo, ut solius sis aëris inspectione contentus, 
sed nostra specie poteris corporali visione potiri et oppo- 
site me facie intueri. Malo etenim ad vitae tibi conservanda 
gubernacula laborare quam mortis praestare causam vel 
homicidii incurrere crimen. 

Homo ait: Licet aestus temporibus tenuibus posset im- 
bribus vita segetum prorogari, ariditatis tamen periculum 
evitare non possunt, nisi rore fuerint pluviali perfusae. Po- 
testis igitur in hunc modum, quem dixistis, vitam prorogare 
amantis, non autem a mortis liberare periculo graviori. Gra- 
vius enim recidivus quam initialis videtur affligere mor- 
bus et duriori cogit hominem morte [85] deficere, et acrius 
amittitur, quod spe aliqua videtur possideri largita, quam 
quod nuda voluntate speratur. Potius ergo eligerem mo- 
mentaneo perire interitu quam post mulias poenales an- 
gustias mortis subiacere periculis. Deliberet ergo prudentia 
vestra et indagatione subtili perquirat, quid vestro magis 
expedire videatur honori, utrumne spem amanti largiri et ab 
ira ipsum mortis eripere eique ad omnia peragenda bona. 
viam aperire incognitam, an hoc denegando cunctorum bo- 
norum praecludere viam et mortis semitam aperire. 

Mulier ait: lllud quod tibi possum praestare suffragium, 
libera tibi voce promisi, scilicet ut quotidiana mei corporali 
visione utaris. Nam, quod postulas, nullis posses precibus 
vel laboribus impetrare; firmum etenim est et totius meae 
mentis propositum Veneris me nunquam supponere servi- 
tuti nec amantium me poenis subiicere. Quot namque subia- 
ceant amantes angustiis, nemo posset nisi experimento cog- 
noscere. Tot enim poenis atque languoribus exponuntur, 
quod nullus posset nisi experientia doceri. Sed quamvis 
amoris omnino fugiam filaqueari catenis, tibi tamen [86] et 
akis benefacientibus viris benefaciendi nunquam recusabo 
praestare favorem. 

Homo ait: Absit, te, domina mea te in tam acerrimo erro- 

re (1) durare. Illae namque solummodo mulieres, quae amo- 
ris noscuntur aggregari militiae, veris apud homines laudi- 
bus dignae iudicantur et propter suam probitatem merue- 
runt in omnium curia nominari. Quid enim valeat in saeculo 
bonum ab aliquo exerceri, nisi ex amore suam sumat origi- 
ginem, videre non possum. Curet ergo tantus decor tantave 
morum probitas amoris perambulare semitas eiusque pro- 
bare fortunas. Nihil enim, quid sit vel quale, aperta potest 
veritate cognosci, nisi primitus illud experientiae probaverit 
usus. Post rei tantum experientiam decet recusare probatum. 

Mulier ait: In amoris curiam facillimus est inventus in- 
gressus, sed propter imminentes amantium poenas ibi est 
perseverare difficile, ex ea vero propter appetibiles actus 
amoris impossibilis deprehenditur exitus atque durissimus. 
Nam post verum amoris curiae ingressum nihil potest [87] 
amans velle vel nolle, nisi quod mensa sibi proponat amo- 
ris, et quod alteri possit amanti placere. Ergo talis non est 
curia appetenda; eius namque loci est omnino fugiendus in- 
gressus, cuius libere non patet egressus. Tartareae etenim 
talis potest locus curiae comparari; nam, quum Tartari por- 
ta cuilibet intrare moretur aperta volenti, nulla est post in- 
gressum exeundi facultas. Malo igitur aere modico Franciae 
contenta adesse et liberum eundi, quo voluero, possidere 
arbitrium quam Ungarico quidem onusta argento alienae 
subiici potestati, quia tale multum habere est nihilum habe- 
re. Merito ergo amoris aula mihi odiosa exsistit, quare 
abunde te oportet amorem petere, frater. 

Homo ait: Liberius nulli potest esse arbitrium, quam si 
ab eo, quod quis tota mentis intentione desiderat, velle se- 
parari non posait. Gratum namque cuilibet esse debet, si 
illud nolle non possit, quod tota virtute desiderat, si tantum 
res illa sit appetibilis. Sed amore in orbe nihil appetibilius 
reperitur, quum ex eo omnis boni [88] procedat instructio, et 
sine eo nihil boni aliquis operetur in orbe. Ergo illius vide- 

tur curia utrisque amplectenda lacertis. Illius igitur aula nu- 
Ilatenus vobis sit odiosa. : | 

Mulier ait: Cuicunque sub amoris clipeo ipsa videatur 
militare libertas et res apprehendenda, mihi tamen deterrima 
videtur servitus et res per omnia fugienda. 1n vanum ergo 
laboras, quia mundus universus me non posset ab isto pro- 
posito revocare. 

Homo ait: Si tali curaveritis via ambulare, intolerabilis 
vos poena sequetur, cui nulla similis reperitur, et quam erit 
recitare difficile. 

Mulier ait: Quaeso, ut mihi asseras, quae sintillae poe- 
nee, quae propter hoc imminere videntur, ut, quum praevi- 
sae fuerint, earum me minus valeant iacula laedere, quia 
praevisa minus iacula ferire dicuntur. 

Homo ait: Haec a vobis a longe praevisa iacula vos mi- 
nus ferire non possunt, nisi praefatum curaveritis errorem 
deponere. Poenas tamen, si placet, audire potestis, sed pri- 
mitus vos exorare cupio, ut me docere dignetur gratia ves- 
tra, quis amoris vobis palatii locus est constitutus? 

[89] Fertur enim et est verum, in medio mandi construc- 
tum esse palatium quattuor ornatissimas habens facies, et 
in facie qualibet est porta (1) pulcherrima valde. In ipso 
autem palatio solus amor et dominarum meruerunt habitare 
collegia. Orientalem quidem portam solus sibi deus appro- 
priavit amoris, aliae vero tres certis dominarum sunt ordi- 
nibus destinatae. Et dominae portae meridianae ianuis sem- 
per morantur apertis et ostii semper reperiuntur in Jimine, 
sicut et dominae occidentalis portae, sed ipsae extra ipsius 
limina portae semper reperiuntur vagantes. Quae vero sep- 
tentrionalis meruerunt portae custodiam, semper clausis 
morantur januis et extra palatii terminos nihil aspiciunt. In 
quarum ergo istarum contenditis vos esse consortio? 

Mulier ait: Hi mihi sunt nimis sermones obscuri nimis- 
que verba reposita, nisi ipsa tua faciat interpretatio ma- 
nifesta. 

(1) facies 4. 

[90] Homo ait: Quae semper ianua morantur aperta et 
ostii semper reperiuntur in limine, sunt illae mulieres et do- 
minae, quae, dum aliquis petit ingressum, diligenter indaga- 
re noverunt, quibus sit meritis dignus ac quam probitatem 
retineat, qui patentis ianuae desiderat aditum, et post meri- 
torum habitam fidem plenariam cum omni dignos honore 
admittunt, indignos vero procul ab amoris aula repellunt. 
Quae vero locum sibi portae vindicant occidentalis, sunt 
illae mulieres communes, quae neminem reiiciunt, sed om- 
nes indifferenter admittunt et universorum sunt expositae 
voluptati. Quae autem septentrionalis custodiae mancipan- 
tur et clausa semper porta morantur, sunt illae feminae, 
quae nemini pulsanti aperiunt, sed denegant ad amoris pa- 
latium cunctis ingressum. Meridianae sunt illae igitur, quae 
amare volunt et dignos non repellunt amantes, et merito, 
quia, quum sint in meridie cunctae dispositae, ab ipsius in 
oriente habitantis amoris meruerunt radio coruscari. Occi- 
dentales vero sunt meretrices, quae vix aliquem amant nec 
ab aliquo probo inveniuntur amari, et merito, quia, quum in 
occi[91 ]dente ipsarum reperiatur habitetio sita, igneus amo- 
ris radius ab oriente ad illas usque pervenire non potest. 
Septentrionales vero sunt illae mulieres, quae amare recu- 
sant, quamuvis illae amentür a multis, et merito, quia in sinis- 
tra positas deus non respicit ipsas, quia sunt maledictae. Ex 
his vero verbis amoris patet palatii dispositio manifesta. 

Mulier ait: intra septentrionalem portam me profiteor 
esse securam, non maledictam. 

Homo ait: Audias igitur poenas tibi sine fine paratas: 

Quum cuiusdam enim mei domini nobilissimi viri Ro- 
berti armiger adessem et die quadam in aestu magni calo- 
ris per regiam Franciae silvam cum ipso et multis aliis mi- 
litibus equitarem, in quendam nos amoenum valide locum 
et delectabilem via silvestris direxit. Erat quidem locus her- 
bosus et nemoris undique vallatus arboribus. In quem quum 
descenderemus omnes, equis per [92] pascua dimissis et 
nobis aliquantum somni refectis sopore, excitati posimodum 

- vagantes festinanter stravimus equos. Sed quum meus pa- 
rumper equus longius cunctis per pascua divertisset, tam 
diu me detinuit equi praeparatio proprii, quod me solum in 
ipso prato conspexi relictum. Quumque viam ignorans erra- 
bundus per prata vagarer, undique diligenter aspiciens a 
longe prospexi multitudinem equitantium infinitam per ipsius 
pascui deambulantem extremitates. Quum autem vehemen- 
ter crederem, meum inter {psos dominum equitare, non mo- 
dice gavisus, prout poteram, nitebar praedictae appropin- 
quare militiae. intuens autem diligenter oculorum ipsum 
visu nullatenus percipere potui, quia non aderat inter ipsos, 
quumque magis equitantibus aproppinquarem et attentius 
decoram valde multitudinem intuerer aspiciens, vidi homi- 
nem praecedentem et in spectabili equo nimis formoso se- 
dentem aureo diademate coronatum. Hunc autem seque- 
batur primo loco ingens mulierum chorus atque venustus, 
quarum quaelibet in equo pinguissimo et formoso et [93] 
suavissime ambulante sedebat. Pretiosissimis et variis erat 
vestibus et deauratis amicta chlamydibus et uno a dextris 
et altero a sinistris decorata militibus et tertium habebat 
militem in obsequio, qui pedes incedebat coram ipsius as- 
pectu eiusque semper frenum tenebat in manu, ut sine lae- 
sionis offendiculo suavius equitaret in equo. Cuiuslibet 
primi ordinis mulierum talis erat cultus atque incessus. 
Postea vero equitum ornatorum acies sequebatur infinita, 
qui ab omni eas sequentium strepitu tuebantur et laesione. 
Secundo sequebatur loco mulierum non modica multitudo, 
quarum obsequiis varia hominum genera insistebant pedi- 
tum ac militantium; sed tantus erat servire volentium stre- 
pitus tantaque multitudo nociva, quod nec ipsae obsequia 
capere nec illi commode poterant esse servire parati, et sic 
servitii copia in maximam eis vertebatur inopiam atque an- 
gustiam, ef pro magno quidem solatio sibi reputarent, si 
[94] suis propriis relinquerentur obsequiis. Tertio vero loco 
sequebatur quarundam mulierum vilis et abiectus exercitus. 
Erant enim mulieres pulcherrimae valde, sed vestimentis 

erant opertae turpissimis et temporis qualitati contrariis. 
Nam, quum in validiori aestatis essent constitutae calore, 
vulpinis invitae vestibus utebantur; praeterea turpes nimis 
et indecentes indecenter equitabant caballos scilicet maci- 
lentos valde et graviter trottantes et neque frena neque se- 
las habentes et claudicantibus pedibus incedentes. Istarum 
labores nullorum iuvabantur auxiliis, omnium quidem erant 
suffragiis destitutae, et praeterea tantum praecedentes pedi- 
tes et equitantes commotum pedibus immittebant pulverem, 
quod seipsas videre vix poterant, quia oculos ex pulvere 
gravatos habebant et labia impedita. 

Haec autem omnia quum diligenter aspicerem, et, quid 
hoc esset, vehementi coepissem animo cogitare, domina 
quaedam solemni forma composita, quae post omnium se- 
quebatur incessum habens equum macerrimum et turpem et 
tribus pedibus claudicantem, proprio me vocavit nomine et 
etiam ad se me ire praecepit. Ad quam [95] quum venissem, 
et eius venustam cernerem faciem atque decoram et eam in 
tam turpi equo sedere, meum sibi statim obtuli equum. Sed 
quum eum recusasset accipere, talia mihi verba coepit pro- 
ponere: Dominum petis tuum; sed hic _illum invenire non 
poteris, quia longius ab eius digressus es itinere. 

Et ego respondi: Rogo, domina, ut rectam mihi, si pla- 
cet, viam indicare digneris. 

Cui et ipsa respondit: Nisi primo praesentem militiam in 
propriis positam castris aspexeris, securam tibi viam indi- 
care non possum. 

Et ego sic respondi: Rogo igitur, ut mihi cures, si libet, 
asserere, cuius sit haec, quam cerno, militia, et quere mu- 
lier tam formosa adeo vilem equum et tam sibi abiecta 
praelegit vestimenta portare. 

Cui et ipsa mulier respondit: Hic, quem vides, est exer- 
citus mortuorum.—Quod quum audissem, meus statim ultra 
modum turbatus est animus et facies alterata, et mea cunc- 
ta de propriis sedibus coeperunt ossa moveri. Tremebun- 
dus igitur factus et nimis exterritus libenter [96] volui ab 

hac societate discedere; sed haec me coepit statim suo con- 
fortare sermone et ab omni me periculo illaesum conserva- 
re promisit. Sic enim ait: Securior hic et tutior permanebis 
quam in domo paterna. Quo audito iam quasi emissum vi- 
vificantem resumpsi spiritum et ei propius accedens de om- 
nibus coepi diligenter inquirere, et ipsa seriatim cuncta 
narrare ita dicens: 

Miles, quem vides cuncto populo aureo diademate coro- 
natum praecedere, deus est amoris, qui singulis septima- 
nis una die praesenti cernitur adiunctus militiae et cuique, 
prout bene vel male gessit in vita, mirabiliter pro cuiusque 
retribuit meritis. | 

Mulieres igitur, quae tam ornatae et honorificae primo 
loco post ipsum sequuntur, sunt illae beatissimae feminae, 
quae, dum viverent, sapienter se amoris noverunt praebere 
militibus et ainare volentibus cunctum praestare favorem et 
sub commento amoris subdole amorem petentibus digna 
praenoverunt responsa tribuere, [97] pro quo nunc plena- 
. liam consequuntur mercedem et infinitis muneribus hono- 
rantur. Quae vero secundo loco sequuntur et tantorum affli- 
guntur obsequiis, sunt mulieres istae inmundae, quae, dum 
viverent, non sunt veritae cunctorum se voluptati exponere, 
sed petentium omnium fuerunt annuentes libidini et nulli pe- 
tenti suae ianuae negaverunt ingressum. Et ideo talia in hac 
curia meruerunt praemia capere, ut pro immoderata sui lar- 
gitione et hominum indiscreta susceptione indiscrete et sine 
modo innumerabilium fatigantur personarum obsequiis, et 
talia sibi servitia in nociva convertuntur contraria et in 
summam valde angustiam et contumeliam. Quae vero ulti- 
mo loco sequuntur tam vili compositione dispositae et ha- 
bitu incedentes abiecto et quibuslibet carentes auxiliis omni- 
que poenarum genere fatigatae, ut manifeste potes oculis 
conspicere propriis, in quarum et ego sum inserta colle- 
gio, sunt illae omnium mulierum miserrimae, quae, dum vi- 
verent, cunctis amoris intrare palatium clausere volentibus 
nec aliquibus bona facientibus vel ab iis benefaciendi [98] 

causam et favorem petentibus voluerunt pro meritis respon- 
dere, sed omnes amoris postulantes deservire militiae abie- 
cerunt et tanquam sibi odiosos repulerunt eum non recolen- 
tes omnino, qui deus amoris dicitur, cui militare quaerebant, 
qui postulabant amari, et ideo nunc merito haec patimur 
et ab amoris digna rege factis suscepimus praemia, per 
quem universus regitur mundus, et sine ipso nihil boni ali- 
quis operatur in orbe. Praeterea tot sumus aliis poenarum 
addictae generibus, quas nullus posset nisi per experientiam 
scire docentem, quod mihi narrare impossibile tibique satis 
esset audire difficile. Caveant ergo mulieres in saeculo vi- 
ventes, ne harum sint nobis consortes poensrum, quia post 
mortem nulla sibi poterit poenitudine subveniri. 

Et ego mulieri respondi: Ut video et manifeste cognos- 
co, qui amori elegerit beneplacita facere, centuplicata illa 
retributione suscipiet, et, eundem qui offendere fuerit ausus, 
commissum impune transire non poterit, sed, ut mihi vide- 
tur, [99] ultra millecuplum, quam fuerit commissum in eum, 
constat vindicari delictum. Talem igitur deum non est offen- 
dere tutum, sed in omnibus est sibi servire tutissimum, qui 
talibus suos novit praemiis munerare et suos contemptores 
tam gravibus poenis affligere. Rogo itaque, domina mea, et 
pro viribus supplico, ut recedendi mihi licentiam largiaris, 
ut haec valeam dominabus, quae vidi, ita narrare. 

Et ipsa mihi taliter respondit: Recedendi licentiam habe- 
re non potes, nisi de nobis maiores et duriores poenas cog- 
noveris et maius aliarum gaudium atque beatitudinem as- 
pexeris. 

Dum igitur talia conferendo longum transitum fecerimus, 
in locum delectabilem valde pervenimus, ubi erant prata pul- 
cherrima meliusque disposita, quam unquam mortalium vi- 
derit ullus. Erat enim undique locus omnium generum po- 
miferis et odoriferis circumclusus arboribus, quarum quae- 
libet iuxta sui generis qualitatem fructibus decorabatur 
egregiis. Praeterea in rotunditatis modum locus erat redac- 
tus trinisque distinctus partibus. Prima pars quidem in inte- 

riori erat loco [100] reposita et a media parte undique 
circumsaepta. Tertia vero pars, in extremis posita, inter se 
et primam ex omni parte mediam perfecte circumeundo va- 
llabat. 1n prima igitur et interiori parte in medio loci sede- 
bat quaedam mirae altitudinis arbor universorum generum 
abundanter proferens fructus; cuius rami usque ad interioris 
partis prolongabantur extremitetes. Ad arboris quidem ra- 
dices surgebat fons quidam mirabilis mundissimam habens 
aquam, quae nectaris suavissimum praelibantibus induce- 
bat saporem:; in qua etiam omnium generum pisciculorum 
species apparebant. luxta praedictum autem fontem in thro- 
no quodam ex auro et omni lapidum ornatu constructo 
regina sedebat amoris splendidissimam suo capite gerens 
coronam, et ipsa pretiosissimis sedebat vestimentis ornata 
auream manu virgam retinens. Ad cuius dextram sedes erat 
parata omni pretiositate refulgens et claritudine, in qua ne- 
mo quidem sedebat. Pars autem ista videlicet interior voca- 
batur amoenitas, quia in ea omnia inveniebantur delectabi- 
lia atque svavia. In hac autem parte interiori tori [101] erant 
parati quam plurimi, qui miro erant modo perornati, sirici- 
nis scilicet ex omni parte operti palliis et purpureis orna- 
mentis. Ex praedicto autem fonte undique quam plurimi 
derivabantur rivali atque ramusculi, qui ex omni parte riga- 
bant amoenitatem, et singuli tori singulis decorabantur 
rivulis. 

Pars vero secunda vocabatur humiditas, cuius erat dis- 
positio talis: Rivuli quidem, qui propriis contenti alveis irri- 
gabant amoenitatem, in hac parie secunda suas nimio vires 
ostendebant et totam inundabant humiditatem ïta scilicet, 
quod herba mixta simul apparebat cum aqua, sicut tempore 
veris solet in pratis pluvialibus apparere diebus. Aqua vero 
ista, postquam in hanc fluebat partem, adeo fiebat frigida, 
quod nuilus posset eam tactu tolerare vivens; desuper vero 
calor solis intolerabilis descendebat, nullis enim locus 
obumbrabatur arboribus. Haec quidem aqua ultra partis 
istius non extendebatur terminos. 


52 DE AMORE 


Tertia vero pars et extrema vocabatur siccitas et [102] 
merito, quia omnis deerat humiditas, omnisque locum occu- 
pabat ariditas, et solaris radius caloris erat acutus et igneo 
vapori nequaquam absimilis, terrae autem superficies quasi 
solum fornacis calidae. Locus autem iste undique habebat 
infinitos spinarum fasciculos colligatos et in quolibet fasci- 
culo lignum erat quoddam pertractum per medium, exce- 
dens ex utroque parte fasciculum pro duorum cubitorum 
mensura, et ex utroque capite ligni vir quidam stabat for- 
tissimus ligni tenens caput in manibus. Erat autem ibi via 
quaedam pulcherrima, per siccitatem et humiditatem ad 
amoenitatem deducens, in qua nullum omnino praedictorum 
sentiebatur incommodorum. 

Quum vero ad ista devenerimus loca, viam primus rex 
amoris ingressus in amplexu ab amoris est regina suscep- 
tus et ea iuvante in parata sibi sede receptus crystallinam 
sua manu tenens virgam, et eum per eandem viam univer- 
sus primi ordinis mulierum ac militantium est chorus secu- 
tus. [103] Et cuique mulierum ornatissimi erat sedes lecti 
parata; militantes vero suo sibi eligebant sedes arbitrio. 
Quanta quidem istis erat beatitudo et gloria, humana non 
posset vobis lingua referre. Nam totus amoenitatis locus 
istarum est voluptatibus assignatus, et cuiuslibet coram eis 
generis ludebant ioculatores atque psallebant, et omnia ins- 
trumentorum ibi musicae genera resonabant. Secundo per 
eandem intravit viam totus sequentis ordinis mulierum com- 
munium et eisdem servire volentium masculorum chorus, 
et usque ad amoenitatis circulum pervenerunt; quem quum 
pertransire non possent, per humiditatem coeperunt sua 
frena laxare et, quae poterant, ibi solatia capere, quia ille 
sibi erat locus ab amoris curia deputatus; ubi quantus stri- 
dor erat et gemitus, satis esset narrare difficile. Multum 
etiam istarum mulierum poenarum erat augmentum gloria, 
quam habere videbant in amoenitate morantes. Tertio sub- 
intrabat per eundem locum mulierum chorus posterior, quae 
amoris compati militibus noluerunt, et usque ad humiditatis 

circulum devenerunt. Sed quum eis non pateret ingres- 
sus, coeperunt per siccitatis [104] circumfluere partes, quia 
ile sibi erat locus ab antiquo paratus. Ibi autem cuilibet 
illaram super spinarum fuit sedes parata fasciculo et per 
viros ibi, ut supra dictum est, deputatos semper fasciculus 
movebatur, ut acrius spinarum dilacerarentur aculeis, et nu- 
dis plantis ignitum pertingebant solum. Tantus quidem 
dolor tantaque ibi erat afflictio, quantem vix crederem inter 
ipsas Tartareas potestates adesse. 

Haec autem quum vidissem, licentiam abeundi quaesivi. 
Etipsa mihi dixit: Licentiam ego tibi dare non possum, sed 
tuum hic equum relinque:; unde rex intravit amoris, ad ip- 
sum ire festina et ab eo tanquam domino licentiam petere 
cura, et, quae tibi praecipiet, studeas diligenter attendere. 
Etiam pro me ipsa non sis exorare obliviosus. Quo percep- 
to per praedictam viam ad regis amoris sum deductus as- 
pectum et ei dixi: Rex potens et gloriose, omnimodas tibi 
‘gratias ago, quia tua mihi magnalia et mirabilia tuique reg- 
ni dignatus es revelare secreta. Tuae igitur indesinenter 
clementiae supplico, ut, quae tibi placet, mihi tuo digneris 
[105] servo praecipere et, quae sint in amore praecepta 
principalia, veraciter indicare et illam mulierem, per cuius 
sum operationem tali visione beatus, meae intercessionis 
iuvamine a poenis gravioribus propitius liberare et cum 
istis, quas hic tam honorifice collocatas aspicio, intra huius 
amoenitatis misericorditer loca reponere, postmodum vero 
mihi commeaium praestare, si placet. Ipse vero mihi talia 
responsa porrexit: Nostra tibi sunt concessa videre magna- 
lia, ut per te nostra valeat ignorantibus gloria revelari, et ut 
tua praesens visio sit multarum dominarum salutis occasio. 
Tibi ergo firmiter mandamus atque iniungimus, ut, ubicun- 
que dominam alicuius valoris inveneris a nostra semita de- 
viare amoris recusando subire certamina, hanc sibi visio- 
nem narrare procures et eam ab erroris proposito revocare, 
ui poenas possit tam gravissimas evitare et in praesenti 
Valeat gioria collocari. 

Duodecim autem scias esse principalia quae sequuntur 
amoris praecepta: | 

[106] I. Avaritiam sicut nocivam pestem effugias et 
eius contrarium amplectaris. 

Il. Castitatem servare debes amanti. 

II. Alterius idonee copulatam amori scienter subverte- 
re non coneris. 

IV. Eius non cures amorem eligere, cum qua naturalis 
nuptias contrahere prohibet tibi pudor. 

V. Mendacia omnino vitare memento. 

VI. Amoris tui secretarios noli plures habere. 

VII. Dominarum praeceptis in omnibus obediens sem- 
per studeas amoris aggregari militiae. 

VII. In amoris praestando et recipiendo solatia omnis 
debet verecundiae pudor adesse. 

IX. Maledicus esse non debes. 

X. Amantium noli exsistere propalator. 

XI. In omnibus urbanum te constituas et curialem. 

XII. In amoris exercendo solatia voluntatem non exce- 
das amantis. 

Sunt et alia amoris praecepta minora, quorum tibi non 
expediret auditus, quae etiam in libro ad Gualterium scripto 
reperies. 

[107] Mulier autem, pro qua rogasti, intra istius non po- 
test amoenitatis moenia, sicut postulas, collocari, quia pro- 
pria opera contradicunt intra tam gloriosa domicilia perma- 
nere. Tuae tamen intercessionis gratia pinguem equum et 
svavem cum freno et sella concedimus, et ut nullos habeat 
ministros circa spinarum fasciculum frigidumque de nostra 
licentia teneat sub pedibus lapidem. Accipias ergo hunc 
crystallinum baculum et cum nostra recedas gratia; in prio- 
ri autem fluvio, quem inveneris, eum proiicias. Accepto vero 
ad recedendum itinere et ad eam, quae me duxerat, domi- 
nam reverso, eam inveni super fesciculo sine ministris se- 
dentem et super recenti lapide suos pedes svavissime te- 
nentem ac pinguissimum et valde ornatum equum iuxta se 

habentem et modicam satis poenam patientem; quae mihi 
grates immensas obtulit atque subiunxit: Cum superna gra- 
tia recedas, amice, quia de huius curiae negotiis amplius 
videre non potes. Est enim ultra duplum, quam videris, 
earum gloria maior nostraque poena intensa, quae nulli vi- 
venti sunt videre concessa. Post [108] haec autem equum 
ascendi proprium et in momento oculi circa fluenta sum de- 
ductus aquarum. Ibi crystallina virga dimissa illaesus ad 
propria remeavi. 

Aspicias ergo, domina mea, quanta est amare afflictio 
nolentis, quantisque subiiciatur angustiis, et quantum de- 
cus mereantur et gloriam, quae amoris portam intrare non 
clausere volentibus, ut vestrae opinionis errore deposito 
praedicta mereemini suscipere praemia et praefatas angus- 
tias declinare. Indecens enim esset et desperabile malum in- 
duceret, si mulier tam sapiens tamque venusta specie deco- 
rata inveniatur poenis subiacere tam gravibus totve pericula 
sustinere. Quantum igitur ad vestram videtur spectare per- 
sonam, amoris sum delegationis onere liberatus; vos autem 
taliter eius studeatis exaudire praecepta, ut ad eius beatitu- 
dinis mereamini gloriam introire. 

Mulier ait: Si vera sunt, quae tua proponit assertio, amo- 
ris est gloriosum deservire ministeriis, et eiusdem est peri- 
culosum valde refragari mandatis. Sive igitur vera sint sive 
falsa, quae [109] proponis, terribilium me deterret poenarum 
relatio, et ideo ab amoris nolo militia exsistere aliena, sed 
eius affecto consortio copulari et in meridiana mihi porta 
domicilium invenire. Oportet me igitur meridianae portae 
dominarum consvetudinem per omnia reservare, ut nec 
quernlibet reiiciam nec quemlibet ad amoris portam pulsan- 
tem admittam. Curabo igitur cognoscere, quis dignus repe- 
riatur ingressu, et ipsum examinata et cognita veritate sus- 
cipian. | 

Homo ait: Gratias ago amoris potentissimo regi, qui 
vestrum dignatus est revocare propositum dirumque fuga- 
vit errorem; sed quod velle deliberare contenditis, utrum 

clamans ad palatii portam amoris sim admittendus, res 
amara nimis verbumque satis mihi videtur acerbum. Nam 
si de meae vobis constat probitate personae, deliberationi 
non potest locus de iure patere. Quia tamen non omnia be- 
nefacta facile possunt ad omnium devenire notitiam, esse 
potest, quod mea vobis facta sunt incognita, et ideo forte, 
quo ad conscientiam vestram, iuste fuit a vobis postulata 
deliberatio. Adeo tamen de meae confido probitatis operi- 
bus et de vestrae nobilil{f0]tatis libramine. quod licet, 
quam quaero, differatur mihi largitio, non tamen credo, ob- 
sequia diu posse suis meritis defraudari. Velit ergo Deus, 
ut meae spei fructum sentiam efficacem, et sicut mihi rece- 
denti de vobis assidua cogitatio permanebit, ita de me ab- 
sente divina vos faciat cogitare potentia. 


re. Loquitur nobilior plebeiae. 


Si nobilior pleheiae petat amorem, eundem potest retine- 
re stilum, quo usus est nobilis, quum loqueretur plebeiae. 
Potest etiam commode sub hac alia forma procedere: À lon- 
ginquis retro temporibus diem istam desideravi et plenarie 
in mente gessi propositum meam vobis aperire mentem et 
intentionem et, quanta mihi sit de vobis assidue cogitatio. 
Temporis tamen inopportunitas usque nunc distulit amantis 
elo[iifjquium. Sciatis igitur, me totius mentis in vobis co- 
gitationem et ancoram posuisse, nihilque me posse in sae- 
culo isto beare nisi pretiosissimum personae vestrae the- 
saurum. Nam sine ipso nihil mihi videtur in saeculo possi- 
dere, et omnium saecularium rerum abundantia pro summa 
mihi reputatur inopia. Solus vester amor regis me possel 
diademate coronare et in summa rerum inopia me cunclis 
facere divitiis abundare. Spes vestri amoris me vivum con- 
servat in orbe, de quo desperatus sum coactus de vita mi- 

grare, Suis igitur obsequiis me conservare dignetur gratia 
Vésira et comitis non repellat amorem. Comes enim solus 
vel eo superior tanto reperitur dignus amore. Absit enim, 
Ut fantus decor tantaque morum probitas ex plebe sibi curet 
amantem eligere. Cogitet ergo prudentia vestra super lo- 
quentis comitis fide atque devotione et ei digna suis meritis 
responsa retribuat. 

Mulier ait: Illa quidem plebeia esset vere beata, quae co- 
mitis digna reperiretur amore: Sed vos attente inspicite, qua 
reperiatur laude vel praemio dignus comes vel marchio, qui 
plebeiae [112] deposcit amorem. O, quam mirabilis astur 
debet ille iudicari, qui, perdicibus omissis gruibus et fasia- 
nis, ex parvis passeribus et gallinarum filiis sibi curat quae- 
rere victum. Gaudeo ergo, si comitis amore digna reperiar; 
timeo tamen hominis alti et grandis genere tam parvae mu- 
lieris petentis amorem eligere. Videtur namque, quod ex 
sola cordis illud procedat inopia. Magnanimes enim soli 
merentur dominarum scire secreta et earum amore potiri. 
Si meum igitur vobis amorem fuero largita, et eorum quae 
in amore exiguntur in vestra persona defectus reperiatur et 
ego ipsa, generis hoc proprii prohibente natura, forsan ha- 
bere non possem, non diu noster amor recte gubernari va- 
leret. Melius est ergo ab initio abstinere quam post causam 
iam inceptam poenitudine coarteri. 

Homo ait: Ibi quisque debet sibi postulare amorem, ubi 
amoris svasione constringitur. Ille enim est amor electus, 
qui in quocunque ordine ex placibilitate et delectatione for- 
mae cuiusque solummodo sumpsit originem, non qui ob 
generis tantum quaeritur praerogativam. Amoris [113] ita- 
que non subverto praecepta, si ex minori ordine mihi curem 
amorem eligere, sed eius in hoc videor mandatis obsecun- 

dare. Est namque tale praeceptum -amoris: Qui vero cupit 
amore potiri, proprise fines non audeat voluntatis excedere 
nec ordines discernat amori, qui ex quolibet genere suum 
Vault exornare palatium, et omnes in sua curia aequaliter mi- 
Æ itare nulla ordinum praerogativa servata. Plebeia ergo in 

amoris curia aequali cum comite vel comitissa meruit ordi- 
ne permanere. Quum in vos tota mei animi dirigatur volun- 
tas, sine omni vos possum reprehensione eligere, nec ex 
hoc parva sed valde magna petere iudicabor. Nam quum 
honorabili amoris curia digna permaneatis [honore] et ad 
vestrum voluntas me cogit amorem, inter magnanimes ves- 
tra me debet prudentia reputare. À meo igitur non est abs- 
tinendum vobis amore, nisi bonis me videritis moribus des- 
titutum et a bonis actibus alienum. Praeterea pulchrius 
accipiter suo volatu ingeniosam capit alaudam quam pigram 
qualiam et linea recta volantem. 

Mulier ait: Etsi dictis rationibus ad vestrum forte me 
possetis amorem coartare, alia me [114] ratio ab hac neces- 
sitate defendit, quia, etsi omnia nostris succederent am- 
plexibus prospera, si illud vulgi deveniret ad aures, omnes 
aperte meam famam reprehensione confunderent, quasi ul- 
tra modum propriae naturae metas excesserim. Praeterea 
maioris altitudinis homo feminam ordinis inferioris fideliter 
non solet amare, sed, si amet, cito eius fastidit amorem et 
ipsam pro levi causa contemnit, quod manifesta ratione 
cognoscitur amoris obviare mandatis, in cuius curia gene- 
ris nunquam potuit sibi locum vindicare discrimen, sed, or- 
dinis cuiuscunque reperiantur amantes, aequali ordine 
consveverunt in amoris aula militiam promereri et nullius 
generis maioritatis praerogativa gaudere. lusta igitur a vo- 
bis me tuetur defensionis occasio, ne generis inaequalitas 
vestrum possit impedire propositum. 

Homo ait: Mirandum est nimis super prudentia vestra, 
quae tam incauta nititur se defensione munire. Qualis enim 
esset amor ille, qui populo teste perficitur et vulgi dilania- 
tur affatibus? Nonne amoris praecepto testante in amore non 
licet secretarios plures habere? Prae[{i5]lterea valentiae 
alicuius vel probitatis mulier non debet aliquem hac inten- 
tione amare, ut propter assueta vaniloquia vulgietinsidian- 
tium suspectos rumores retro ab incepti amoris tramite ce- 
dat, et malorum ex hoc voluntas optatum capiat effectum. 

Nam, ut bene novistis, reproborum est hoc propositum 
semper et cunctis intentio manifesta, ubi libet, facta impedi- 
re bonorum et amantium solatiis adversari. Vestra igitur 
discat serenitas malorum turpiloquia dolosa contemnere et 
eorum declinare insidias, ne malorum facta bonis invenian- 
tur esse nociva. Maius enim pravis hominibus non posset 
praemium exhiberi, quam si suas persenserint fraudes vias 
impedire bonorum. 

De fide autem mea et legalitate amoris nec ego nec alius 
plenam vobis fidem facere posset, quia Deus ipse solus hu- 
mani cordis est scrutator et testis; ei soli hominum est co- 
gitatio manifesta. Factis ergo et operibus exterioribus a fe- 
. Mina sapienti interior debet cogitatio deprehendi. Si propria 
igitur facta vel opera vestro me constituunt indignum amore 
et iustam vobis afferunt suspicionem, rogo, ut nullam apud 
vos [116] valeam misericordiam promereri. Et, si proprios 
mihi actus noveritis de iure non posse nocere, plena vos 
exoro fiducia, ut ex vestro iudicio nulla mihi procedat iniu- 
ria. Nam, quum nullus alicui suam fidem ad plenum possit 
facere manifestam, eadem ratione quaelibet mulier unum- 
quemque posset amantem repellere. Videat ergo magna 
prudentia vestra et subtili indagatione perquirat, quid deceat 
ad proposita respondere. Nam, ut bene superius vestris 
reperitur insertum faminibus, quantumcunque unus aman- 
tium altero inveniatur nobilior, post amoris initia aequalibus 
eos oportet in amoris aula gradibus ambulare. 

Mulier ait: Quamvis malorum insidiis non deceat cursum 
impediri bonorum, non tamen sequitur, quod semper inve- 
nire debeat bonorum ancora ripas. Nam in cuiuslibet est 
positum mulieris arbitrio, ut, quum ab ea postulatur amor, 
recuset amiare, si piacet, nec ex hoc aliqua potest iniuria 
deprehendi, sicut vestris novistis dictis asserere. Quae enim 
potest iniuria aestimari, si quidquam ab aliquo postulanti 
petitae rei largitio denegatur? 

Homo ait: Vere profiteor in mulieris esse collatum arbi- 
trium postulanti, si velit, amorem [117] concedere, et, si 

non concedat, nullam videtur iniuriam facere; sed tunc sine 
dubio infertur iniuria amanti, quum ipse bonus propter facta 
malorum suis meritis defraudatur, vel quum propter vanam 
suspicionem eius non potest capere dignum Jlabor effectum. 
Debet enim mulier, quae postulatur amari, vel suum amo- 
rem promittere vel prorsus denegare petenti, vel, si de pos- 
tulantis dubitet probitate, dicat: Primo bona facias, quam 
bonorum praemia petas.—Non enim sub simulantium amare 
velamento fidelis est recusandus amator, quia satis videtur 
iniquum, aliquem alterius iniquitate gravari. 

Mulier ait: Postquam vobis magis placet, denegari pror- 
sus amorem quam sub forsitaneo dubio respondere, vobis 
morem gerere curo ei VOS amare recuso. 

Homo ait: Rogo, ut me certum reddat prudentia vestra, si 
alium in corde amare disponitis. 

Mulier ait: Nec me cogit amoris lex, nec consvetudo me 
cogit amantium, ut, quod corde gero, vobis faciam manifes- 
tum. Nam etsi alium amare disponerem, nec vos quaerere 
nec me vobis insinuare deceret. 

[118] Homo ait: Ergo mihi nullum in disputatione prae- 
senti reservatur auxilium nisi vobiscum pleno sermone cer- 
tare atque disputando cognoscere, uirum vos deceat vel 
non mihi vestrum denegare amorem, si eum in neminem 
alium expendistis amantem. Probo ergo, quod me non recte 
potestis amore vestro privare. Nam amare aut est bonum 
aut est malum. Quod sit malum, non est asserere tutum, 
quia satis omnibus constat et est manifestum, et amoris hoc 
nobis doctrina demonstrat, quod neque mulier neque mas- 
culus potest in saeculo beatus haberi nec curialitatem nec 
aliqua bona perficere, nisi sibi haec fomes praestet amoris. 
Unde necessario vobis concluditur ergo, bonum esse ama- 
re et appetibile. Satis ergo utriusque sexus homo amare te- 
netur, si bonus et laudabilis in orbe cupit haberi. Si autem 
amare tenemini, ergo aut malos aut probitate decoros. Ma- 
los quidem non, quia praeceptum contradicit amoris. Sequi- 
tur ergo, solis bonis vestrum esse largiendum amorem. 

Quare, si me moribus noveritis decoratum, improbe mihi 
vestrum denegatis amorem. 

[119] Mulier ait: Fateor, bonum esse amare et bonis tan- 
tum largiendum amorem; sed licentiam cuilibet amanti ab 
amore concessam mihi vultis auferre. Nam unicuique licet 
amanti amorem non largiri petenti; ergo et ego amoris fulta 
doctrina meo vos possum sine reprehensione amore frus- 
trare aliumque postulantem admittere. 

Homo ait: Licentia amandi in vestrum collata arbitrium 
vobis auferri non potest, sed vestrum aequum debet esse 
arbitrium, ut, quae debetis, amare curetis. Non enim ob hoc 
vobis amor liberum voluit conferre arbitrium, ut concessa 
debeatis abuti licentia, sed ut maioribus apud ipsum merea- 
mini praemiis honorari, si in tali posita bivio sibi studueri- 
tis serviendi viam eligere; unde, siin aliam contigerit vos 
divertere semitam, eum non mediocriter credatis offensum. 
Nec vos tueri potestis, si alii in petendo posteriori vestrum 
Concedatis amorem; nam priori digno petenti improbe dene- 
gaiur amor et minus probe posteriori annectitur. Non enim 
amor voluit, de suis militibus aliquem cum alterius jiactura 
sentire iuvamen. Si nec vos, rogo, [120] velitis alii erogare, 
quod alteri pleno iure debetur. | 

Mulier ait: Ea quae dicitis, satis ratione nituntur, si cor 
meum propriae annueret voluntati. Mea namque voluntas 
esset, quae proponitis, adimplere, sed cor contradicit om- 
nino et dissvadet per omnia fieri, quod plena voluntate de 
sidero. Ergo, si cor contradicit amare, quaeso, ut mihi 
asseratis, cui potius sit favendum: cordi scilicet an vo- 
luntati. | ; | 

Homo ait: Hanc discordiam me amplius audisse, non re- 
colo, quod aliud corde et aliud voluntate quaeratur. Sed si 
est, quod verbis asseritis, illud prorsus debetis eligere, 
quod iustitia et veritate defenditur. 

Mulier ait: Quod dicitis, stare non potest, quia coacta 
nemiai sunt grata obsequia et nullis digna praemiis iudican- 
tur. Quare igitur amori praestarem obsequia, si amoris 

praemia consequi non deberem? Praeterea qualis posse! 
esse amor contra cordis voluntatem praesumptus? Nam, 
quod primitus corde ac voluntate appetitur, illud solum 
amoris debet amplecti muneribus; quod autem corde non 
peto, quo modo possem amare, [121] non video. Sed et di- 
xistis, quod alteri non possum recte proprium largiri amo- 
rem, si ab aliquo primo fuerit postulatus. Sed nonne fera 
bestia, quae prioris venatoris fuerat venabulis sauciata, si 
eam posterior [non] apprehenderit, eius debet esse, qui ce- 
pit? Certe utique; ergo et secundus amator muneris percep- 
tione potior est habendus in amore quam primus. 

Homo ait: Etsi grata regi non possimus exhibere servi- 
tia, ei tamen offensam non debemus inferre. Nam qui sola 
obsequii subtractione offenditur, multo magis [laeditur et] 
laesus provocatur ad iram. Laeditur autem amor, si uni ex 
suis militibus debitus alii impendatur honor. Ergo, si ves- 
trum postulavi primus amorem, quamvis vester non sit ani- 
mus inclinatus, eum tamen in alium tam festinanter non de- 
cet expendere, quia forte: 


«Grata superveniet, quae non sperabitur hora». 


In brevi namque rex posset amoris vestram pietatis im- 
bre superfundere mentem et vestri mihi amoris desperatum 
adducere fructum; quod [122] fieri non posset, si alii vestra 
fuerit largitate concessus. Nec mihi obstare potest, quod 
de venatione dixistis, quia illud obtinere constat de quorun- 
dam speciali consvetudine satis iniqua. Sed generalis per 
orbem consvetudo conservat, ut, si aliquis feram bestiam 
de propriis commoveri abditis et eam venando persequitur, 
quamvis ipsam apprehenderit alter, priori tamen eam gene- 
ralis consvetudo reservat. Ergo, quum alium in petendo 
praecessi, vestro de iure non possum amore privari. 

Mulier ait: Inurbanum satis esse videtur et a bonis mo- 
ribus manifeste deviare cognoscitur, si bonum, quod quis- 
que sibi habere non potest, alteri prorsus velit denegare 
petenti. Ergo, quum meum habere non potestis amorem, di- 

lectionis et cordis affectionis hoc inhibente defectu, alios 
amandi mihi non debetis praecludere viam. Nam, quum ipse 
amor me nolit adversus vos amoris inflammatione perfunde-. 
re, sed adversus alium mihi spiraculum infundat amandi, ip- 
sum sine aliqua possum blasphemia diligere. Ut tamen 
vobis contra me omnis removeatur occasio, vestri gratia 
amori non curabo vacare, et videbo, an [123] peccatrix vir- 
go conceperit et peperit mitis gallina draconem. 

Homo ait: Quae proponitis verba, quamvis humanas vi- 
deantur aures mulcere, tamen veritatis perquisita indagine 
sophistica palliatione teguntur. Numquid enim peccator, 
quia Deus sibi gratiam non infundit, apud ipsum Deum per- 
manserit excusatus? Certe nequaquam, sed aeternis erit 
suppliciis mancipatus. Ergo, si amoris vultis indignationem 
effugere et eius cupitis spiraculis inflammari, suscipiendi 
amoris gratiae vos habilem constituatis et dignam. 

Mulier ait: Et quantumcunque quisque bonum operetur 
in orbe quo ad aeternae beatitudinis praemia capienda sibi 
valere non potest, nisi ex Caritatis illud procedat affectu. 
Eadem igitur ratione, quantumcunque actibus propriis et 
operibus studeam regi servire amoris, si illud non ex cor- 
dis affectione procedat et ex actu derivetur amandi, ad amo- 
ris mihi praemia valere non potest. Ergo quoadusque me 
radius non pertinget amoris, mei non potestis amoris largi- 
tate potiri. 

Homo ait: Et ego Deum flexis genibus exorabo [124] 
semper, ut VOs cogat amare, quod decet, et quod vestrae 
clareat celsitudini expedire. 


G. Loguitur nobilior nobili. 


Quum nobilior nobilem feminam sui alloquatur affatu, 
quo nobilis et nobilior sunt usi sermone plebeiae, eodem 
utatur et ipse eo excepto, quod ad generis cognoscitur perti- 
nere commendationem, et quod nobilis non est multum lau- 

dibus insistendum. Praeterea sub hac formula poterit exor- 
diri: Maiores mihi restant Deo gratiae referendae quam cui- 
quam in orbe viventi, quia hoc, quod meus animus videre 
super omnia cupiebat, nunc corporali mihi visu est conces- 
sum aspicere, et hoc mihi Deum credo praemium conces- 
sisse propter nimium desiderii mei affectum, et [125] quia 
mei voluit exaudire preces importune precantis. Non enim 
poterat diei vel noctis hora periransire continua, qua Deum 
non exorarem attentius, ut corporaliter vos ex propinquo 
videndi mihi concederet largitatem. Nec est mirum, si vos 
videndi tam magno agebar affectu et tam grandi voluntate 
angebar, quia vestri decoris ac sapientiae laudes mundus 
universus attollit, et per infinitas mundi partes curiae pro- 
bitatis vestrae relatione quasi cibo quodam corporali pas- 
cuntur. Et ego nunc aperta veritate cognosco, quod nec lin- 
gua nec animus hominis vestram speciem atque prudentiam 
esset narrare vel cogitare sufficiens. Et ideo maxima, quam 
habebam, vos videndi ac serviendi voluntas non modica 
suscipit augmenta et maiora ulterius incrementa cognoscet, 
quia liquide mihi constat et est manifestum, quod vobis 
servire solum est cunctis in hac vita regnare, et sine ipso 
nihil posset ab aliquo in hoc saeculo dignum laudibus adim- 
pleri. Deum quidem exoro coelestem, ut id mihi solum ex 
sua gratia concedat propriis actibus semper operari, quod 
vestrae [126] debeat omnino dignitati placere. Nulla enim 
me posset demum perturbare adversitas vel sinistrum im- 
pedire fortunae. Et ego bona semper cuncta, quae fecero, 
vestris volo laudibus indulgere et per omnia vestro nomini 
deservire. Nam quidquid bom peregero, intuitu vestri et 
assidua contemplatione noveritis esse perfectum. 

Mulier ait: Grates vobis multas constringor offerre, 
quod tantis me vultis commendare praeconiis tantisque vo- 
bis placuit me laudibus exaltare. Vester ergo mihi, sciatis, 
gaudium inducit adventus, vestraque mihi satis est grata 
praesentia eo, quod dicitis grande vobis esse remedium, 
quod corporali me potestis visu percipere. Gaudeo itaque, 

si tanta beatitudine digna merear inveniri, ut vobis vel aliis 
causa esse valeam vel benefaciendi occasio. Volo tamen 
quandam vobis admonitionem dare praecipuam, ut nemi- 
nem vesfris tantum debeatis laudibus exaltare, quod postea 
vobis verba pudeat detractione supprimere; et nullius cure- 
tis tantum famae vestro derogare sermone, ut ipsum proin- 
de non possi[127]tis nisi verecunde laudare. Praeterea 
nullam debetis tam effuso sermone laudare, ut alterius pro- 
bitati vestro derogetur affatu. Nam ex eo, quod mihi dicitis 
tantum servire esse in hac vita regnare, aliis dominabus 
omnibus iniuriam videmini patenter inferre, quibus forte 
aeque ut mihi vel plus quam mihi est servire laudandum. 
Vestra igitur nulli fas esset feminae recusare obsequia, 
quia, ut constare videtur, homo estis nimiae probitatis et 
multa urbanitate praeclarus ac generositate refulgens. Et 
ideo recte agitis, si ea vestris actibus facere studeatis, quae 
vestro generi et probitati respondeant. Nobiliores enim viri 
nobiliores tenentur mores habere quam alii, et magis eorum 
fama modica rusticitate et a beneficiis abstinendo gravatur 
quam ignobilis viri [et pravae naturae progeniti] satis gra- 
viora committendo. Gaudeo ergo, si vobis causa et origo 
bonorum exsisto, et in quibus potero benefaciendi semper 
vobis in cunctis praestabo favorem. 

[128] Homo ait: Omnia quidem esse vera, quae de vobis 
narrata sunt per orbem, certissimo nunc experimento cog- 
nosco. Nam vestra liquide responsione docetur, quantus in 
vobis sapientiae viget effectus, quantaque probitatis vos 
doctrina decoret. Vestra igitur curastis admonere prudentia, 
ut in laude vel detractione cuiusque modificatam studeam 
adhibere mensuram: in quo apparet vestra plenitudo scien- 
tiae manifesta. Sed absit, me in evidenti fallacia reperiri, ut, 
quod a cunctis laudatur hominibus, mea debeat obumbrare 
facundia, quum, sive malorum sive bonorum hominum fa- 
mae quis si reperiatur propria relatione detrahere, eius, de 
quo loquitur, nullo modo possit apud prudentes allidere 
famam, sed suam ipsius affatu noscatur opinionem gravare. 

Quidquid ergo vultis dicere vel facere mihi, secure potestis, 
nullam meae linguae sinistram timentes relationem. In hoc 
tamen plurimum est vobis negotio praecavendum, quia, si 
bona feceritis, vestrae personae laudes nullorum ora tace- 
bunt, sin autem mala, etsi a vobis mala perpetrata reticeam, 
quia neminem [129] decet probum de aliquo sinistra referre, 
at tamen vestras desistam attollere laudes. Et postea male- 
dici, quibus in maledicendo nulla reperitur norma praefixa, 
sed aliorum est eis cibus et potus inique supprimere famam, 
non cessabunt more consveto iniqua facta referre. Quod 
autem dixi, solum servire vobis esse in hac vita regnare, 
nullam ex hoc credo aliis dominabus iniuriam exoriri [vel 
fieri], quia aliis subtrahendo servitia vobis nequaquam pos- 
sem obsequia pretiosa praestare, et aliarum voluntatibus 
obsequendo vestrum credo protinus desiderium adimplieri, 
maxime ubi aliis vestra gratia dominabus impendantur ob- 
sequia. Vestra me praeterea dulcis ac svavis doctrina com- 
monuif, ut propriis studeam actibus exercere, quod meo 
possit generi convenire et meae per omnia naturae congrue- 
re, quam vestram svasionem omnimoda me sciatis alacrita- 
te suscipere et esse penitus obedire paratum. Neminem ete- 
nim quacunque generositate praeciarum decet suis actibus 
a tramite deviare bonorum, sicut vestra satis superius fecit 
relatio manifestum. Sic ergo assi[130]mili videtur modo 
vestrae probitati congruere, ut vos sanguinis naturae, a qua 
vesira manifeste propagatur origo, propriis curetis actibus 
deservire. Nobilitati autem vestrae constat nihil magis esse 
conveniens, quam ut id vestris studeatis actibus operari, 
quo vos respicientibus benefaciendi semper valeat augmen- 
tari propositum et plena conservari voluntas. Scio enim, 
quod, si homo quisquam in orbe propter fidei puritatem et 
promptum serviendi affectum vestrum dignus inveniretur 
promereri solatium et vestram gratiam pro suis meritis im- 
petrare, apud vos ego prae omnibus maioribus praemiis 
merebor honorari. Vos enim inter omnes alias meliori elec- 
tione mihi dominam praefeci potentem, cuius volo semper 

obsequiis mancipari, et cuius laudi desidero universa bene- 
facta referre. Vestram autem clementiam pleno cordis affec- 
tu deposco, ut me vestrum specialem hominem reputetis, 
sicut vestris singulariter sum mancipatus obsequiis, et ut 
mea facta praemium mereantur coram vobis invenire, quod 
opto. 

Mulier ait: Nihil in orbe sedet, quod meus [131] tam avide 
desideret animus ut evidenter facere possim, quam quod 
laudibus sit et praemio dignum. Et quidem in Deo patre 
confidentiam gero plenariam, quod, usque quo largitum 
mihi sensum conservabit illaesum, nil studebo perficere, 
quod omni non sit argutioni suppositum. Malorum autem 
detractionibus obviare mihi videtur impossibile prorsus et 
durum continere laborem, quia satis esset facilius fluvium 
naturaliter ad ima currentem per eundem alveum ad origi- 
nis fontem veloci cursu reducere quam maledicorum ora 
compescere vel eorum insidias cohibere. Ideoque ipsos 
credo suo potius arbitrio relinquendos quam eorum insiste- 
re correctioni, quos a malis dictis ipsa natura prohibuit 
emendari. Eorum igitur prorsus sunt vaniloquia contemnen- 
da et conversatio declinanda, quia cuiuscunque modi fue- 
rint facta bonorum, maledicorum semper relatio ea faciet 
sua interpretatione sinistra. Et ideo cuilibet homini probo 
sufficiat conscientia pura defendi et per bonam famam ho- 
minum bonorum arbitrio sustentari. Ad haec verum esse 
profiteor, [132] quod aliarum dominarum voluntatibus ob- 
sequendo mihi videntur obsequia exhiberi; sed quod ad me 
universa debeant benefacta referri, incompetens videtur, et 
iniuria videretur non modica, quum aliae quam plurimae 
aequali forte vel maiori gaudeant probitate maiorique dig- 
nae reperiantur honore. Meam praeterea nobilitatem tali cu- 
pio moderamine gubernare, ut vobis et cuilibet alii pro me 
bona facienti per orbem benefaciendi propositum semper 
valeat augmentari et plena conservari voluntas. Dicitis etiam, 
per omnia vos meis mancipari obsequiis multisque apud me 
prae omnibus dignum esse praemiis honorari propter ni- 

mium serviendi affectum, et quia me dominam vobis spe- 
cialem elegisse contenditis. Sed absit, ut a vobis vel quoli- 
bet alio impensa mihi obsequia diu possint irremunerata 
iacere, si quacunque fuerint notitia mihi indicata. Quod 
autem rogatis, ut meum vos hominem specialem debeam 
reputare, sicut specialiter meis istis mancipati obsequiis, et 
ut optatum vobis curem praemium exhibere, qualiter possit 
[133] adimpleri non video. Talis enim specialitas aliis forte 
posset praeiudicium generare, quibus forsitan aequalis vel 
maior quam vobis est mihi serviendi voluntas. Praeterea, 
quid sit illud, quod a vobis apud me praemium exoptatur, 
non est mihi per omnia notum, nisi vestra illud primo mihi 
faciat indicatio manifestum. 

Homo ait: Quod vobis de maledicis enarravi, non illud 
asserui, quasi vellem vobis onus inferre animos cohibendi 
malorum, sed ut vestra vos talem sedula facta demonstrent, 
ut malorum inde invidia semper sua possit incrementa cog- 
noscere, et ab eorum insidiis bonorum vos defendat opinio, 
sicut etiam vestra prudentissime superius indicavit aucto- 
ritas. Sufficit enim cuilibet apud bonos pura conscientia re- 
. servari. lllud autem, quod in aliarum dixistis iniuriam retor- 
queri, si vestris scilicet omnia benefacta laudibus referantur, 
nullius iura videtur allidere nullamque continere offensam. 
Quamvis enim a femina bonum cuiuslibet factum debeat 
approbari, quilibet tamen homo laudandus cuncta sua facta 
unius debet mulieris specialiter laudibus [134] induigere, et 
mulierum quaeque prudentium, quamvis singulorum sibi 
debeant beneñicia placere, unius tamen laudabiliter potest 
actus approbare et suis ea debet specialiter laudibus repu- 
tare. Ex hoc enim nulli procedit injuria, si me propriosque 
actus universos et singulos vestris specialiter servitiis de- 
putavi (1) vosque mihi dominam recognovi praecipuam. 
Aliis igitur sufficiat ceterorum specialiter obsequiis hono- 
rari. Nihil enim earum videtur expedire utilitatibus hac vos 

pro eis sollicitudine fatigari, quum vestris per omnia minis- 
teriis mea sit annexa voluntas, cui imperari non potest peri- 
tissimi hoc Donati vobis insinuante doctrina: In tantum enim 
liberrima reperitur humana voiuntas, quod nullius eam pos- 
set a firmiter concepta dispositioné conatus avertere. Aliae 
igitur dominae nil mihi possunt ex debito postulare, nisi 
ut vestrae contemplationis intuitu mea sibi debeam bene- 
[13S]placita largiri obsequia et obsequiorum originem 
cauto reticere silentio (1); vobis autem tantum debiti obli- 
gatione constringor in cunctis laudabilia meis actibus ope- 
rari et nullius improbitatis macula vitiari. Mihi autem a 
vobis hoc restat ex debito largiendum, sicut vestra novistis 
sponsione firmare, ut exhibita pro vobis obsequia non diu 
valeant muneris viduitate gravari. Dixistis autem, domina- 
tionem vestram, si in me speciali affectione resideat, aliis 
praeiudicium generare, quibus forte maior quam mihi vel 
aequalis est vobis serviendi voluntas. Et sic respondeo: Si 
vobis serviendi cuiquam maius sit quam mihi vel aequale 
propositum, rogo, ut nulla mé possint apud vos iuvamina 
suffragari necrationis aliqua iura tueri. Dixistis autem,exop- 
tatum a me non plenius intelligere praemium, ad quod mea 
cuncta procedit intentio. Sed vestram cupio clementiam edo- 
ceri, quod talis apud vos praemii largitionem promereri de- 
posco, quo intolerabilis est poena carere, et illud possidere 
largitum cunctis esset divitiis abundare. ldque vobis esset 
mihi satis exhibere suave, nisi vestra mihi forte [136] repe- 
riatur obviare voluntas. Vester igitur amor est illud, quod 
mihi salutis quaero remedium, et quod mea studeo vena 
tione percipere. 

Mulier ait: Multum videmini a recto quodam amoris tra- 
mite deviare et optimae [et opportunae] amantium consuetu- 
dinis transgressor exsistere, quod.tam festinanter postulatis 
amorem. Sapiens enim et instructus amator,quandoaliquam 
dominam sibi antea prorsus incognitam prima visitatione 

alloquitur, non explicito debet affatu amoris postulare dona- 
ria, sed propria debet industria sui notitiam applicare amanti 
et in cunctis suis dictis se illi suavem et placabilem exhibere; 
post vero id agere curet, ut ipsum quoque absentem pleno 
iure valeant amanti sua facta laudare; tertio vero loco secu- 
rius accedat postulaturus amorem. Sed hunc vos ordinem 
manifesta transgressione turbastis, quod ideo vos fecisse 
recogito, quod nimis me facilem ad concedendum, quod pe- 
titis, credidistis, vel quia non estis in amoris arte peritus. 
Unde vester quidem amor est merito suspectus habendus. 

Homo ait: Si verum est, me amoris ordinem [137] per- 
turbasse, hoc mihi vestra videtur indulsisse licentia. Nam 
quum ex his, quae cauto et implicato sermone narrabam, 
mea vobis posset esse intentio manifesta, quasi, quid pete- 
rem, nullatenus intelligentes postulastis, evidentiori vobis 
illud explicari sermone. Non ut ergo credens vestram facili- 
tatem vel vestri repentinam amoris postulans largitatem, 
talem volui petitionem emittere, sed meum propositum vo- 
bis cupiens quaerentibus indicare. Praeterea, licet ordo de- 
beat ille servari, quem dicitis, iusta tamen potest interve- 
niente causa turbari. Nam si nimius me cogit affectus, et 
intrinseco vulnere sum sauciatus amoris, iusta me necessi- 
tas ab hac improbitate tuetur. Importuna namque necessitas 
nulla potest iuris regula coartari. Sed et, si aliquid mihi 
desit in amoris industria, necessario me oportet magnae 
sapientiae vel valoris amorein exigere, ut per hoc mea va- 
leat imperitia removeri et amoris penitus edoceri doctrina. 
Nam si imperitus imperitae deposcat amorem, [138] talium 
non posset amor idonea incrementa cognoscere nec in com- 
petenti diu posset statu durare. Nam marinis angustiis ex- 
posita navis et aquarum subiugata procellis, licet iucundus 
sit ventus exortus, si sine instructo reperiatur gubernaiore 
atque remige, inter ipsa ventorum prospera modica quidem 
aura submergitur et ad ima decurrit aquarum. Utraque igi- 
tur a vobis supposita ratio optima iacet responsione sopita 
et in nullo meis dictis valet obviare propositis. 

Mulier ait: Eisi per omnia inveniamini dignus amari, ni- 
mis tamen ampla et aspera terrarum intercapedo nos di- 
siungit, ut amoris vicissim praestandi solatia locum sibi 
valeat et tempus idoneum opportunitas invenire. Amantes 
enim ex propinquo degentes poenarum, quae ex amore pro- 
cedunt, alternatim sibi possunt esse remedia et in suis se 
compassionibus adiuvare et suum amorem mutuis vicibus 
ac laboribus enutrire; distantes vero suas non possunt mu- 
fuas agnoscere poenas, sed unumquemque oportetsuis [139] 
mederi angustiis et poenarum suarum esse remedium. ideo- 
que noster non videtur amor perficiendus, quia regula nobis 
demonstrat amoris, quod amaentium, quotidianus aspectus 
crescere facit amorem, unde ex contrario sensu percipio, 
amorem contrahi et distantia deficere, et ideo sibi quisque 
ex propinquo lucrari curet amorem. 

Homo ait: Vos illud quidem curatis asserere, quod omni 
videtur rationi contrarium. Cunctis enim claret hominibus, 
quod facilis rei optatae perceptio vilitatis parit originem et 
contemptibile facit haberi, quod totus prius mentis desidera- 
bat affectus. Sed econtra: bonum, quodcunque praestationis 
difficultate differtur, maiori quidem illud aviditate suscipi- 
mus et diligentiori studio reservamus. Rarus igitur atque 
difficilis amantis amplexus ferventiori cogit amantes mutuo 
amoris vinculo colligari et eorum animos propensiori et 
adstrictiori affectione vinciri. Constantia namque in ipsius 
turbationis inunda[140]tione perficitur, et perseveranfia in 
adversis cognoscitur manifeste. Dulcior enim quies sapit 
multis fatigato laboribus quam in otio continuo commoranti, 
et magis umbra recens videtur anxiato vapore conferre 
quam in aéris assidua degenti temperie. Non est igitur amo- 
ris regula, quam dixistis, quum falsa reperiatur et fallax, 
scilicet ut amantium rarus aspectus amoris faciat attenuari 
potentiam. Unde propter locorum distantiam longam atque 
prolixam ab amore vestro me iuste non potestis excludere, 
sed potius mihi quam habitationem propinquam habenti vos 
decet gerere morem; nam et facilius inter absentes occul- 

tatur amor quam inter frequenti conversatione connexos. 

Mulier ait: Amoris occultandi respectu nunquam credo 
distantis eligendum amorem sive praesentis. Nam si sa- 
piens invenitur et ingeniosus amator, sive longinquus sive 
propinquus amanti, adeo suos actus moderabitur et volun- 
tatem, quod nemo poterit amoris secreta perpendere. Et 
econtra neque longinquus neque propinquus amator stulius 
sui unquam poterit amoris occultare arcana. Cessat ergo 
ratio vestra evidentissima ratione collisa (1). [141] Praete- 
rea quoddam est aliud non modicum, quod me contradicit 
omare. Habeo namque virum omni nobilitate urbanitateque 
ac probitate praeclarum, cuius nefas esset violare torum vel 
cuiusquam me copulari amplexibus. Scio namque, ipsum 
me toto cordis affectu diligere, et ego sibi cuncta cordis de- 
votione constringor. Tanti ergo amoris praemio decoratam 
ab alterius amore ipsa iura praecipiunt abstinere. 

Homo ait: Fateor et est verum, virum vestrum omni pro- 
bitate gaudere nec non prae cunctis in orbe viventibus beati- 
tudinis gaudiis honorari, qui vestrae celsitudinis gaudia 
suo meruit amplexu percipere. Vehementer tamen admiror, 
quod maritalem affectionem quidem, quam quilibet inter se 
coniugati adinvicem post matrimonii copulam tenentur ha- 
bere, vos vultis amoris sibi vocabulum usurpare, quum 
liquide constet inter virum et uxorem amorem sibi locum 
vindicare non posse. Licet enim nimia et immoderata affec- 
tione coniungantur, eorum tamen affectus amoris non [142] 
potest vice potiri, quia nec sub amoris verae definitionis po- 
test ratione comprehendi. Quid enim aliud est amor nisi im- 
moderata et furtivi et latentis amplexus concupiscibiliter 
percipiendi ambitio? Sed quis esse possif, quaeso, inter 
coniugatos furtivus amplexus, quum ipsi se adinvicem pos- 
sidere dicantur et cuncta sine contradictionis timore suae 
voluntatis desideria vicissim valeant adimplere? Nam et ipsa 
excellentissima principum doctrina demonstrat, suae rei ne- 

minem posse usum furtiva fruitione percipere. Nec vobis vi- 
deatur absurdum, quod dixerim, quamvis omnimoda coniu- 
gati dilectionis affectione iungantur, eorum tamen affectum 
amoris non posse vice perfungi; quia videmus idem in ami- 

citia evenire. Licet enim mutua se in omnibus pater et filius 

diligant affectione, vera tamen inter eos amicitia non consis- 

tit, quia Ciceronis hoctraditione testante sanguinis solapro- 

pago inter eos dilectionis conservat affectum. Tantum igitur 

distare constat inter omnimodam coniugatorum affectionem 

etamantium obligationem, quantum distat inter patris et filii 

mutuam dilectionem et firmissimam duorum virorum amici- 

tiam, quia, sicut nec ibi [143] dieitur esse amor, îta et ami- 

citia hic fertur abesse. Sic ergo manifeste videtis, amorem 

nullatenus posse suas inter coniugatos interponere parties, 

sed penitus voluit, sue privilegia derogari. Sed alia iterum 

ratio coniugatis mutuum contradicit amorem, quia ipsius 
amoris substantia, sine qua verus amor esse non potest, 

scilicet zelotypia inter eos scilicet coniugatos per omnia re- 
probatur et ab eis tanquam pestis debet semper nociva fu- 
gari; amantes vero illam oportet semper tanquam matrem 
el amoris amplexari nutricem. Unde liquide vobis constat, 
infer vos et virum vestrum amorem nullatenus posse vige- 
re, Ergo, quum cuilibet probae expediat mulieri prudenter 
amare, sine (1) vestra igitur injuria potestis petentis preces 
admittere et vestro postulantem amore ditare. 

Mulier ait: Vestra quidem nitimini protectione tueri, quod 
inter omnes constat etiam ab antiquo reprehensibile pluri- 
mum iudicari et tanquam odibile reprobari. Quis enim recte 
[144] possit invidam zelotypiam commendare vel suo ipsam 
sermone tueri, quum zelotypia nil sit aliud quam turpis et 
sinistra de muliere suspicio? Absit ergo, probum aliquem 
cuiuscunque zelotypia detineri, quia cunctis invenitur pru- 
dentibus inimica et universis bonis odiosa per orbem. Prae- 
terea sub amoris definitionis velamine inter coniugatos 

amorem damnare contenditis dicentes, eorum esse non 
posse furtivos amplexus, quod sine contradictionis meltu 
adinvicem sua possunt desideria adimplere. Sed si recte 
definitionem intelligatis, ea inter coniugatos amor impediri 
non potest. Nam quod in ea ponitur «latentis amplexus», ex- 
positionem denotat termini praecedentis translate prolati, et 
latentes amplexus sibi vicissim porrigere coniugatos non 
videtur impossibilitatis ratio prohibere, nec obstare potest 
sua cuncCta sine contradictionis timore omnimoda perficien- 
di facultas. lille enim amor ab omnibus est eligendus, quem 
obsequendi securitas assiduis facit amplexibus enutriri, 
immo, quod maius est, qui [145] sine crimine quotidianis 
potest actibus exerceri. Talis igitur est meis fruiturus ample- 
xibus eligendus, qui mecum valeat mariti et amantis vice po- 
tiri, quia, quidquid definitio tradat amoris, non videtur aliud 
esse amor nisi de aliquo habita immoderata carnalis dilec- 
tionis ambitio, quam nil inter coniugatos contradicit haberi, 

Homo ait: Si plenius esset vobis amoris manifesta doc- 
trina, et amoris vos unquam venabula tetigissent, re vera 
vestra senientia confirmasset, sine zelotypia verum amorem 
non posse consistere, quia, ut plenius est vobis superius 
enarratum, zelotypia invenitur ab omni inter amantes amo- 
ris commendata perito et inter coniugatos in universis mun- 
di partibus reprobata; quod quare contingat, zelotypiae des- 
criptione percepta lucidissima vobis veritate constabit. Est 
igitur zelotypia vera animi passio, qua vehementer timemus, 
propter amantis voluntatibus obsequendi defectum amoris 
attenuari substantiam, et inaequalitatis amoris trepidatio ac 
sine turpi cogitatione de amante concepta suspicio. Uade 
manifeste apparet, tres species in se zelotypiam continere. 
Nam verus zelotypus semper timet, ne [146] ad suum con- 
servandum amorem propria non valeant sufficere obsequia, 
et ut, qualiter amet, ametur, atque recogitat, quanto cogere- 
tur anxiari dolore, si coamans eius alteri copularetur aman- 
ti, quamvis hoc credat posse nullatenus evenire. Hanc au- 
tem ultimam speciem coniugatis convenire non posse, satis 

patet et est manifestum. Nam maritus de uxore sine turpi 
cogitatione suspicionem habere non potest. Pura namque 
zelotypia applicata marito ex ipsius subiecti vitio macwatur 
et desinit esse, quod erat. Nam et aqua omnimoda limpidi- 
tate praeclara, si alveo incipiat arenoso decurrere, obscuri- 
tâtem ab ipsa noscitur arena contrahere, et naturalis clari- 
tudo eam destituit, sicut ipsa elemosyna, quamwis aeternae 
beatitudinis praemia sui mereatur natura, ab hypocrita ta- 
men vel vanae gloriae cupido pauperibus erogata suum na- 
turale perdit officium et rem ipsam cum praemio facit amitti. 
Satis igitur constat, evidenter esse probatum, zelotypiam 
inter coniugatos naturalem sibi locum vindicare non posse, 
et per consequentiam inter eosdem amorem est cessare ne- 
cesse, quia haec duo pariter se per omnia comitantur. Inter 
amantes vero ipsa zelotypia amoris conservativa narratur, 
quia omnestres partes supra zelotypiae attributae neces- 
sariae iudicantur [147] amanti; ergo zelotypia inter amantes 
ipsos non damnatur. Multi tamen in hoc reperiuntur esse 
decepti, qui turpem suspicionem zelotypiam esse, asseren- 
tes falluntur. [Sicut etiam saepe saepius quam plurimum 
optimum esse stagnum mentiuntur argentum.] Unde non 
pauci zelotypiae originis et descriptionis ignari deci- 
piuntur saepissime et in durissimum trahuntur errorem. 
Nam et inter non coniugatos falsa sibi potest zelotypia 
locum vindicare, qui postea non dicuntur amantes, sed 
amicus et amica vocantur. Quod autem voluistis ves- 
tra responsione firmare, talem esse penitus eligendum 
amorem, qui possit sine crimine exerceri, stare non pos- 
se videtur. Nam quidquid solatii ab ipsis coniugatis ultra 
prolis affectionem vel debiti solutionem alterna vice porri- 
gitur, crimine carere non potest, immo satis acrius vindica- 
tur, si sacrae rei usum deformet abusus, quam si consueta 
utamur abusione. Gravius est (1) in uxore, quam in alia (2) 


(1) Gr. peccatur B. 
(2) fornicatio rep. O. 

reperitur. Nam vehemens amator, ut apostolica lege doce- 
tur, in propria uxore iudicatur adulter. Interpretatio autem 
vestra, quae super defini[{48ltione processit amoris, à nu- 
Ilis approbanda videtur, quia ab ipsis maioribus traditum 
constat auctoribus, expositiva verba non esse in ipsis rerum 
definitionibus adhibenda. Linde cunctis liquide constat, in- 
terpretationem vestram rationis veritate (1) destitui, quia 
contra mentem videtur definitionis inducta. Sed nec definitio 
vestra, quam constat vos de amore tulisse, aliqua potest 
ratione subsistere. Nam ea caecus continetur et amens, quos 
ab amoris curia penitus esse remotos amatoris Andreae, 
aulae regiae capellani, evidenter nobis doctrina demonstrat. 
Quum meis igitur intentionibus vesira rationabili non potes- 
tis responsione obsistere, vobis nullus hominum reputabit 
honori, si vestro me feceritis amore languere et tanta pro 
vobis subire tormenta. 

Mulier ait: Nulla quidem a vobis videtur ratio demons- 
trata, quae meam possit infirmare sententiam vel iure me 
cogat vestrae annuere voluntati. Verum, quia hinc inde ve- 
risimilia videntur [149] iura proposita, ut vobis aceusationis 
prorsus omis tollatur occasio, cuiuscunque vuitis dominae 
vel probi viri de positis a nobis capitulis non recuso iudi- 
cium, scilicet: an inter coniugatos amor sibi locum valeat 
vindicare, et an inter amantes zelotypia valeat iuste laudari. 
Haec enim altercationis dissensio mihi videtur suum per 
nos non posse accipere finem vel calculo recto sopiri. 

Homo ait: Nullius in hac lite requirere curo arbitrium, si 
vestra vultis dicta recta indagatione perquirere. 

Mulier ait: Inauditum videtur a saeculo, aliquem in sua 
causa iudicem consistere, ideoque hic meas interponere 
partes recuso et alii personae istud committendum relinquo. 

Homo ait: Arbitrum (2) super hac discordia nominandi 
vobis plena sit concessa potestas. Verumtamen non masculi 
sed feminae volo stare iudicio. 


(1) virtute O. 
(2) Arbitrem D. 

Mulier ait: Si vobis placet, mihi videtur Campaniae co- 
mitissa super hoc honoranda negotio ac discordia s0- 
pienda. 

Homo ait: Huius iudicium per omnia profiteor in perpe- 
tuum stabilito tenore servare et illibatum [150] penitus 
custodire, quia de eius sapientia ac iudicii libramine nullus 
recte unquam poterit dubitare. Lltriusque igitur nostrum 
consensu ac voluntate scribatur epistola litis demonstrans 
tnorem et compromissionem in eam factam significans. 
Sic etenim flat: 


[Epistola missa ad comitissam Campaniae.] 


lllustri feminae ac sapienti M. Campaniae comitissae 
mulier nobilis À. et comes G. salutem et quidquid in orbe 
iucundius. 

Antiqua nobis consuetudo aperte demonstrat, et veterum 
illud ordo deposcit, ut inde iustitiae praecipue inquiratur 
effectus, ubi sapientia ipsa manifeste cognoscitur sibi do- 
micilium invenisse, et rationis veritatem potius ex fontis 
quaerere plenitudine quam ex parvorum tenuitate rivorum 
emendicata postulare suffragia. Summa namque [151] re- 
rum egestas vix poterit alicui copiam propinare bonorum 
vel fertilitatis abundantiam derivare. Magna namque domi- 
no inopia fatigato erit impossibile prorsus, divitiis abun- 
dare vasallum. 

Quadam ergo die, dum sub mirae altitudinis et extensae 
nimis latitudinis umbra pini sederemus et amoris essemus 
penitus otio mancipati eiusque suavi et acerrimo disputatio- 
nis conflictu studeremus investigare mandata, duplicis du- 
bitationis nos coepit instigare discretio et laboriosi fatigare 
sermones, an scilicet inter coniugatos verus amor locum 
sibi valeat invenire, et an inter amantes vigens sit zelotypia 
comprobanda. Quarum quidem dubitationum quum frequens 

inter nos valde disputatio verteretur, et uterque nostrum 
suam partem videretur rationabili sententia roborare, neuter 
alierius voluit acquiescere voluntati vel productis rationibus 
consentire. Super quo vestrum postulamus arbitrium utrius- 
que vobis partis plenarie disputatione transmissa, ut sic à 
vobis subtiliter veritate discussa [152] nostrum valeat iur- 
gium competenti fine sopiri et iusta definitione sedari. Nam 
liquide et manifesta veritate scientes, sapientiae vos omni- 
modam plenitudinem possidere ac neminem iustitia velle 
decipere, decipi nullatenus credentes, Excellentiae vestrae 
instantissime iudicium imploramus et animi pleno desidera- 
mus affectu, praesenti vobis devotissime supplicantes affa- 
tu, ut huius negotii pro nobis frequens vos sollicitudo de- 
tentet, vestroeque prudentiae iustum super hoc procedat 
arbitrium, nulla temporis dilatione prorogante imlicium. 


[Epistola remissa a comitissa Campaniae.}] 


Prudenti ac nobili feminae À. et viro illustri atque prae- 
claro G. comiti M. Campaniae comitissa salutem. Quoniam 
cunctorum iustas tenemur exaudire petitiones, et nullis digna 
quaerentibus nostrum decet denegari auxilium, [153] maxi- 
me ubi in amoris oberrantes articulis nostro postulant ar- 
bitrio revocari, quod litterarum vestrarum series indicavit, 
cuiuslibet intensae dilationis mora reiecta diligenti sollici- 
tudine suo curavimus effectui mancipare. 

Vestra igitur pagina demonstravit, talem inter vos dubi- 
tationis originem incidisse: Lltrum inter coniugatos amor 
possit habere locum, et an inter amantes zelotypia reprobe- 
tur, et in ambobus dubiis utrumque vestrum in suam decli- 
nare sententiam et alterius adversari opinioni, et cuius de 
jure mereatur obtinere sententia, nostro velle vos iudicio 
definiri. Ideoque utriusque diligenter assertione perspecta 
et ipsa veritate omnimoda inquisita indagine praesens liti- 
gium tali voluimus iudicio terminare. Dicimus enim et sta- 

bilito tenore firmamus, amorem non posse suas inter duos 
iugales extendere vires. Nam amantes sibi invicem gratis 
omnia largiuntur nullius necessitatis ratione cogente. luga- 
les vero mutuis tenentur ex debito voluntatibus obedire et 
in nullo se ipsos sibi invicem denegare. Praeterea [154] 
quid iugalis crescit honori, si sui coniugalis amantium 
more fruatur amplexu, quum neutrius inde possit probitas 
augmentari, et nihil amplius [augmento] videantur habere ni- 
si, quod primitus iure suo tenebant? Sed et alia istud ratione 
asserimus, quia praeceptum tradit amoris, quod nulla etiam 
coniugata regis poterit amoris praemio coronari, nisi extra 
coniugii foedera ipsius amoris militiae cernatur adiuncta. 
Alia vero regula docet amoris, neminem posse duorum 
sauciari amore. Merito ergo inter coniugatos sua non poterit 
amor iura cognoscere. Sed et alia quidem ratio eis obstare 
videfur, quia vera inter eos Zzelotypia inveniri non potest, 
sine qua verus amor esse non valet ipsius amoris norma 
testante, quae dicit: Qui non zelat (1), amare non potest. 
Hoc igitur nostrum iudicium cum nimia moderatione 
prolatum et aliarum quam plurimarum dominarum consilio 
roboratum pro indubitabili vobis sit ac veritate constanti. 
[155] Ab anno MCLXXIHII Kal. maii. Indictione VII. 


x. Loguifur nobilior nobiliori. 


Si nobilior a nobiliori femina petat amorem, hanc primo 
debet servare (2) doctrinam, ut dulcia prae cunctis ac sua- 
via verba proponat, sibique quam plurimum in verbi prola- 
tione praecaveat, ne aliqua proferat, quae digna reprehen- 
sione cernantur. Nobilis enim mulier sive nobilior promp- 
tissima reperitur et audax hominis nobilioris facta vel 


(1) celat FZb. 
(2) prenotare O. 


80 DE AMORE 


sermones arguere multumque laetatur, si suis ipsum pul- 
chre possit dictis illudere. Ad (1) multa igitur superius enar- 
_ rata poterit hic [156] praesens articulus adaptari, sicut 
diligens facile poterit lector adveriere. Sed et hanc suis 
dictis poterit annectere formam: | 
Credo quidem et est verum, bonos omnes ob hoc a Deo 
in hac vita disponi, ut vestris et aliarum dominarum volunta- 
tibus obsequantur, et lucidissima videtur mihi ratione cons- 
tare, quod homines nil esse possunt nilque de bonitatis va- 
lent fonte praelibare, nisi dominarum hoc fecerint suadela 
commoti. Sed quamvis ex mulieribus cuncta videantur bona 
procedere, et multam eis Dominus praerogativam conces- 
serit, et omnium dicantur esse causa et origo bonorum, 
necessitas sibi tamen evidenter incumbit, ut tales se debeant 
bona facientibus exhibere, ut eorum probitas earum intuitu 
de virtute in virtutem modis omnibus crescere videatur. 
Nam, si nulli lucem ipsarum claritudo contulerit. erit tan- 
quam candela sub modio latenter abscondita, cuius radius 
nullius meruit tenebras propulsare nec cuiusquam splende- 
re profectui. Patet ergo, quod [157] quilibet toto debet ela- 
borare conatu sua dominabus impartiri ministeria, ut earum 
possit gratia coruscari. Ipsae autem plurimum tenentur 
esse sollicitae in bonis actibus corda servare bonorum et 
quemlibet pro suis meritis honorare. Nam quidquid boni 
faciunt dicuntque viventes, totum mulierum solent laudibus 
indulgere et eis obsequendo ea perficere, ut earum possint 
gloriari muneribus, sine quibus nemo posset in hac vita pro- 
ficere nec aliqua laude dignus haberi. Plurimos autem scio, 
qui amoris noverunt perfectione ditari, alios vero novi, qui 
solius spei nutrientis lacte aluntur; ego vero amoris perfec- 
tione et spei largitione nudatus, sola et pura de vobis cogi- 
tatione possessa sustentor prae omnibus amatoribus ha- 
bendo solatia infinita. Pietas ergo vestra conversa respiciat 
et meae solitariae cogitationi adminiculum praestet augmen- 

fi. Et vos quidem attentissima prece deposco, ut amoris 
non studeatis curiam evitare. Nam ab amoris aula semotae 
sibi tantummodo vivunt ex earum vita nemine sentiente 
profectum; prod[158]esse autem nulli volentes pro mortuis 
saeculo reputantur, et earum fama nullatenus est digna re- 
latu sed momento (1) prorsus silentii subhumanda. Quae 
vero amoris student vacare solatiis, suae videntur probita- 
tis incremento studere et aliorum profectui deservire. Unde 
merito dignissimae multo iudicantur honore, et ipsarum uni- 
versi nituntur attollere famam. Haec autem me vobis non 
credatis asserere, quasi ad haec vos bona perficienda meis 
intendam provocare sermonibus, quia toto corde confido 
et fide credo plenaria, quod nulla vos posset occasio ab ea, 
quae bona sunt, faciendo subvertere. Sed ideo me sciatis in 
hac parte vos admonere curasse, quia saepius repetita pla- 
Cebunt, maiori soliditate firmantur et attentiori memoria 
servaniur, ac, quum fuerit opportunum, exercentur (2). 
Mulier ait: Quamvis vestra verba sint alta nimis et pro- 
funda et amoris subtilitatis attingentia muros, pro ingenii 
lamen capacitate curabo illis competenti respondere sermo- 
ne. Quia igitur Tullii nobis insinuante peritia quae recentio- 
ri (159] sunt dicta colloquio, facilius possunt memoriae 
&remio commendari, vestris novissime dictis primitus res- 
pondere insistam. Nam, quod vestra me suadela commo- 
nuit, ut ea facere studeam, quae mihi et aliis esse possint 
Probitatis augmento, gratum mihi fuit et acceptabile satis, 
quia cordi mihi erat sine cuiusquam istud admonitione per- 
ficere. Scio ergo, mulieres, ut vestra notavit assertio, esse 
debere causam et originem bonorum, ut hilari scilicet facie 
el urbanitatis quemlibet receptu suscipiant, et cuilibet pro 
Suae qualifate personae verba competentia dicant et omni- 
bus patenter suadeant curialitatis opera exercere et omnia 
habentia rusticitatis instar declinare, et ut suam famam pro- 
Priarum rerum non valeat tenacitas denigrare. Amorem au- 

tem exhibere est graviter offendere Deum, et multis mortis 
parare pericula. Et praeterea ipsis amantibus innumeras 
videtur inducere poenas et assidua parare quof[160]tidiana 
tormenta. Quod ergo bonum esse potest in eo facto, in quo 
coelestis sponsus offenditur, et ipse proximus laeditur, et 
ipsi actores mortis inde noscuntur pericula sustinere et 
poenis cruciari assiduis? Quamvis igitur amor cogat omnes 
curiales exsistere et a qualibet homines rusticitate consti- 
tuat alienos, tamen propter magna, quae sequuntur, incon- 
venientia et poenas gravissimas imminentes res timenda 
videtur et a nullis optanda sapientibus et praecipue odio 
habenda militibus. Nam quibus ex fortuitu proeliorum even- 
tu mortis quotidie videntur instare pericula, maximo debent 
studio praecavere, ne talia committant, propter quae super- 
nae patriae regi iudicantur offensi. Nobis igitur expedire 
videbitur ab amore vacare et amantium laboriosas angus- 
tias evitare. Amantes enim non solum inter ipsas vigilias 
variis poenarum languoribus fatigantur, sed etiam dormien- 
do modis quam plurimis anxiantur. Sic asserunt, quos 
amoris labor exagitat et quotidie in amoris aula versantur; 
amoris enim penitus inexperta [161] fortassis eius indicare 
naturam non possem, nisi in quantum aliena potui relatione 
doceri. 
| Homo ait: Vos talia dicitis, qualia qui verbis tantum suos 
ditare siudet amicos, rei autem ipsos intendit penitus effec- 
tu frustrare. Nam hilari vultu in suo quemlibet adventu sus- 
cipere et suavia sibi responsa praestare et ipsum necessita- 
tis imminente periculo factis nullatenus adiuvare ac suadere, 
ut in curialitatis ipse per omnia versetur operibus, nil aliud 
est quam ille, qui blandi sermonis dulcedine confidentem 
fallit amicum atque se ipsum gloriari contendit. Est enim 
malo similis sacerdoti, qui de ipso plurima bona simulando 
et alios aeternae vitae opera commonendo (1)-propria se 
ipsum damnat sententia et aliis modum remunerationis os- 

tendit. Nec obstare potest, quod Deum in amore narratis of- 
fendi, quia cunctis liquido constare videtur, quod Deo ser- 
vire summum bonum ac peculiare censetur; sed qui Domino 
contendunt perfecte servire, eius prorsus debent obsequio 
mancCipari et iuxta [162] Pauli sententiam nullo saeculari de- 
bent adimpleri negotio. Ergo, si servire Deo tantum vuliis 
eligere, mundana vos oportet cuncta relinquere et coelestis 
patriae solummodo contemplari secreta. Non enim Deus 
voluit, aliquem dextrum in terris pedem et in coelo tenere 
sinistrum, quia nemo potest duorum intendere competenter 
chsequiis. Unde quum, alterum vos pedem in terrenis habe- 
re, ex eœ sit manifestum, quod ad vos venientes hilari re- 
ceptione suscipitis et curialitatis verba secum adinvicem 
confertis et amoris eis opera suadetis, credo, vobis esse 
consultius efficaciter amori vacare quam Deo sub alicuius 
Coloris palliatione mentiri. Credo tamen, in amore Deum 
graviter offendi non posse; nam quod naiura cogente perfi- 
citur, facili potest expiatione mundari. Praeterea fas nulla- 
tenus esse videtur, id inter crimina reputare, a quo bonum 
inhac vita summum habet initium, et sine quo nullus in 
orbe posset laude dignus haberi. Ad haec ex amore proxi- 
mus nullam sentit iniuriam, id est: sentire non debet, quia, 
quod quisque ab alio exigit, id est: exigere debet, ab alio 
exactus libenter sufferre tenetur. Multi [163] tamen suae 
ascribunt iniurae, quod nullam videtur iniuriam continere. 
Nec vobis videatur absurdum, quod taliter vobis exposui: 
«exigit, id est: exigere debet», quia quoddam evangelicae 
legis verbum, ex quo tota lex et prophetae pendere dicun- 
lur, eodem modo docemur exponere. Sic enim dicimus: 
Quod tibi non vis fleri, id est: velle non debes, alii non 
facias».—Dixistis autem, amorem a cunctis esse vitandum, 
quia ex eo poenae sequuntur et pericula graviora. Sedillud 
sollicitius tenemur appetere, quod maiori instante periculo 
denegatur, et quod sine gravi non possumus labore perci- 
pere; nam post triste malum dulcior ipsa salus. Nulla igitur 
potestis vos ratione tueri, quod amare non sit cunctis ap- 

petibile bonum, ad quod omnes tenemur tota virtute conari. 
Quem autem debeatis amare, vobis incognitum esse non 
credo. Ille namque vobis videtur amandus, qui totum in 
vobis habet suae devotionis affectum et cuncta bona pro 
vobis agere studet. Sed si fama zelo adversus me non du- 
ceretur invidiae, vestro nullus me dignior inveniretur amo- 
re, quia pro vobis omnibus humilis et devotus reperior et 
cunctis mearum rerum largus exsisto donator, et quaecun- 
que bona sub [164] coelo ab aliquo possunt excogitari, pro 
meis studeo viribus adimplere. Discat ergo prudentia vestra 
meritis favere cuiuslibet, quia non solum iuris facundus 
[verus] assertor sed etiam mutus dignus invenitur fidelis 
obsequii mercedem suscipere. 

Mulier ait: Vanam quidem mundi gloriam non affecto nec 
sine re verbis propriis quaero ditare amicos, sed ad melio- 
ris vitae merita vos invitare nitebar, non quasi amoris vo- 
lens damnare ministeria, sed mundanis rebus superiores 
causas esse praelatas cupiens demonstrare. Sed divinarum 
rerum ad praesens disputatione omissa, stilum ad amoris 
vertamus iudicium. Gauderem igitur plurimum, si vestra 
lingua tacente propria solummodo vos facta laudarent, quia 
Salomone testante omnis laus in proprio ore vanescit (1). 
Praeterea quid exspectavit tam magna et effusa largitas 
vestra? Quam (2) diu tardavit haec, quae video, interpola 
et attrita vestimenta donare? Numquid divitiis abundant mi- 
lites universi, et nullus reperitur egenus? 

Homo ait: [Verbo] auctori praedicti proverbii [165] 
rabiem vultis imponere, quum perperam eius dictum inter- 
pretari contenditis. Non enim decet aliquem probum vi- 
rum in aliorum aspectu vel coetu vulgarium propria facia 
laudare. Sed, si aliquis velit, quaecunque laudabilia fecit, 
in alicuius dominae, pro qua ipsa bona profitetur egisse, [in] 
secreto aspectu referre, istud nulla videtur ratione negafum, 

et hoc non sine causa noveritis esse permissum. Homines 
enim singuli in amoris negotio sibi invicem sunt aemulan- 
ies et summa inter se detinentur invidia, et vix unquam tam 
dilectus aliquis tamque reperitur amicus, qui in mulieris as- 
pectu alterius velit probitates referre vel eius libenter lau- 
dabilia facta recolere. Et hoc est illud generale vitium, quod 
cunctos inficit homines, et quod causam dedit edicto, ut 
praefato proverbio haec induceretur exceptio. Nam si alicuius 
litigatoris iudici sint incognita iura, merito contrarii calculi 
Slatuta reportat. Praeterea haec attrita, quae videtis, indu- 
menia portavi, ut liquido cognoscere possem, [166] uirum 
apud vos homo probus per indumenta an indumenta per ho- 
minis probitatem mereantur honorem. Et ex vestra mihi vi- 
detur liquere sententia, magis apud vos vestium cultum 
quam morum ornamenta placere. Quam rem noveritis ves- 
ira deirahere probilati. Nam feminae rusticanae totam 
Spem suam in vestimentorum ornatu disponunt; nobiles 
vero atque prudentes indumentorum ornatum sine probita- 
tis cultu reiiciunt et solummodo morum in homine credunt 
reverendam culturam. Praeterea satis mihi sufficere credo 
meam plenarie inter alios emittere largitatem. Nam si ali- 
quis alienos penitus negligendo labores in suae personae 
Culiura quam plurimos studet expendere sumptus, nunquam 
inde potest aliquid suae crescere laudi. Si quis enim ex eo, 
quod in se ipso impendit plurima bona, dignus laudis prae- 
mio diceretur, multorum memoriam scimus esse damnan- 
dam, quorum fama praeclara viget in orbe et a cunctis est 
merito commendata. Sed eorum praecipue a cunctis reperi- 
lur fama laudibus efferenda, qui suas penitus [167] utilita- 
les omittunt, ut aliorum necessitates sufficienter valeant et 
Penurias adiuvare. Hac ergo verborum inopia rusticanis, ut 
dictum est, mulieribus derelicta altiora verba quaeratis, ut 
non solum habitu et incessu sed etiam ipsa loquela vestri 
Seneris possit apparere nobilitas atque prudentia deprehen- 
di. Proverbia vel vaniloquia vobis respondere (1) nolo, 
(1) reprehendere FH impendere b. 

quia saepius auditoris animum rubore perturbant, et nullum 
per ea probitatis cognoscitur augzmentum; sed amoris do- 
num superius enarratum instanter postulare non cesso. 

Mulier ait: À muliis retro temporibus scio in vulgo na- 
rratum, quod illusiva proverbia, quae veritatis colore ni- 
tuntur, magis animum provocant auditoris ad iram, quan 
quae transitoriae ac fictitiae proferuntur ambages, et ideo 
me talia proposuisse poenitet in futurum, quia ipsa vestrum 
animum concitasse cognosco. Lnde proverbiorum mutua 
collatione omissa vestrae aliter postulationi respondere cu- 
rabo. Dico enim, quod in hac vita nil est laudabilius quam 
sapienter amare, et nullus ad plenum potest ea, quae ho- 
mines dignos laude constituunt, adimplere, [168] nisi amoris 
haec faciat compulsione suasus. Et ideo recte agitis, si vo- 
bis idoneum amorem curatis appetere, per quem semper 
vobis possit benefaciendi propositum augmentari. Mei ta- 
men amoris fructum nullatenus invenire potestis, quia qui- 
dam mei dolores occulti denegant mihi prorsus amare. Sed, 
etsi absoluta mihi esset amandi licentia, quiddam tamen ad- 
huc restat, quod vobis meum cogit denegari amorem, quia 
alterius fuistis anticipati obsequiis et in amoris petitione 
praeventi, et ideo merito vobis in amoris consecutione prae- : 
fertur. 

Homo ait: Qui sunt hi dolores occulti, quibus vos asse- 
ritis detineri, et amandi vobis auferri licentiam, mihi non 
est penitus expeditum. Nam amoris solatia cunctorum sunt 
expulsiva medicina doloruin et totius restaurativa laetitiae, 
nisi forte vos amantis defuncti tristitia detineret, ad cuius 
luctuosam conservandam memoriam ipsius amoris prae- 
cepto biennalis metae ftempora superstiti praescribuntur 
amanti. Sed quum nullius, ut mihi videtur, unquam amoris 
[169] iacula persensistis, pro amante vos non credo deper- 
dito luctuosam gerere curam. Quod autem me alterius ob- 
sequiis et amoris petitione asseritis praeveniri, non videtur 
meis posse rationibus obviare, quia omnino confertur 
vestro arbitrio eum alteri praeferre, quem maiora cons- 

tituunt merita potiorem, etsi alter a vobis spem largitam 
suscepisset amoris. Non enim in amore ille creditur prae- 
ferendus, qui prior obsequia praestitisse et amorem pos- 
tulasse asseritur, sed qui meritis maioribus adiuvatur. 
Praeterea minus proprie dicor ab ipso in amore praeventus, 
qui sola me postulatione praecedit. Sed ille in amore dici- 
lur tantum alium praevenire, qui amoris promeruit prior per- 
cipere fructus. Nam si alicuius probi petitio postulationem 
tardiorem excluderet probioris, perniciosum esset exem- 
plum et inde magna sequeretur iniquitas. Non enim, quando 
quid petatur, sed a quo petatur, est inspiciendum, [nisi forte 
amoris iam esset concessa [170] largitio et eius secutus 
effectus. Et hoc est, quod egregie supra reperitur insertum, 
dominam quamlibet post spei largitionem et post osculi 
exhibitionem et amplexus fruitionem, si non sit ultra pro- 
Cessum, sine blasmo posse largitis prioribus similia de- 
negare petenti]. Mea igitur postera non potest mihi obesse 
petitio, si me potiora merita tueantur. 

Mulier ait: Quid est hoc, quod creditis, me nullius amo- 
ris unquam jiacula persensisse? Numquid me tam vilem 
répuiatis et probitatis moribus destitutam, ut meus non 
mereatur animus amoris solatia capere? Ad haec verba 
Vesira videntur obvia legi et omni rationi contraria. Sufficit 
enim cuilibet, si dignus decernatur amari, quamvis eo dig- 
nior alius postea secundus accedat. Nullius enim melioritas 
alterius debet praeiudicium bonitati generare. Unde, si ali- 
quis bonus ei dignus amari in amoris vos postulatione 
Praecedat, licet vos gaudeatis probitate maiori, illius tamen 
Polius videtur admittenda petitio. Nam, si aliud defensare 
suis nitimini probitatem iniuste meritis defrau- 
are. | 

[171] Homo ait: Absit domina mea, quod unquam cre- 
dere possim, vos non esse [in] amoris aula dignissimam. 
Sed ideo vobis talia verba dixi, quia, ut mihi videtur, vix 
aliquis vesiro dignus reperitur amore. Sed, si dignus ali- 
quis inveniatur, vix tam audax degit in orbe, qui sua coram 

vobis non dubitaret proponere iura vel amoris munera pos- 
tulare. Quod autem dixistis, melioritatem alterius non debe- 
re praeiudicium generare probitati, nulla potestis ratione 
tueri. Nullius enim probi festina petitio posterioris recte po- 
terit petitionem excludere probioris. Quamvis enim trium 
aemulantium dearum qualibet pomi satis sit digna suscep- 
tione, iudex tamen aequissimus, [Priami Alexander], ({) 
duarum licet digne petentium non exaudita petitione, dignio- 
rem {[scilicet Venerem] et ultimo loco petentem pomi voluit 
susceptione gaudere. Ergo, quis sit dignior, exquisita de- 
betis veritate cognoscere et propria sibi iura servare. 

Mulier ait: Si vos falsa voluptetis abundantia non vexa- 
ret, nunquam pulcherrimae vestrae uxoris [172] reiectis 
solatiis extranearum quaereretis amorem. 

Homo ait: Confiteor, me pulchram satis habere uxorem, 
et ego quidem ipsam totius mentis affectione diligo maritali. 
Sed quum sciam, inter virum et uxorem posse nullatenus 
esse amorem, Campaniae hoc comitissae sententia robo- 
rante, et in hac vita nullum posse fieri bonum, nisi illud ex 
amore originis sumpserit incrementa, non immerito exira 
nuptialia mihi foedera postulare cogor amorem. [Quae 
huius desunt responsioni articuli, in nobilioris et nobilis 
colloquio egregie inserta reperies]. 

Mulier ait: Licet amor sit res utilis valde ac iuvenibus 
appetenda et eis, quos gloria mundana delectat, mihi, quasi 
iam aetate confectae, res videtur inutilis et per omnia res- 
puenda; immo, etsi alia cuncta mihi amare svadeant, vidui- 
tas tamen et optimi amissi mariti tristitia omnia mihi vitae 
solatia contradicunt. 

Homo ait: Si cor vestrum senectute non reperiatur attri- 
tum, in personae habitu satis videtur iuvenilis forma vigere, 
ex quo satis evidenter [173] apparet, quod florens vigeat in 
corde vestro iuventus. Exterior enim habitus manifeste de- 
monstrat, qualis sit intus dispositio mentis. Sed nec amissi 

mariti tristitia mihi potest de iure nocere, quia id vobis sva- 
deo, quod continuam vobis laetitiam restaurabit et eam vo- 
bis conservabit illaesam. Amor enim est, qui dolorum claus- 
tra disrumpit et laeta solus meruit gaudia subrogare et svavia 
delectationis solatia ministrare. Res est igitur amor ab om- 
nibus appetenda et a cunctis diligenda per orbem, qui uni- 
versorum meruit tristitiam propulsare et alacritatis statum 
Cuilibet reformare. Linde secundum legalem observationem 
maritalis luctus elapsis curriculis licenter potestis lugubria 
Cuncta reïicere et amantium vos militide copulare. Nam ul- 
tra tempus legibus praestitutum lugere maritum est quidem 
legalia iura contemnere et animo rebelli divinae obsistere 
voluntati et contra eius facta temerario animo cogitare. 
Praeterea ultra legalia tempora lugere nil mortuo videtur 
expedire marito, et vestra inde persona quam plurima dam- 
na consequitur. 

Mulier ait: Audacia multa videmini legis resistere volun- 
lati, quum dicitis temerarie fieri, si aliquis uitra modum 
propter hominum imbecilli[{74]tatem lege mirabiliter defi- 
nitum legis studeat adimplere mandatum, quum evangelica 
veritate dicatur hospiti vulneratum recipienti Samaritanum, 
certo illi pondere oblato argenti: «Si aliquid supererogave- 
ris, ego reddam tibi».—Ergo, si lex modicum mihi statuit 
lempus ad lugendum, meae scilicet volens infirmitati consu- 
lere, et ego aliquid huic tempori supererogando adiungem 
Propter uberiorem legis obsecundationem, supereffluentem 
mereor consequi retributionem et munere maiori gaudere. 

Homo ait: Lex quidem humana luctus tempora mulieri- 
bus observanda praefixit non quasi earum volens infirmita- 
ll consulere sed humani generis cupiens providere utilitati, 
Uf Sanguinis non posset provenire turbatio vel diversorum 
simul genera commisceri. Nam, ubi cessaret turbatio sangui- 
nis, evidenter permisit apostolus mortuo viro alterius sta- 
lim nuplias contrahere. Multo ergo magis et vobis ultra 
Ipsius temporis metas amare conceditur. 

[175] Mulier ait: Quamvis appetibile satis cunctis videa- 

tur amare, virginali famen videtur plurimum obviare pu- 
dori. Nam, ut bene novistis, virgo cito perdit honorem, et 
eius fama modico rumore brevique dissolvitur aura. Immo 
nec mihi plena suffragatur aetas, ut amoris ancoram debita 
possim industria gubernare. Fertur enim, quod ante plenam 
cuiuslibet pubertatem amor non potest firma stabilitate du- 
rare. Unde nullatenus mihi congruere videtur amare. 
Homo ait: Si aliqua prudenter amare curaverit, inani 
nunquam debet poenitudine remorderi, etin nuilo suae fa- 
mae poterit pati dispendium. Nam si prudentem virum atque 
discretum suo studeat amori coniungere, secreto conserva- 
bitur amor et nulli divulgabitur unquam, nullumque inde 
suus pudor poterit sentire gravamen. Quod autem de aetaie 
dixistis, locum sibi poterit in masculis conservare. Nam [et] 
masculus vix potest ante decimum. octavum annum firmus 
amator exsistere. Secus autem ipsa operante natura dignos- 
citur in mulieribus evenire:; mulier enim ab anno duodeci- 
mo firma potest securitate et invariabili amare tenore. 
Quare autem aliud in [176] femina quam in masculo ex ipsa 
natura contingat, evidenti potestis ratione videre. Nam mu- 
lieris constantia inter ipsius pubertatis initia robore soli- 
diore firmatur et invariabilis certissime perseverat, et ipsius 
Veneris citius ei actus natura concedit quam maribus ipsis, 
et hoc ideo contingit, quia in mulieribus frigiditas domina- 
tur, masculis naturalis est inserta caliditas; et, quod frigi- 
dum est, citius sibi modica caliditate adiuncta calescit, 
quam si caliditati caliditas aggregetur. Quod tali potest 
exemplo patere. Nam, si in argenteo vel alterius vase me- 
talli alicuius calidi substantia ponatur, maiori et citius vas 
metallinum incipit calore fervere quam vas ligneum, si ca- 
lidissimus in eo liquor mittatur. Praeterea mulieres citius 
senio conteruntur quam masculini sexus vigore detenti, et 
ideo non est mirum, si citiori constantia solidentur. Nam 
omnium rerum saecularium, quae vita vel spiritu vegetan- 
tur, talem possumus aspicere casum, quod, quanto res 
quaelibet citius natura [177] ministrante perficitur, tanto ve- 

locius aetate, ipsa eadem operante, consumitur, quo sim- 
pliciter quasi converso eadem in aperto veritas apparebit. 

Mulier ait: Haec, quae [in] physicalibus rationibus mihi 
narratis, vobis indiscussa relinquo, nullius medela respon- 
sionis adhibita. Physicalis enim nunquam inihi sedet inqui- 
sitio rei, nisi quum aegrotat infirmus, et ideo illam expedit 
silentio praeterire. Sed vestra mihi svasione consulitis sa- 
pienter amare; quod qualiter valeam adimplere consiliumi, 
-non est mihi penitus expeditum. [Nemo enim ita grandis si- 
mulator invenitur amoris veltam fraudulenter amare, qui 
quum ipsius Cupidinis attingitur armis, eius fides cunctis 
non appareat explorata, et nullius piicae macula vitiari et 
qui suas non studeat improbitates obtegere.] Quamvis enim 
prorsus sit animi fallacis amator et amoris studeat ingenio 
suo dehonestare militiam, tempore tamen voluptatis instar- 
tis per omnia suis actibus se verum menti[178jtur aman- 
tem et animo fallaci nititur credentis fallere fidem. Cuius 
igitur industria in tanta sibi veritatis imagine posset praeca- 
vere et latentes agnoscere fraudes? Vix enim ista perfecte 
posset sapientia Salomonis praevidere vel Catonis praeno- 
tare peritia. Nam, etsi alicuius asiutia mulieris, quae ali- 
quantulum in aetate processerit et Cupidinis iam persense- 
rit arma, talibus quandoque sufficiat fraudibus obviare, 
mihi famen ad istud non suffragatur aetatis auxilium, nec 
experientia sum edocta. 

Homo ait: Verba quam plurimum confertis admiranda. 
Quae namque posset falsitas in argento latere, si ab argen- 
tario fortiter lapide confricetur vel ignis purgatione probe- 
tur? Sicut enim in igne ac lapide auri et argenti veritas ex- 
ploratur, sic cuiusque diu pro amore luctando fides et veri- 
tas demonstratur. Nec enim in mundo vivit tam modicae 
sapientiae domina vel domicella, cui, si dominarum vel 
domicellarum numero computetur, non sit facilis eius fidei 
et veritatis agnitio, qui quaerit amari, [179] si ipsa in amo- 
is investigatione procedat. Sunt temen quam plurimae do- 

se dominas vel domicellas ex eo solo fallaciter esse creden- 
tes, quod a nobiliori sunt sanguine propagatae vel viro no- 
biliori coniunctae, quum sola morum probitas et sapientia 
feminas constifuat tali nomine dignas. Unde non immerito 
saepissime reperitur incauta circumventa iuventus, quum 
sanguini attribuitur, quod est sapientiae proprium et probi- 
tatis. Non ergo debet statim mulier petentis annuere volun- 
tati, sed infinitis eum primo caute ditare promissis et cum 
competenti moderatione bona differre promissa, et, ut eius 
fidei puritatem agnoscat, debet quandoque a promissis 
prioribus se prorsus annuere alteratam et nolle, quod pro- 
miserat, adimplere. Nullus enim tam cautus invenitur et 
ingeniosus amator, si diu sibi fructus differantur amoris, et 
quandoque plurima sit ad tempus sponsione deceptus, qui 
vel ex eo probus non fiat vel eius non appareat in aperto 
dolositas. Nam si propter variationes eum viderit [180] ab 
incepto desistere vel mulieris statum sinistris rumoribus 
diffamare vel suam in pecuniae promissione fiduciam pone- 
re, praesumere debet, quod non sit fidus amator. Sed, si 
eum in diutina noverit probatione proficere, longa non de- 
bet dilatione tardare promissa, ne suum sibi sentiat minime 
prodesse laborem. Physicalis autem rei et scientiae cuiusli- 
bet habere doctrinam nihil cuiusquam deperire poterit boni- 
tati, sed ex cuiuslibet scientiae fructu hominis probitasincre- 
menta cognoscit, et semper sumit sapientis prudentia aug- 
mentum. Et amoris vos monet evidenter auctoritas eligere 
sapientis amorem et non sapientis penitus declinare. 

Mulier ait: Quod cupit quisque et mentis pleno desiderat 
affectu percipere, omni nititur ratione illud svadere nolenti. 
Sed non verus iudicatur amicus, qui amici utilitate neglecta 
propria tantum suis consiliis commoda quaerit, nec talis est 
amici sequenda voluntas, qui quaerit solummodo, quae sua 
sunt. Amare igitur, cui[{81}cunque sit mulieri securum, 
virginibus videtur prorsus timendum atque probrosum. Mu- 
lier enim quum in ipsa maritali susceptione sit a viro credi- 
ta virgo, corruptionis veritate comperta proprio semper 

odiosa marito et ei contemptibilis permanebit, ob quam 
causam sequitur repudii summa iniquitas et divortii causa 
perennis, et sic in immensum mulieris infamia crescit, et 
contumeliosa cunctis exsistit. Indecenter ergo vestra mihi 
svavitas amare svadet. 

Homo ait: Error quidem maximus ex vestra videtur doc- 
trina procedere, quum in virginibus expresse damnatis 
amorem, quia infinitae et omni probitate gaudentes leguntur 
amasse, ut de Amphelice et Ysotta et Blanciflore et multis 
aliis virginibus reperitur. Nam, nisi virgo amoris instinctu 
suam studeat attollere famam, nec maritum merebitur habe- 
re laudabilem nec aliquid grande pleno poterit effectu perci- 
pere. Sed nec inde bono poterit esse odiosa marito; bonus 
enim semper hoc cogitabit in corde maritus, quod nunquam 
tantae probitatis potuisset invenire uxorem, nisi amoris 
esset experta doc{182]trinam eiusque secuta mandata. Nam 
si improbo fuerit destinata marito, potius sibi expedit tali 
exsistere odio quam ei aliqua cordis affectione coniungi, 
nec ex hoc probae mulieris laeditur diu fama laudata, sed 
odiosi mariti semper magis denotescit improbitas. Ego 
quoddam aliud vobis cupio reserare, quod mente gero, 
quod multorum scio corda latere, vos tamen ignorare non 
credo, quod amor quidam est purus, et quidam dicitur esse 
mixtus. Et purus quidem amor est, qui omnimoda dilectio- 
nis affectione duorum amantium corda coniungit. Hic autem 
in mentis contemplatione cordisque consistit affeciu; pro- 
cedit autem usque ad oris osculum lacertique amplexum et 
verecundum amantis nudae contactum, extremo praetermis- 
80 solatio; nam illud pure amare volentibus exercere non 
licet. Hic quidem amor est, quem quilibet, cuius est in amo- 
re propositum, omni debet amplecti virtute. Amor enim iste 
sua semper sine fine cognoscit augmenta, et eius exercuisse 
acts neminem poenituisse cognovimus; et quanto [183] 
quis ex eo magis assumit, tanto plus affectat habere. Amor 
iste tantae dignoscitur esse viriutis, quod ex eo totius pro- 
bitatis origo descendit, et nulla inde procedit iniuria, et mo- 

dicam in ipso Deus recognoscit offensam. Ex tali nempe 
amore neque virgo nunquam corrupta nec vidua vel (1) 
coniugata potest aliquod sentire gravamen vel propriae fa- 
mae dispendium sustinere. Hunc ergo(2) colo amorem, hunc 
sequor et-semper adoro et instanter vobis postulare non 
cesso. Mixtus vero amor dicitur ille, qui omni carnis delec- 
tationi suum praestat effectum et in extremo Veneris opere 
terminatur. Qui qualis sit amor, ex superiori potestis notitia 
manifeste percipere. Hic enim cito deficit et parvo tempore 
durat, et eius saepe actus exercuisse poenituit; per eum 
proximus laeditur et Rex coelestis offenditur, et ex eo peri- 
cula graviora sequuntur. Hoc autem dico non quasi mixtum 
amorem damnare intendens sed ostendere cupiens, quis ex 
illis alteri sit praeferendus. Nam et mixtus amor verus est 
amor atque laudandus et cunctorum esse dicitur origo bo- 
norum, quamvis ex eo im[{84]mineant pericula graviora. 
Ergo tam purus quam mixtus amor mihi (5) probatus exsis- 
tit, sed puri amoris actuum magis placet exactio. Vanitatis 
ergo penitus timore depulso de duobus amoribus alterum 
vos decet eligere. 

Mulier ait: Inaudita et incognita verba profertis, et qua 
vix ab aliquo credibilia iudicantur. Miror enim, si in quo- 
quam tanta sit abstinentia carnis inventa, ut unquam volup- 
tatis promeruerit impetum refrenare et corporis motibus 
obviare. Monstrosum namque iudicatur a cunctis, si quisin 
igne positus non uratur. Si quis tamen in hac fide, quam 
dicitis, fuerit amoris puritate repertus et in praefata, quam 
dixistis, continentia carnis, huius laudo et plenius confirmo 
propositum et ipsum censeo omni honore dignissimum, 
mixtum tamen amorem nullo modo damnare contendens, 
quo mundus fere fruitur universus. Sed, licet uterque sit 
amor electus, vos tamen neutrius decet affectare militiam, 
clericus [185] enim ecclesiasticis tantum debet vacare mi- 

nisteriis et omnia carnis desideria declinare; ab omni enim 
debet delectatione alienus exsistere et suum prae omnibus 
Corpus immaculatum Domino custodire, quum tanta fuerit 
a Domino dignitatis et ordinis praerogativa concessa, ut 
eius carnem et sanguinem propriis mereatur manibus con- 
Sacrare et suis sermonibus peccantium crimina relaxare. 
Nan, si ad carnis lapsum meum videritis animum inclinare, 
vos ftamen ex indulto a Domino vobis officio me a conceptis 
teneremini erroribus revocare et in cunctis mihi castimo- 
niam suadere et talia de vobis exempla monstrare, ut libera 
voce possitis aliorum crimina castigare. Primo namque 
iuxta evangelicam veritatem propio trabem gestans in oculo 
ipsam debet prius eiicere, quam de fratris oculo festucam 
conetur evellere. Derisui enim humano generi patebit, si 
pariter ligatus colligatorum studeat vincula relaxare. Non 
est ergo mulieribus tutum illos carnis contagio maculare, 
quos Deus sibi elegit ministros et puros voluit in cunctis 
atque castos suis obsequiis conservare. 

Homo ait: Quamvis clericorum sim sorti [186] coniunc- 
tus, homo tamen sum in peccatis conceptus et carnis lapsui 
sicut et ceteri homines naturaliter pronus exsistens. Licet 
enim Dominus in suis ministeriis et verbi nuntiatione divini 
clericos sua voluit fungi legatione et honore ipsos magno 
gravavit, eorum tamen in hoc voluit condicionem facere me- 
liorem, ut Ccarnis ab eis stimulum et peccati fomitem remo- 
veret. Unde non credo, ipsos Deum maiori voluisse carnis 
abstinentia colligare et duplici eos sarcina fatigare. Quare 
igitur magis clericus quam quilibet laicus castimoniam te- 
netur corporis conservare? Nec enim soli clerico corpora- 
lem credatis delectationem inhibitam, quum cuilibet etiam 
christiano praecipiatur a Deo ab omni suum corpus immun- 
ditia custodire et carnis desideria penitus evitare. Ergo 
a eque laicum sicut et clericum vestra posset argutio remo- 
n<re. Nam proximum admonendi et eius ab erroribus ani- 
num revocandi non tantum clericis a Deo creditur attributa 
p- otestas sed etiam cuilibet christiano a Domino ista neces- 

sitas iniuncta probatur. Sic enim [187] evangelicae veritatis 
disciplina edicit: «Si peccaverit in te frater tuus, corripe 
illum inter te et ipsum solum» etc. Non enim dixit: «Si pecca- 
verit in clericum frater suus», sed generali est sermone lo- 
cutus tradere volens singulis generale mandatum. Bene 
enim facit clericus et bene laicus, si ab omni saeculari de- 
lectatione abstineat et in bonis operibus proximorum corda 
confirmet. Confiteor tamen et negare non possum, quod 
clericus ex iniuncto sibi officio quadam specialitate tenetur, 
ut in divina domo vel populo adstante viam veritatis annun- 
tiet et ad veram catholicam fidem plebem suam admonendo 
confirmet. Quod si negligenter omittat, aeterna nunquam 
poterit vitare supplicia, nisi forte poenitentiae delictum fruc- 
tigerae medicina contemperet. Si vero in linguae opere 
suum recte gerat officium, ab hoc est onere liberatus. Nam 
alia commissa crimina nequaquam in eo gravius quam in 
quolibet laico vindicantur, quum ita[que] [188] carnis in- 
centivo naturaliter instigetur sicut et reliqui universi morta- 
les. Et hoc est, quod evangelica clamat auctoritas: videns 
enim Dominus, suos clericos iuxta humanae naturae infr- 
mitatem in varios lapsuros excessus, ait in evangelio: «Su- 
per cathedram Moisi sederunt scribae et pharisaei; omnia, 
quaecunque dixerint, vobis servate et facite, secundum au- 
tem opera illorum nolite facere», quasi dicat: «Credendum 
est dictis clericorum quasi legatorum Dei, sed quia carnis 
tentationi sicut homines ceteri supponuntur, eorum non ins- 
piciatis opera, si eos contigeritin aliquo deviare». Sufficit 
ergo mihi, si altari assistens meae plebi Dei studeam ver- 
bum annuntiare (1). Unde, si ab aliqua petam muliere amari, 
sub clericali me non potest praetextu repellere; immo inevi- 
tabili vobis necessitate probabo, quod magis in amore 
clericus quam laicus est eligendus. Clericus enim in cunctis 
cautior et prudentior quam laicus invenitur et maiori mode- 
ramine se suaque disponit et competentiori mensura solitus 


(1) denunciare Zb. 

est omnia moderari, et quia cleri[{89]lcus omnium rerum 
scientiae habet scriptura referente peritiam. Unde potior ip- 
sius quam laici amor est iudicandus, quia nil in mundo tam 
necessarium invenitur, quam omnium industria rerum amo- 
rosum esse peritum. Et ideo, si alias me vestro dignum 
amore noveritis hac me causatione non recte potestis abii- 
cere, quod me clericorum videtis militiae deputari. 

Mulier ait: Miranda sunt plurimum dicta vestra, quibus 
asseritis, non magis clericum quam laicum mundi volupta- 
tes exercendo puniri, quum in sacris scriptis reperiatur in- 
sertum, quod quanto cuiusgue maior est ordinis et dignita- 
tis praerogativa viventis, tanto maior est ipsius delinquentis 
occasus. Sed, etsi non maius in clerici amore quam laici 
ponamus versari delictum, aliud tamen est, quod vehemen- 
ter feminis clerici contradicit amorem. Nam, quum amor de 
sui natura corporis placabilem et pulchrum quaerat orna- 
tum hominemque tempore congruo sua cunctis exigat lar- 
giri paratum et contra rebelles animosum et omnimoda in 
proelio strenuitate gaudentem et bellorum assiduo labori 
[190] suppositum, clericus quidem muliebri apparet ornatu 
vestitus et capite deformiter incedit abraso, neminem potest 
largitatis praemiis adiuvare, nisi bona velit aliena surripe- 
re, et continuo reperitur otio deditus et ventris solummodo 
Mmancipatus obsequiis; et ideo, si adversus alicuius probi- 
latis feminam aliquid de amore sit ausus exprimere, in ipso 
Suae locutionis primordio prudenter debet ab ipsa muliere 
Compesci et ignominiosam ac verecundam meretur pati re- 
Pulsam, ut non solum ipse rubore perfusus ab huiusmodi 
Cogatur illicitis abstinere, sed alii similem verentes rubo- 
rem fimeant similia postulare. Multi enim magis propter 
Mmundanam verecundiam prohibita vitant atque nefanda com- 
mitiere quam propter aeternae mortis evitanda supplicia. 

Homo ait: Verum est, quod dicitis, quod quanto maior 
alicuius dignitas invenitur, tanto maior est delinquentis 
OCCasus non quidem quo ad Deum sed quo ad male lo- 
entis vulgi opinionem. Magis enim ad unius clerici modi- 

cum valde commissum universus populus concitatur el 
eius delictum exagerat vitamque blasphemat, quam si mille 
de populo reperiantur immanissima scelera commisisse. 
Quod quare contingat, ad prae [191] sens vobis recitare sub- 
sisto. Muliebris autem indulta clericis cultura mihi nullate- 
nus potest esse nociva, quia talis secundum ordinem ab 
antiqua prudentia patrum mihi mandatur ornatus, ut habitu 
etiam et incessu ab aliis hominibus clerici distinguantur. 
Unde, siinretam modica patrum praecepta subverterem 
sive mandata negligerem, nec vos credere deberetis, me 
vestris quasi alienigenae maioribus obsecundare mandatis, 
et praeterea mihi possetis obiicere: «Vade, apostata, et tui 
ordinis manifeste transgressor exsistens». Quod autem de 
largitate dixistis, ex magno videtur erroris fomite proces- 
sisse. Nam, quum ab ipso veritatis auctore largitas univer- 
sis praedicetur hominibus, et avaritiae prorsus cunctis sit 
inhibita via, nescio qua fronte vos quaeritis clericis largita- 
tis opera denegare, nisi de illis forte clericis vestros velitis 
interpretari sermones, quos mundo penitus et mundi rerum 
proprietati renuntiasse constiterit. Sed nec in illis, veritate 
subtiliter inquisita, vestra videtur sententia veritate subnixa. 
Proeliorum autem actus a Deo nobis est interdictus [192] et 
hoc ideo, ut a sanguinis effusione manus semper valeamus 
innocentes habere, ne propter sanguinis effusionem ab eius 
ministerio repellamur indigni. Nam sanguinis effusione 
pollutus divino repellitur ministerio. Lnde rex David sanc- 
tissimus Domino templum aedificare non potuit, quia huma- 
num effuderat sanguinem; sed ab ipso Domino audivit: «Non 
aedificabis mihi templum, quia vir sanguinis es». Nam si 
mihi haec ratio non obstaret, nil in orbe mihi resideret 
acceptius quam actus bellicos exercere et cordis audaciam 
demonstrare. Quod vero de ventris voluistis obsequio re- 
citare, nulla potest mihi ratione nocere, quia nec laicus po- 
test nec clericus reperiri, masculus nec femina nec parvulus 
vel adultus, qui ventris non inveniatur libenter inservire 
ministeriis. Sed, si illud immoderate ab aliquo fiat, coram 

Deo et omni homine tam laicis quam clericis constat esse 
perniciosum et omnimoda reprehensione dignissimum. Nec 
enim propter otia multa, quibus clerici deputantur, est con- 
ira eos ventris ingluvies praesumenda. Nam si propter otia 
magis in aliquo [193] ventris obsequia praesumuntur, super 
omni ratione viventi de mulieribus talis esset omnibus prae- 
sumptio violenta, quumipsae semper in continua et corporali 
quiete morentur. Immo magis contra feminas quam contra 
clericos vel laicos potest in hac parte inspecta veritate prae- 
finiri, quia ventri primo mulier quam masculus contra Dei 
mandatum legitur obsequia praestitisse et Dei praecepta 
propter gulam fuisse transgressa. immo nec ipse masculus 
ventris unquam ministerio deservisset, nisi forte primitus 
ab ipsa muliere fuisset nimia suasione compulsus et ipsa 
instigante deceptus. 

Mulier ait: Si ex meis dictis vester sit animus concita- 
tus, mihi soli debetis proverbia convitiosa rependere, et pro 
unius offensa contra omnes non decet vos mulieres genera- 
liter desaevire. Nam, quod mulier primo fuit propter gulam 
divina transgressa mandata, hoc fecit daemonis calliditate 
decepta non quasi ventris appetitum cupiens refrenare, qui 
nullus erat, sed tanquam [194] stulta decipientis daemonis 
dicta credendo, boni cupiens et mali Domino prohibente 
scientiam possidere. 

Homo ait: Quare ergo mulier primo fuit in cibi assump- . 
tione tentata quam masculus, quum maiori de masculo fuis- 
set daemoni victoriae reputatum, nisi quia proniorem ad 
gulae appetitui concedendum mulierem quam masculum 
praevidebat? 

Mulier ait: Hoc ideo contigit, quia mulieres omnia faci- 
lius credunt ex ipsa natura quam masculi. Innocentes enim 
inveniuniur et simplices et ideo credunt omni verbo. Unde 
videns daemon masculum non tam facilem et pronum omnia 
credere, quia callidus et dolosus in cunctis exsistit, suam ad 
mulierem voluit tentationem emittere (1). Nam si incepisset a 


(1) a muliere voluit tent. exordiri DEF. 

viro tentatio et in eo omni prorsus caruisset effectu, suum 
viri exemplo mulier animum confirmasset. 

Homo ait: Super praesenti articulo cito nobis disputandi 
materia non deesset, et ideo hac verborum altercatione di- 
missa ad principale mihi peto propositum responderi. Nam 
a vobis obiecta superius nullo mihi videntur iure contraria. 

[195] Mulier ait: Etsi forte vos propria merita constituant 
tali dignum amore, aliud tamen viam vobis praecludit 
amandi. Est namque alius, tam probitate quam genere vobis 
coaequalis nec in obsequiorum voluntate dissimilis, qui 
servitiis solummodo petit amorem, lingua tamen illud indi- 
care recusat, qui etiam meritissime vobis in amore praefer- 
tur. Nam, qui spem suam totam atque fiduciam in meae fidei 
puritate disponit et importuna me non inquietat instantie, 
sed ex mea tantum liberalitate spem suam capere confidit 
effectum, magis apud me censetur id meritus impetrare, 
quod cupit, quam qui dictis expresse cordis mihi secreta 
vulgavit et totam spem suam in sermonis facundia colloca- 
vit magis scilicet de proprii sermonis nitore ac verborum 
duplicitate quam de mei arbitrii sinceritate confisus. Potius 
enim iudex illius litigatoris tenetur exprimere iura, qui nu- 
Ilius advocatione iuvatur, sed totius suae causae merita in 
iudicis voluit conferre clementiam, quam qui prudentum 
patro[196lcinio fultus et multorum auxilio roboratus coram 
litigaturus accessit. 

Homo ait: Vestra mihi penitus in hac parte videtur ar- 
guenda opinio. Quis enim sapiens dixerit unquam, potius 
mutum dignum impetrare, quod obscuris nititur corporis 
nutibus indicare, et id consequi debere, quod cupit, quam 
qui summo sapientiae verbo et ornatu linguae satagit pos- 
tulare, quod eius desiderat animus possidere? Nam inter 
vulgaria solet proverbia recitari: Non habeas mutum in 
quacumque nave pro nauta. Praeterea, quod cupio et ins- 
tanter desidero postulare, omni videtur ratione permissum, 
ipso etiam veritatis auctore testante, qui dicit: «Petite et ac- 
cipietis, pulsate et aperietur vobis»r. Talis enim excrevit 

consuetudo per orbem, quod nedum silendo, verum etiam 
vix instantissime postulando possumus impetrare quaesita 
vel plenarie consequi, quod optamus. [197] Immo maiori- 
bis vobis argumentis ostendo, magis mihi quam praedicto 
taæenti deberi, quod peto. Nam illud mihi non obsequia tan- 
tun, sed etiam multa facit petitionis instantia debitum. Res 
enin pluries quam semel a quocunque petito carissimae vi- 
detur emptionis iure deberi, et ideo meae poliius quam suae 
debetis petitioni favere, quia, quod peto, unica sibi, mihi 
vero duplici ratione debetur. Sed nec unquam fuit, ut credo, 
in mundo femina visa, quae huius rei largitionem non pe- 
tentibus voluerit sponte offerre, solito istud feminarum con- 
tradicente pudore. 

Mulier ait: Ideo nautae recusant mutos nave deferre, quia 
turbationis instante periculo audire non possunt, quid sibi 
a sociis iniungatur agendum, nec aliis exprimere, quid sibi 
videatur utilitati navis expediens. Nam et muti labor non de- 
bet suis meritis defraudari, quamvis, quod optat, eius ser- 
mo nullatenus valeat indicare, nec potest obstare introduc- 
tum evangelici sermonis exemplum. Ille namque quo ad 
acterni regis iudicium iudicatur petere instanter et ad ostium 
[198] propulsare indesinenter, cui propria merita suffragan- 
lur fideique puritate iuvatur. Si enim potestatem vultis coar- 
lare vocabuli et eius simpliciter attendere sonum, oportet 
instanti vos ratione asserere, mutis omnibus paradisi peni- 
lus introitum denegari, quum nunquam valeant id, quod 
Corde petunt, articulatis vocibus indicare, naturalis linguae : 
officii sibi istud inhibente defectu. Quod autem dicitis, magis 
vos debere, quod petitis, impetrare, quia duplici vobis illud 
esse iure debitum enarratis, non potest iusta ratione defen- 
di. lllud enim verum esse asseritur in rebus, quae hominum 
mercimonio supponuntur; absit autem, quod aliquis unquam 
amorem pretii venalitate mercetur. Amor enim res est gra- 
tiosa et ex sola cordis nobilitate procedens et pura mentis 
liberalitate, et ideo cunctis debet gratis nullius scilicet mu- 
neris interveniente figura largiri, quamvis liceat amantes 

solatiandi causa quibusdam se adinvicem muneribus hono- 


rare. Si tamen muneris contemplatione [199] solummodo 


amoris reperiantur vacare ministeriis, non verus positmo- 
dum iudicatur sed falsificatus amor. Praeterea propier ves- 
tram petitionem, mea non debet suum liberalitas amittere 
meritum (1) [liberalitas], fieret quod quidem, si illud, quod 
quaeritis, vestra vobis faciat postulatio debitum; ubi enim ali- 
quid ex debito postulatur, ibi suum liberalitas non agnoscit 
officium. Quod autem dicitur, saepius rem petitam penitus 
esse comparatam, verum est quo ad petentem non autem quo 
ad possidentem. Nam, si aliquid ad solam cuiusque petitio- 
nem debitum iudicetur, multis divitiae abundanter affluerent, 
quos perpeltua detinebit egestas et iniqua fatigabit ino- 
pia. [Ergo pulchre voluit auctor proverbio alludere. Nam, 
quum aliquis, ut rem quamlibet consequatur, pecuniam 
multam expendit vel labore plurimo fatigatur, sic de eo solet 
in vulgo narrari: «Homo iste rem illam care plurimum com- 
paravit; res tamen illa iure sibi nullo debetur».] Sed nec 
illudnostris potest sermonibus [200] obviare, quod dici- 
tis, mulieris pudori obsistere, si ipsa suum offerat non pe- 
titum amorem; mulieribus enim nullo reperitur iure nega- 
tum suum sponte cuilibet probo largiri amorem. Potesi 
ergo mulier, si ab aliquo provocetur amare, eum ad suum 
pulchre et curialiter invitare amorem, si cognoverit virum 
illud ob aliquam non exprimere causam. Huic autem opinio- 
ni argumentum praestat validum Caroli Magni regis filia, 
quae ab Ugone Alverniae expressissime postulavit amari; 
ipse tamen, quia alterius eiusdem regis filiae ligabatur amo- 
re, ipsam quidem recusavit amare nolens incestus scienter 
incurrere crimen. Ergo nulla mihi ratione negatur praedic- 
tum amare tacentem. 

Homo ait: Gauderem plurimum, si vestra in hac parie a 
cunctis mulieribus comprobaretur opinio, quia satis exinde 
omnium hominum amare volentium labor esset attenuatus 

et eorum melior effecta conditio. In hoc tamen vobis con- 
sentire non possum, quod maiorem aliquis tantummodo 
tacendo quam sua vota sapienter et curialiter exprimendo 
mereatur honorem; nec vestra inde [201] liberalitas suum 
perdit officium, quia, quod de emptionis iure et amoris debi- 
{o praenarravi, non illud asserui quasi amorem vestrum 
mihi credens proprie debitum vel largitione dehonestandum 
pecuniae, sed vehementer excogitans, vestram mihi gratiam 
instanter petenti debere gratiosiorem exsistere quam impro- : 
vida taciturnitate silenti. 

Mulier ait: Instantia mihi vestra nimis importuna videtur, 
quae tam repente quaerit amoris consequi largitatem. Nam, 
eisi vos propria merita constituant omni honore dignissi- 
mum, exigere non tamen debetis amoris repentina conces- 
sione ditari. Non enim alicuius debet femina probitatis ni- 
mis velociter amantis acquiescere voluntati; amoris enim 
cita et festina largitio contemptum parit amantis et optatum 
diu vilescere facit amorem, et eiusdem per tempora multa 
perceptione dilata etiam simulatus purificatur amor, et om-. 
nis in eo removetur aerugo. Multis ergo femina debet prius 
argumentis viri percipere probitatem et eius liquido cognos- 
cere fidem (1). 

[202] Homo ait: Aegroto, cui finalia videntur imminere 
praeludia, assueta non debet ciborum diaeta servari vel me- 
dicina regularis adiungi; sed, quidquid eius desiderat appe- 
litus assumere, quamvis regulariter sit eius infirmitati con- 
frarium, misericorditer tamen hoc sibi sapiens consuevit 
medicus indulgere. Poenae igitur continuique dolores, qui 
Pro Vestro mihi amore languenti mortem regulariter minan- 
lur amaram, me violenter cogunt huius mortis irregulariter 
et importune remedia postulare:; nec superius enarrata vos 
poierit defensare ratio, quam dixistis, indecens mulieribus 
ésse, suum amorem alicui repente largiri. Nam talia res- 
POnsa mulieribus debetis relinquere rusticanis, quae con- 


() Add. O: quam sui spem ilii concedat amoris (amore H). 

sueverunt suo semper habere in ore: «Lino quidem ictu non 
inciditur penitus arbor». Mulier enim sapiens et discreta rei 
petitae modificare indutias sagaciter consuevit, quia, si mi- 
nus provide animus suspendatur amantis, et ipse graviter 
est mulieris percussus amore, abstinere se non potest ama- 
tor ab ipsius loci frequentatione assidua et concupisci[203] 
bili oculorum aspectu. Linde saepe contingit, quod ex tali 
conversatione amantium status a vulgi detrectationibus tur- 
piter diffamatur, et quandoque vix inceptus quaei perfectus 
divulgatur amor, et bonorum propositum impeditur. Debet 
ergo mulier, cuius amor exigitur, moderate tempora proro- 
gare petenti, si ipsum disponat amare. 

Mulier ait: Poenas magnas et graves, quas dicitis immi- 
nere, angustias patienter sustinere debetis propter bona, 
quae grandia postulatis; non enim potest bonum plenarie 
cognosci nisi mali prius percepta notitia. Quod autem dici- 
tis, mulierem indutias debere sapienter modificare petenti, 
verum est, ubi mulier firmiter concepit amare. Llibi autem 
ipsa plenum habet petentem non amandi propositum, pul- 
chre debet atque prudenter et curialiter ipsum suo sermone 
reiicere et eius animum nullius dicti asperitate turbare vel 
aliqua promissione suspendere. Ergo, quum vos non aman- 
di immutabilis mihi dispositio perseveret, molestum vobis 
esse non debet, si ego recusem vos fallaci dilatione frustra- 
re. Sed, ut istud aegre vester non perferat [204] animus, 
non amandi vobis edissero causam, quia scilicet amori 
sum alterius colligata et indissolubilibus illigata catenis. 

Homo ait: Dulcissima mihi saperet cuiuslibet angustia 
poenae, si aliqua indicia futuri boni perpenderem. Sed quod 
dicitis, vos alterius amore ligari, credo, vos indubitanter 
petere fugam et loquendi vobis mihi penitus obstruere viam, 
quia mandatum tradit amoris, ne aliquis alterius idonee co- 
pulatam amori scienter subvertat. Sed quum istud nullius 
indicii valeam argumento praesumere rei huius non imme- 
rito alienus exsistens, non videor mandati transgressor 
amoris. Sed, etsi in veritate cognoscerem, amori vos alte- 

rius obligari, et crederem, vos amori minus idonee copulari, 
simeis possem vos sermonibus a tali copula removere, 
nunquam ex hoc credo amoris me praecepta corrumpere 
sed eius fideliter parere mandatis; quia illud amoris prae- 
ceptum, de quo praesenti disputatione narramus, de idonee 
loquitur copulatis, [et hoc ostendit adverbium [205] idonee, 
guod ibi expressius exaratur]. Minus autem idonee tunc fe- 
mina copulatur amori, quum hominis probitas non aequali- 
ter mulieris probitati respondet, vel quum pura cordis non 
aequaliter utrinque procedit affectio. Sed, eisi plenius sci- 
rem vos idonee copulatam amori, quamvis me amorem a 
vobis non deceret exposcere, amoris scilicet istud inhibente 
mandato, mihi tamen, ut credo, licitum esset implorare, ut 
ex vesitra concessione mihi pro vobis cor bonum liceat 
habere, et ut vos mea laudabilia facta suscipiendo laudetis, 
et, si minus provide in aliquo deviavero, secreta me correc- 
tione debeatis arguere. Ergo, si alicuius estis amore ligata, 
quod nullatenus credere possum, subtiliter disquirat pru- 
dentia vestra, an talis vobis amor exsistat idoneus. 

Mulier ait: Fidem quidem huius plenarie facere veritatis 
nisi propria vobis assertione non possum, quia nemini sui 
licet amoris pluribus aperire secreta, amoris hoc traditione 
docente. Unde credo esse penitus inurbanum, vos in [206] 
hac parte dicere, meis vel alterius dominae fidem non esse 
habendam sermonibus. Cor autem bonum habere vobis lar- 
giri esset concedere nihil, nam illud ex vestro solummodo 
procedit arbitrio; laudabiliter tamen a vobis facta libenter 
laudare promitto. Correptionis autem officium non assu- 
Mam, quia illud amantibus dumtaxat debetur obsequium. 
Utrum autem idonee copulentur amori, non est cognoscere 
leve, nec multum decere videtur, utrinque amore librato 
huiusmodi inquisitioni insistere, nisi nimia supradictorum 
Ppareat inaequalitas manifesta, et mulieris in his admoni- 
110 non valeat aliquem sentire profectum. Deus igitur vobis 
iribuat, quod vestrae possit esse placitum voluntati, et inde 
Aünquam aliquis probus valeat sentire iacturam. 

Quoniam tamen ex his, quae mecum adinvicem contulis- 
tis, vos plurimum exercitatos (1) in amoris doctrina cognos- 
co, super quodam amorisnegotio vestrum exquiro consilium. 
Nam, quum mulier quaedam mirae probitatis industria duo- 


. [207]rum amorem petentium alterum vellet ex propria elec- 


tione repellere et alterum prorsus admittere, taliter in se 
ipsa amoris est partita solatia. Aït enim: «eAlteri vestrum 
mei sit pars superior electa dimidia, et pars inferior sit al- 
teri designata petentis. Quorum uterque morae cuiuslibet 
intermissione reiecta propriam sibi partem elegit, et uterque 
potiorem se partem elegisse fatetur et altero se digniorem 
in amoris perceptione pro dignioris partis electione con- 
tendit. Praenarrata vero mulier suum nolens improvide 
praecipitare arbitrium, litigantium consensu, uter istorum 
sit potior in eo, quod postulaverat, iudicandus, meo quidem 
quaerit iudicio definiri. Quaero igitur, quis vobis videatur in 
sua magis electione laudandus. 

Homo ait: Quum a vobis petam amari, et vos mihi non 
amandi occasionem rependitis, nulla debet inurbanitas re- 
putari, si nocivam mihi causationem modis studeam quibus- 
libet remo[208]lvere vel propriis illam irritare sermonibus. 
Praeterea nil amantis alicuius iuri cognoscitur derogari, si 
meos improvidos actus vestra velit coercere prudentia. Stu- 
deatis igitur agere, quod debetis, quia nunquam a vos 
amandi proposito segregabor. 

Ad hoc petitis a me vobis super eo consilium exhiberi, 
super quo neminem decet haesitare prudentem. Quis enim 
dubitat partis eminentioris solatii electorem inferiora prae- 
ferendum petenti? Quantum enim ad partis pertinet inferio- 
ris solatia, a brutis in nullo sumus animalibus segregati, 
sed eis nos hac parte ipsa natura coniungit. Superioris ve- 
ro partis solatia tanquam propria humanae sunt attributa 
naturae et aliis animalibus universis ab ipsa natura negafa. 
Ergo inferioris partis elector tanquam canis ab amore repe- 

llatur indignus, et superioris tanquam naturae amplexator 
admittatur elector. Praeterea nullus unquam fuit superioris 
solatii fatigatus inventus vel eius [209] usibus satiatus; in- 
ferioris vero delectatio partis cito fastidit utentem et operis 
peracti poenitere cogit agentem. 

Mulier ait: Vestra multum in hoc iudicio videtur errare sen- 
tentia et a veritatis tramite deviare. Quaecunque enim homi- 
nes interponunt solatia curis, ex eo, quod in parte latitat infe- 
riori, sua semper initia sumunt, et eorum omnium inde pro- 
cedit origo. Si enim sit aliqua mulier, cuius forma cunctis 
vigeat in orbe praeclara, Veneris autem operibus oninino 
reperiatur inutilis, eius nullus vellet solatia capere, sed tan- 
quam immunda reprobaretur a cunctis. Superioris autem 
delectatio partis nulla penitus esset, nisi partis esset intuitu 
inferioris assumpta et eius contemplatione porrecta. Et, si 
huic vultis resistere veritati, necessitatis cogit ratio profite- 
ri, duos masculos sibi adinvicem posse amoris solatia ex- 
hibere, quod satis esset narrare nefandum et agere crimino- 
sum. Sed et, si homo sit frigidus vel alias impotens ad 
Veneris opera peragenda repertus, nullas affectat carnis 
delectationes assumere, quia efficiens amoris causa in 
eodem defecisse co[210]gnoscitur, quae in parte procul du- 
bio regnat inferiori. Causa enim efficiente remota eius me- 
rito cessabit effectus. Nec obstat, sicut dicitis, nobis cum 
bestiis communicata natura, quia illud est in rebus omnibus 
principale ac naturale censendum, in quo aliquid rebus sui 
generis ministerio naturae concordat et reperitur unitum. 
Sed nec eo vestra potest firmari sententie, quod dicitis, su- 
periori homines non satiari solatio, inferiori vero cito fasti- 
diri asseritis. lille namque cibus a cunctis reiiciendus iudi- 
Catur, qui appetitum nunquam repellit edendi sed corpus 
invenitur absque nutrimenti virtute replere et eius male oc- 
Cüpare intrinseca; et econtra ille singulis esse debet cibus 
electus, qui corpus replet assumptus ac recreando satiat 
digestusque esurire permittit. Praeterea nemini debet in du- 
bium devenire, quod partes inferiores digniores superiori- 

bus approbantur. Nam istud in ipsis saecularibus videmus 
aedificiis evenire, [211] quod in eis dignior pars fundamen- 
ta dicuntur. Idem etiam contingere scimus inillis, quae te- 
rrae constat alimento nutriri, quod secundum partes in- 
feriores adiudicantur hominibus. Immo amplius dico, quod, 
quidquid agunt amantes, ad hoc solummodo tendunñt, ut 
inferioris partis valeant potiri solatiis; ibi enim totus amoris 
completur effectus, ad quem cuncti principaliter moventur 
amantes, et sine eo nil nisi quaedam amoris iudicantur 
habere praeludia. Partis igitur inferioris elector sua magis 
est electione laudandus, quasi dignioris partis elegerit frui- 
tione gaudere, quam qui superioris partis voluit praeludia 
postulare. 

Homo ait: Vere mentis laboraret ineptia, qui hoc, quod 
dicitis, ex cordis deliberatione asserere vellet. Quamvis 
enim ad inferioris partis solatia quilibet principaliter tendat 
amator, et ibi sit amoris causa finalis, turpis tamen et inep- 
ta videtur nimis gestio corporis et plurimum feminae ve- 
recundum, inferiora sine superioribus solatiis exercere. im- 
mo inferioris delectationis impossibilis sine superiori 
videtur assumptio, nisi indecens corporis dispositio nimis 
inde ac verecunda sequatur. Superioris autem solatia por- 
tionis commodissime ac curialiter et agentium utriusque 
salvo [212] pudore sumuntur, etiam delectatione inferiori 
omissa. Immo rationis istud ordo poscit amandi, ut supe- 
rioris primo partis aliquis ad multam instantiam lasciva 
solatia consequatur, postmodum vero gradatim ad inferio- 
ra procedat. Mulieres enim tantum sui corporis volentes 
facere quaestum et quae publico sunt Veneris mercimonio 
prostitutae inferioris tantum impetunt solatia partis et supe- 
riora cuncta contemnunt. Ergo praedictus quasi naturalis 
est ab omnibus ordo sequendus, nec proverbio teneamur 
antiquo: Non studeas a cauda equi ponere frenum. De cibo 
autem inductum non recte procedit exemplum, quia cibus, 
ut corpus satietur, assumitur, illa vero ideo solatia exercen- 
tur, ut carnis semper delectatio crescat et amoris conserva- 

tliva volunias. Voluistis autem dictis vestris superioribus 
generaliter inferiora praeferre, sed superiores causas inie- 
rioribus esse praelatas, nemini sapientum licet ulterius du- 
bitare. Nam coelum terrae, paradisus inferno et hominibus 
angeli praeferuntur. Sed et superior hominis portio [scilicet 
[223] caput] dignior in homine iudicatur, quia secundum 
faciem ad imaginem creatoris homo dicitur esse formatus, 
et ibi homo dicitur sepultus haberi, ubi caput requiescit hu- 
mänum. Praeterea hominis cervice remota, cuius fuerit 
fruncus, penitus ignoratur, et truncatam intuentir cervicem 
stätim erit trunci notitia manifesta. Sed et ipsa, quae in- 
duxistis, aedificia mundana ex superiorum partium non au- 
tem fundamentorum formositate laudantur, et ipsae arbores 
fructuum productione et ramorum ordinata dispositione suas 
meruerunt ab hominibus suscipere laudes. Vestra igitur in 
hac parte sententia recusata superioris partis ad amorem 
potius est admittendus elector. 

Mulier ait: Licet opinio vestra multis videatur rationibus 
impugnari, quia tamen omnimoda cernitur aequitate iuvari 
et rationabiliori firmitate vallari, meo iudicatur arbitrio com- 
probanda et tanquam subnixa veritate sequenda. Sed adhuc 
me non piget super alio quodam negotio plenitudinis ves- 
irae consilium explorare: Cuiusdam enim mulieris nobilis 
amaior quum in regiam [214] esset expeditionem profectus, 
falsis inter omnes ferebatur rumoribus, ipsum decessisse; 
quo percepto et subtiliter inquisito consvetam et rationabi- 
lem gessit tristitiam, et quam pro mortuis credidit debitam 
âmorosis; deinde alii se copulavit amori. Post modica vero 
lemporis elapsa curricula revertitur primus amator et soli- 
108 sibi quaerit exhiberi amplexus; secundus autem exhiberi 
Coniradicit sibi amator. Dicit enim, quod secundus est amor 
perfectus atque libratus utrinque. Ergo neüter amantium 
SUO sine culpa debet amore privari. Nam et, si primo prae- 
senie amoris instinctu mulier alterius amatoris postularet 
Mmplexus, quamvis talis amor alteri exsistat iniuriosus, 
mulieris tamen qualis qualis poterit excusatio esse, quod 

amoris hoc fecerit incitatione compulsa. Amare etenim alibi 
nemo potest, nisi ubi apiritus trahit amôris et voluntas [215] 
cogit, unde merito et hic secundus amator debet in sua fir- 
mitate durare. 

Homo ait: Inatantis quidem enodatio quaestionis ex mu- 
lieris potius pendet arbitrio vel voluntate quam ex regula- 
ris intellectu praecepti vel amoris speciali mandato. Credo 
namque, dominam illam, de qua praesenti confabulatione 
narramus, recte agere, si se ipsam penitus priori restituat 
amatori, si quocunque tantum adversus eum vinculo mo- 
vetur affectionis. Quod si nullus adversus eum nec etiam 
modicus in ipsa spiritus movetur amandi, dico tamen adhw, 
ipsam suam violenter debere cogere voluntatem ad id peten- 
dum, quod maxima primitus aviditate suscepit et cordis de- 
siderio comprobavit. Summae namque sapientiae est, ali- 
quem suum animum ab eo, cui errando consenserat, 
revocare. Nec istud iuste poterit secundus amator iniuriae 
propriae reputare, quia nil sibi creditur deperire, si, quod 
alterius est, facti fuerit consecutus errore, illud errort 
comperto relinquat. Sed, si ipsa viderit, suam voiun(216] 
tatem nullius coactionis sentire fomenta, et, exstinctum ad- 
versus amantem primum spiritum reviviscere non posse, 
cognoverit, amantem potest servare secundum. Nam dice- 
re, quod ad primum debeat praecise redire, nisi hoc faciai 
amoris compunctione svasa, esset asserere iurpe et amoris 
praecepta fraudare. Non autem mihi obstare potest regula, 
quam dixistis, neminem amore suo debere sine culpa priva- 
ri, quia primus eam pro se introducit amator, qui suo sine 
culpa invenitur amore privatus. Praedictae igitur amoris 
regulae intellectum a iuris peritis amandi taliter subaudiri 
percepi, ut, quod dicitur «sine culpa» intelligatur evel sine 
alia iusta causa». Ergo non potest recte procedere, quod 
dixistis, mulieri licere unius amore contempto alterius se 
amori coniungere, si ad hoc amoris compunctione cogatur; 
sed ai aliquis eius studeat subvertere fidem, eum curialiter 
conetur reiicere; si nimia fuerit instantis improbitas, ultimo 

sibi [217] loco respondeat, quod alterius se iam colligavit 
amori, eius autem dictis corde non debet annuere nec eius 
narrationes recolere nec personae gestus imaginari, nec de 
eo saepius cogitare, ne propter mulieris defectum amoris 
pateat subintrandi materia et eius animum advertendi. Nam, 
si ex assidua et immoderata de aliquo cogitatione cum de- 
lectationis actuum imaginatione suam in muliere amor non 
sumit originem, in aeternum novum alterius amorem non 
curabit appetere. 

Mulier ait: Vestra mihi placent in utraque dubitatione 
responsa, quia omni videntur doctrinae sapientia roborari. 
Ut cunctis igitur ex confabulatione prolixa male suspicandi 
tollatur occasio, placet, ut hic sumat nostra disputatio 
finem. 

Homo ait: Placet mihi multum, quod asseritis. Sed, post- 
quam in hoc vestro paretur arbitrio, rogo, ut et vos primi- 
fus in quodam mihi sitis in respondendo benigna: utrum 
scilicet amator, qui ad aliam accessit feminam, non tamen 
[218] ipaam amandi vel priorem deserendi affectu, debeat 
amoris amissione puniri. Videtur, quod, quidquid unus 
lacit amantium, si in eo facto amandi non est attenuatus 
affectus, illud debet patienter tolerare coamans et sua ipsum 
increpatione corrigere. 

Mulier ait: Nec ego quidem in hoc vobis ero avara res- 
ponso. Miror tamen, cur in hoc vestra potuit prudentia du- 
bitare, quum amoris evidenter regula doceatur, quod amans 
pudicitiam tenetur amanti conservare, unde non immerito 
ex ipsius rationabili intellectu mandati coniicio, quod in 
articulo praesenti amans sit amoris amissione multandus, 
et sufficere satis credo, istud esse amoris mandato prohi- 
bitum. Credo tamen coamanti licere, si velit, delinquentis 
exCessibus indulgere. 

Homo ait: Dura mihi plurimum videtur interpretatio ves- 
Îra; fantée tamen auctoritati timeo refragari. Sed adhuc in- 
Quietat animum secunda dubitatio talis, utrum amoris amis- 
sione multetur amator, si ad aliam accessit non amandi [219] 

affectu, eius tamen nullum habuiïit voluntas effectum. Vide- 
tur enim, quod ob tam modicum excessum non debet tam 
gravem iacturam sustinere, quum aliter coamans nullam 
persenserit iacturam. 

Mulier ait: Et iste quoque meretur superiori sententia 
condemnari, nisi forte poenitudo spontanea delicti et secura 
omnimoda fidei confirmatio delinquentis animum mitigent 
coamantis. Non enim iuxta praeceptum amoris castitatem 
videtur amanti servasse, cuius impudicus conatus mentem 
detegit impudicam. 


CapPiTuULuUM Vi. —DE AMORE CLERICORUM 


Quoniam igitur in superioribus de tribus hominum gra- 
dibus scilicet plebeiorum, nobilium et nobïliorum tractatum 
constat haberi, et inter ipsius tractatus initia de nobilissi- 
morum id est clericorum gradu mentionem recolimus 
habuisse, de ipsorum breviter [220] tractemus amore, et, 
unde quarti gradus nobilitas processit hominibus, videamus. 
Clericus ergo nobilissimus iudicatur ordinis praerogativa 
sacrati, quam nobilitatem ex Dei constat gremio processisse 
et divina clericis voluntate fuisse largitam, ipso eodem tes- 
tante, qui dicit: «Qui vos tangit, me tangit», et «Qui vos tan- 
git, pupillam mei oculi tangit». Sed quo ad hanc nobilitatem 
ad amorem clericus spectare non potest; hac enim nobilita- 
te inspecta clericus non debet amoris operibus deservire, 
sed omnem carnis delectationem tenetur penitus declinare 
et ab omni corporis inquinamento immaculatum se Domino 
custodire, cuius creditur gestare militiam. Clerico igitur 
nobilitâtem non sanguinis propinat origo, nec saecularis 
valet removere potestas, sed ex Dei gratia tantum concessa 
probatur et eo ministrante largita, et a Deo solo huismo- 
di possunt nobilitatis pro sui tantum excessibus privilegia 

denegari. Unde manifeste apparet, clericum, quantum ad 
clericalem pertinet claritudinem nobilitatis, amare non pos- 
se. Ideoque satis videretur ineptum, si secundum ipsius 
gradus dignitatem et ordinis nobili[221]tatem de ipsius trac- 
laremus amore. Ab omnibus igitur clericus amoris actibus 
alienus exsistat, et omnis corporalis immunditia eum relin- 
quat, alias enim sua speciali et a Deo sibi nobilitate largita 
meritd privatus exsistat. Quia vix tamen unquam aliquis 
sine carnis crimine vivit, et clericorum sit vita propter otia 
multa continua et ciborum abundantiam copiosam prae aliis 
hominibus universis naturaliter corporis tentationi supposi- 
ta, si aliquis clericus amoris voluerit subire certamina, 
iuxta sui sanguinis ordinem sive gradum, sicut superius 
edocet plenarie de gradibus hominum insinuata doctrina, 
Suo sermone utatur et amoris studeat applicari militiae. 


CaPiTuLUM vi. —DE AMORE MONACHARUM 


Sed sollicitus quaerere posses, quid de monacharum 
fateamur amore. Sed dicimus, earum solatia tanquam ani- 
mae pestem penitus esse vitanda, quia maxima inde coeles- 
tis sequitur indignatio [222] patris, et publica inde iura ‘po- 
tenter armantur et supplicia minantur extrema, et totius ex 
hoc crescit in populo mortificativa infamia laudis. Immo et 
in ipsius praecepto monemur amoris, ne illius mulieris eli- 
gamus amorem, cuius de iure nuptias nobis interdicitur 
affectare. Sed, si aliquis sui ipsius et iuris utriusque con- 
temptor, monialis quaerat amorem, ab omnibus meretur 
Contemni et est tanquam detestabilis belua fugiendus. Non 
de ipsius potest fide immerito dubitari, qui propter momen- 
laneae delectationis actus gladii non veretur incurrere cri- 
men nec Deo vel hominibus fieri scandalum erubescit. Mo- 
nacharum igitur penitus contemnamus amorem et earum 

solatia quasi pestifera refutemus. Non autem haec dicimus, 
quasi monacha non possit amari, sed quia utriusque inde 
provenit damnatio mortis. Et ideo ad ipsarum sollicitatio- 
nem pertinentia verba te volumus penitus ignorare. Nam 
tempore quodem quum quandam monacham nobis pervene- 
rit opportunitas alloquendi, monacharum [223] sollicitatio- 
nis doctrinae non ignari facundo artis eam sermone coegi- 
mus nostrae acquiescere voluntati; et nos tanquam mentis 
caecitate prostrati et, quid deceret, nullatenus recolentes, 
quia: <Quid deceat, non videt ullus amans» et iterum: eNil 
bene cernit amor, videt omnia lumine caeco», statim coepi- 
mus ipsius attrahi pulchritudine vehementi et dulciori facun- 
dia colligari. interim tamen eam, qua ducebamur, vesaniam 
cogitantes a praedicta mortis dormitione summo sumus 
excitati labore. Et quamvis multum credamur in amoris 
arte periti et amoris praedocti remedia, vix tamen eius novi- 
mus pestiferos laqueos evitare et sine carnis contagione 
removere. Cave igitur, Gualteri, cum monialibus solitaria 
quaerere loca vel opportunitatem desiderare loquendi, quia, 
si lascivis ludis locum ipsa persenserit aptum, tibi non 
crastinabit concedere, quod optabis, et ignita solatia prae- 
parare, et vix unquam poteris opera Veneris evitare nefan- 
da scelera sinistra committens. Nam [224] quum nos, omni 
astutos ingenio et qualibet amoris doctrina vigentes, earum 
coegit vacillare svavitas, qualiter sibi tua imperita poterit 
obstare iuventus? Amor igitur talis tibi sit fugiendus, amice. 

CaPITuULUM 1x.— DE AMORE PER PECUNIAM-ACQUISITO 


Nunc videamus, an interventu pecuniae vel alterius mu- 
neris verus possit amor acquiri. Verus igitur amor ex sola 
cordis affectione procedit et ex pura gratia et mera liberali- 
tate conceditur. Pretiosissimum namque munus amoris nu- 
llius potest pretii acstimatione pensari vel argenti dehones- 

tari substantia. Sed, si aliqua mulier avaritiae tanto 
detineatur ardore, ut muneris gratia se ipsam largiatur 
amanti, haec a nemine reputetur amatrix sed falsificatrix 
amoris et immundarum mulierum prostibulis adiungenda. 
Immo magis istarum luxuria quam publico quaestu me- 
retricantium est profananda voluptas. Illae nam{225jque, 
quod suum est, agunt neminemque decipiunt, [etiam] quum 
earum sit intentio manifesta. Istae vero, dum se dominas 
mentiuntur egregias et omni urbanitate praeclaras, pro suo 
Cogunt homines amore languescere et sub falsis velamentis 
amoris eos Cupidinis sagitta pertactos cunctis gaudent spo- 
liare divitiis. Homines ipsarum specie fallaci decepti et nuti- 
bus circeumventi dolosis et subdola et ingeniosa exactione 
Coacti plura bona satagunt sibi largiri, quam possunt, et 
dulcius eis sapit, quod constat esse largitum, quam quod 
propriis habent usibus reservatum. Et ipsae quidem omnes 
habent exigendi modos; et quam diu hominem vident suae 
desideriis avaritiae posse muneribus respondere, tam diu 
dilectum sibi profitentur amantem et eius non cessant subs- 
tantiam exhaurire et usque eliciendo corrodunt. Eius vero 
defecta substantia et patrimonii exhausta virtute eis con- 
lemptibilis et odiosus exsistit et ab ipsis tanquam apes in- 
fructifera reprobatur, et illae manifeste incipiunt apparere, 
quod erant. Qui vero ad talium conatur [226] amorem, im- 
pudicis debet canibus computari et nullius meretur auxilio 
Sublevari. Cunctis igitur liquere hominibus debet, quod 
amor, qui munera quaerit, amor ab aliquo vocari non debet 
sed turpe scortum et luxuriantis ardor avarus, quem nullius 
POSset satiare facultas nec alicuius quantumcunque divitis 
largitatis humanitas mitigare. Quilibet ergo marium solidi- 
late firmati studere debent talium declinare insidias et frau- 
des damniferas evitare. Amans enim mulier semper spernit 
ef dit munera coamantis, et eius studet augmentare divi- : 
lis, ui semper habeat, unde possit largiendo attollere famam, 
€ nihil aliud ab eo sibi largienduim exspectat nisi svavissima 
Solatia carnis, et ut eius inter omnes sua crescat fama lau- 

danda. Suae namque mulier proficere substantiae credit, 
quod intuitu sui et acquirendae laudis gratia aliis a coaman- 
te cogaoverit erogatum. Immo etsi multa mulierem tempora- 
lium rerum cogat necessitas, si amoris ipsa ducatur affeclu, 
gravissimum sibi reputat coamantis attenuare substantiam. 
Coamans tamen [227] pati non debet, ut aliquarum ipsa re- 
rum laboret inopia, si quocunque potest auxilio suffragari. 
Vehementer etenim ad verecundiam pertinet amatoris, si re- 
rum Îipse fertilitate beatus patiatur coamantem necessitaie 
aliqua detineri. Nec ad mulieris unquam noscitur pertinere 
pudorem, si tempore opportunitatis instantis munera coa- 
mantis agnoscat et plenaria ipsius largitione fruatur. Sufficit 
ergo mulieri copiose divitiis abundanti, quod eius gratia aliis 
a suo, prout decet, largitur amante. | 

Mulier, quam amoris respectu cognoveris affectare pecu- 
niam, sit tibi penitus inimica et eam fanquam animal veneno- 
sum, quod cauda ferit et ore blanditur, evitare memento. Si 
enim tanta corporis te petulantia cogat, ut soldatas quaerere 
velis feminas, magis tibi expedit cum mulieribus publice in 
prostibulo commorantibus negotiari et earum pretio corpus 
parvo mercari quam sub amoris figmento ab aliqua se domi- 
nam simulante meretricio more velle propriis exspoliari divi- 
tiis. In tali namque mercimonio ille [228] dicitur competentio- 
ri foro mercari, qui, quod optat, pretio minori consequitur. 
Vilius enim venalitati res exposita comparatur, quam si ven- 
ditor ab emptore rogetur. Heu, dolemus, quia dominarum 
honorabile nomen meretricio cernimus opere profanari. Uni- 
versae igitur armentur dominae probiores, [si], quum sua 
iura videant ab indignis feminis usurpari, et tam nefanda 
studeant scelera vindicare, ne tantae perditionis exemplum 
diutius per orbem valeat divagari. 

Non ergo te decipiat fallax cutis feminae circumspecta vel 
mulieris degenerantis origo, cuius priora blandimenta omni 
melle sunt dulciora, quia ipsius extrema plus felle vel absin- 
thio reperiuntur amara. Quando enim vides mulierem alicuios 
benefacta recolere, qui suae plurima fuerit largitus amanii, 

vel eam videris alterius ornamenta laudare vel suarum rerum 
pignorationem esse factam queratur vel sub aliqua verborum 
palliatione aliqua petat ornamenta, ab eius te plurimum opor- 
tet artibus praecavere: haec enim non amare sed pecuniam 
haurire desiderat. Sed, etsi aliud [229]tibi super praesenti 
articulo non possit facere fidem, amoris tamen regulae nobis 
doctrina demonstrat, amorem et avaritiam in uno simul hos- 
pitio cohabitare non posse. Si enim amor largientis sola gra- 
tia derivetur et non gratis alicui concedatur, non erit amor 
sed fallax figmentum amoris atque profanum. 

Licet ergo raro gratiosus amor valeat inveniri, quia mul- 
tas ardor dehonestat avarus, studeas tamen summo labore 
Coamantem quaerere talem, cuius fidem nec magna superve- 
niens inopia rerum nec adversitas iniqua consurgens tibi 
[eam] possit facere alteratam. Nam, si capius fueris amore 
feminae cuiuscunque fallacis et ditari quaerentis, illius nun- 
quam consequeris amorem, sed vulpino decipieris ingenio, 
quia, quum falsos tibi nutus extorquendi causa demonstrabit 
amoris, venti te aura ditabit inani, largiendi sibique tibi pro- 
vocabit ingenfum. Et postea, quidquid in orbe carius possi- 
debis, videbitur tibi modicum pro impensi nutus fallacis hono- 
re conferre, et sic mulieris captus ingenio [230] ad inopiae 
Compelleris litora navigare et in omnium devenire contemp- 
tum. Nihil enim tam contemptibile cunctis per orbem constat 
hominibus, quam pro carnis opere Venerisque solatio pro- 
priam aliquem dissipare substantiam. Qualis ergo sit amor, 
qui pretii quacunque venalitate concedatur, apertissime tibi 
poiest ex pagina liquere praesenti. Unde hoc tibi praeceptum 
semper servabis, amice, ut, quandocunque aliqua praesump- 
lione cognoveris, mulierem solidorum esse coacervationi 
Sollicitam, inter ipsa cognitionis initia illam sis evitare solli- 
Citus et eius te insidiis nullatenus obligare. Nam, si eius vo- 
lueris obsecundare sermonibus eiusque plenius agnoscere 
fidem, propria te invenies cogitatione frustratum, quia fidem 
elus et propositum nulla poteris indagatione cognoscere, 
nisi quum plena fuerit cruoris hirudo et te semivivum divitia- 

rum exhausto cruore dimittit. Vix enim alicuius industria sa- 
pientis agnoscitur, quid gerat interius dolus fallentis amicae, 
quia tantis novit artibus suas fraudes et ingenio coiorare, 
quod vix unquam posset istud fidelis amatoris ingenio [231] 
deprehendi. Maius enim est avarae mulieris ingenium, quam 
antiqui fuerit hostis primi parentis animum callide subverten- 
tis astutia. Unde te omni oportet ingenio praecavere, ne talis 
valeas mulieris insidiis sapplantari, quia femina talis non 
amare sed tuis quaerit divitiis abundare. Si talium quidem 
correctioni vellemus insistere et earum vitam et facta recole- 
re, primitus nostrae vitae tempora pertransirent, quam scri- 
bendi materia nobis deficeret copiosa. Non autem haec asse- 
rimus quasi honorabilium volentes mulierum generi deroga- 
re, sed earum cupientes arguere vitam, quae reverendi mulie- 
rum coetus suis turpiter actibus non erubent dehonestare 
militiam et sub amoris commento profanare. Absit enim, nos 
unquam velle vel posse laudabilium feminarum actibus insi- 
diari vel eis in aliquo praesenti derogare libello, quia per eas 
ad benefaciendum mundus disponitur universus, et divitibus 
rerum abundantia crescit, egenorum abundanter inopiae pro- 
videtur, et ad viam rectitudinis reducuntur avari viamque lar- 
gitatis cognoscunt. Immo laudum decoratae virtute cuncta, 
[232] quae in mundo bona flunt, occasionem praestant agen- 
di. Haecigitur, Gualteri, quae opulenta tibi brevitate nots- 
mus, si assidua lectione perceperis, facile non eris fallacis 
mulieris ingenio circumventus. 


CapiTuLuM x.—DB FACILI RE! CONCESSIONE PBTITAE 


Post haec videamus, an facilis petitae rei concessio ad 
amorem valeat pertinere. Sed primo videamus, quae sit peti- 
tae rei facilis concessio. Et quidem petitae rei facilis conces- 
sio tunc fieri asseritur, quando mulier nimia carnis voluptaie 
cogente facile se ipsam petenti largitur, hoc idem alii facik 

concessura quaerenti nullo in ea post peractum opus amoris 
radio permänente et nullo munere mediante. Talis qui[233) 
dem mulieris te noli vinculis colligare, quia ipsius amorem 
nullius posses sollicitudinis arte lucrari. Nam, quum propter 
nimiam Veneris abundantiam huiusmodi mulier nullius se 
potest amoris vinculis colligare, sed multorum appetit libi- 
dine satiari, eius frustra quaeris amorem, nisite in Veneris 
opere tam potentem agnoveris, ut eius valeas libidinem sa- 
turare, quo tibi facilius esset aquis penitus maria desiccare; 
unde merito credimus, ab ipsius tibi amore cessandum. Li- 
cet enim iuxta tuae voluntatis affectum eius plenarie potiaris 
amplexu, sua tamen solatia intolerabilis poenae occasio et 
multorum tibi erunt origo dolorum. Nam, quum amantium 
more ipsius affectaveris solitarius sentire solatia et eam 
cognoveris alterius libidini commisceri et alium tibi adiun- 
xisse participem, quanta inde tibi doloris amaritudo proce- 
det, nullatenus posses nisi expertus plenius erudiri. Ex his 
ergo, quae diximus, tibi debet esse plenarie manifestum, 
quod, ubi facilis rei petitae largitio reperitur, ibi amorem 
Constat abesse. Nam, ubi feminam tanta [234] libido deten- 
tat, quod unius se non potest vinculis obligare sed plurium 
desiderat voluptatibus commisceri, ibi amor locum sibi va- 
let nullatenus invenire. Amor enim verus tanto duorum cor- 
da dilectionis iungit affectu, quod aliorum non possunt de- 
siderare amplexus, sed cunctorum tanquam horrenda 
student evitare solatia et mutuis se vicibus reservare. Et 
dicitur esse idem in femina facilis rei petitae concessio, 
quod in homine nimia voluptatis abundantia, quam constat 
ab amoris aula penitus exsulare. Qui enim tanta carnis vo- 
luptate vexatur, ut ex cordis affectu nullius se valeat am- 
plexibus colligare, sed quamcunque videt, impudico animo 
Concupiscit, hic quidem non amator sed adulterator vocatur 
ämoris ac simulator et erit cane deterior impudico. Immo 
impetuosus meretur asinus iudicari, quem tanta corporis pe- 
fulantia movet, ut unius se non possit affectioni astringere. 
Ergo tibi evidenter apparet, quod nimiam voluptatis abun- 

dantiam prorsus teneris abiicere et mulie[235jris, in qua fa- 
cilem petitae rei concessionem CanONErS, amorem tibi non 
expedit postulare. 


CaPITULUM xi.—DE AMORB RuUSTICORUM 


Sed ne id, quod superius de plebeiorum amore tractavi- 
mus, ad agricultores crederes esse referendum, de illorum 
tibi breviter amore subiungimus. Dicimus enim vix contin- 
gere posse, quod agricolae in amoris inveniantur curia mi- 
litare, sed naturaliter sicut equus et mulus ad Veneris opera 
promoventur, quemadmodum impetus eis naturae demons- 
trat. Sufficit ergo agricultori labor assiduus et vomeris li- 
gonisque continua sine intermissione solatia. Sed, etsi 
quandoque, licet raro, contingat, eos ultra sui naturam amo- 
ris aculeo concitari, ipsos tamen in amoris doctrina non 
expedit erudire, ne, dum actibus sibi naturaliter alienis in- 
tendunt, humana praedia, illorum solita fructificare labore, 
cultoris defectu [236] nobis facta infructifera sentiamus, 
Si vero et illarum te feminarum amor forte attraxerit, eas 
pluribus laudibus efferre memento, et, si locum inveneris 
opportunum, non differas assumere, quod petebas et vio- 
lento potiri amplexu. Vix enim ipsarum in tantum exterius 
poteris mitigare rigorem, quod quietos fateantur se tibi con- 
cessuras amplexus vel optata patiantur te habere solatia, 
nisi modicae saltem coactionis medela praecedat ipsarum 
opportuna pudoris. Haec autem dicimus non quasi rustica- 
narum mulierum tibi svadere volentes amorem, sed ut, si 
minus provide ad illas provoceris amandum, brevi possis 

doctrina cognoscere, quis tibi sit processus habendus. 

CapPitTuLuM xt. —DB AMORE MERETRICUM 


Si vero quaeratur, quid de meretricis sentiamus amore, 
dicimus omnes meretrices penitus [237] esse vitandas, quia 
ipsarum foedissima commixtio est, et incestus cum eis cri- 
men semper fere committitur. Praeterea mereirix raro se 
alicui concedere consvevit, nisi primo fuerit muneris sus- 
ceptione gavisa. Immo etsi quando meretricem contingat 
mare, eius tamen amorem perniciosum constat esse homi- 
nibus, quia familiarem cum meretricibus conversationem 
habere ab omni sapientia reprobatur, et cuiuslibet inde fama 
Supprimitur. Ad earum autem capessendum amorem doctri- 
nam tibi non curamus exponere, quia, quocunque se affec- 
lu concedant petenti, haec semper sine precum instantia 
largiuntur; ergo ed hoc docirinam postulare non debes. 

[258] LIBER SECUNDUS 


QUALITER AMOR RETINBATUR 


CaAPITULUM 1.—QUALITER STATUS ACQUISITI AMORIS DEBEAT 
CONSERVARI 


Quoniam igitur sufficienter superius a nobis est de amo- 
ris acquisitione tractatum, non immerito subsequenter vi- 
dendum et addendum est, qualiter acquisiti debeat amoris 
status conservari. Qui suum igitur cupit amorem diu reti- 
nere illaesum, eum sibi maxime praecavere oportet, ut amor 
extra suos terminos nemini propaletur, sed omnibus reser- 
vetur occultus. Amor enim postquam ad plurium coepit de- 
venire notitiam, statim naturalia deserit incrementa et [239] 
defectum prioris status agnoscit. Debet etiam amator in 
cunctis se coamanti ostendere sapientem, moderatum mori- 
busque compositum et in nullo ipsius debet animum odiosis 
actibus irritare. Sed et necessitatibus quisque tenetur occur- 
rere coamantis et eius cunctis compatiendo laboribus et 
iustis eius voluntatibus obsequendo. Sed, etsi quandoque 
minus sciatur ipsius iusta voluntas, ei tamen esse debe! 
obsecundare paratus revocationis primitus admonitione 
praemissa. Praeterea, si aliquod ineptum ab aliquo minus 
provide fiat, unde coamantis forte animus concitetur, illico 
facie verecunda se male profiteatur egisse et occasionem 
animi praetendat irati vel causam aliam assignet idoneam,. 
quae illi possit recte negotio confirmari. Ad haec mo- 
derate quisque debet inter homines laudibus insister 
coamantis, nec eam prolixa vel saepius iterata ipsumdectt 
memoria resonare et raro etiam debet ipsius frequenta 
viciniam. Immo etsi ipse cum aliis commorando sua 

viderit [240] coamantem in aliarum collegio constitutam, ab 
omnibus debet corporis nutibus abstinere et eam quasi ex- 
traneam reputare, ne aliquis insidiator amoris male loquen- 
di possit inde sumere modum. Mutuos enim sibi nutus 
amantes exhibere non debent, nisi se ab omnium semotos 
insidiis recognoscant. Praeterea quisque placibilis debet 
esse ornatu amanti et suam moderate colere formam, quia 
corporis immoderata cultura taediosa cunctis exsistit, et 
naturalis inde sequitur contemptio formae. Valet etiam ad 
statum amoris conservandum largitas coamantis abundans; 
amatores enim omnes terrenas debent contemptui habere 
divitias et eas necessitatem habentibus erogare. Nil namque 
in amante laude dignius approbatur, quam si largitatis vir- 
tute reperiatur indutus. Omnis namque probitas ex avaritiae 
admixtione supprimitur, et multa inter homines toleratur 
improbitas, si largitatis inveniatur pulchritudine decorari. 
Sed et, si talis sit amator, cui congruat bellatorem exsiste- 
re, studere debet, ut eius cunctis appareat animositas mani- 
festa, quia plurimum cuiusque probitati [241] detrahitur, si 
timidus proeliator exsistat. Debet etiam amator sua cunctis 
dominabus libenter semper ministeria exhibere et obsequia 
quoque praestare, multumve ipsum decet humilitatis prae- 
miis exornari superbiae funditus evulsa radice. Multum 
etiam studere debet, talem se cunctis exhibere, ut neminem 
pigeat ipsius benefacta recolere, nullusque valeat iuste suis 
actibus invidere. Praeterea generali sit sibi regula compre- 
hensum, quod, quidquid curialitatis ordo deposcit, eiusque 
doctrina svadet, illud non est ab amantibus omittendum sed 
sollicitiori studio faciendum. Retinetur quoque amor delec- 
tabilia et svavia carnis exercendo solatia, talia tamen et 
tanta, quae taediosa non videantur amanti. Sed, quoscun- 
que actus vel corporis gestus amator suae cognoverit esse 
placabiles coamanti, eos pulchre et viriliter studeat exerce- 
re. Clericus vero laicalia sibi exercitia sive habitum non 
assumat; nemo enim alieni habitus assumptione vel gestus 
suo non congruentes [242] ordini exercendo suae sapienti 

facile posset amanti placere. Praeterea omni conatu curare 
debet amator cum bonis assidue conversari et malorum s0o- 
cietatem penitus evitare. Vilium namque consortio amatoris 
iuncta persona sui ipsius contemptum parit amanti. Haec 
autem ad utriusque sexus amantem pertinere cognoscas, 
quae de amoris tibi retentione narramus. Sunt et alii forte 
quam plures modi, qui amoris possunt conservationi vale- 
re, quos attentus diligensque amator propria poterit inves- 
tigatione cognoscere. 


CaPITULUM II. —QUALITER PERFECTUS AMOR DEBEAT AUGMENTARI 


Qualiter autem perfectus amor valeat augmentari, brevi- 
ter tibi curabimus indicare. Et quidem imprimis dicitur aug- 
mentari, si rarus et difficilis inter amantes visus interveniat 
et oculorum aspectus; quanto etenim maior difficultas acce- 
dit mutua praestandi ac percipiendi s0[243]latia, tanto qui- 
dem maior aviditas et affectus crescit amandi. Crescit etiam 
amor, si unus amantium alteri se ostendat iratum; statim 
etenim timet amans vehementer, ne perpetuo duret animus 
concitatus amantis. Amor praeterea tunc quoque sumit aug- 
mentum, quum alterum amantium zelotypia vera detentat, 
quae quidem nutrix vocatur amoris. Immo et, si amans non 
zelotypia vera sed turpi suspicione laboret, amor semper 
tamen inde cognoscit augmentum et sua fit virtute potentior- 
Quae autem vera sit zelotypia, et quae suspicio turpis, in 
tractatu nobilioris et nobilis evidenter cognoscere poteris. 
Crescit quoque amor, si divulgatus fuerit, et eum durare 
contingat; nam amor non solet durare vulgatus sed prorsus 
deficere consvevit, si fuerit propalatus. Praeterea, si coa- 
mantem somnium repraesentet amanti, oritur inde amor et 
ortus sumit augmenta. Sed et, si cognoveris, aliquem ad 
tuae amantis subversionem laborare, illico tibi sine dubio 

augmentafur amor, et maiori eam incipies affectione dilige- 
re. [244] Immo amplius tibi dico; etsi manifeste cognove- 
ris, quod alius tuae coamantis fruatur amplexu, magis ex 
hoc eius incipies affectare solatia, nisi magnanimitas et cor- 
dis nobilitas ab hac te improbitate defendat. Augmentare 
consvevit amorem mutatio facta vel facienda locorum, nec 
non correctiones et verbera, quae a parentibus patiuntur 
amantes. Verberum namque sive sermonis correctio non 
solum perfectum crescere facit amorem, sed etiam nondum 
coepto perfectam exsistendi praestat originem. Valet autem 
ad amoris augmentum frequens cogitatio de coamante cum 
dilectione assumpta et oculorum cum timore secretus as- 
pectus et actuum amoris exactio cum aviditate suscepta. 
Multam praeterea intensionem praestat amori gestus et in- 
cessus placabilis coamanti atque facundia pulchra loquendi 
svavitasque sermonis atque laudum coamantis percepta re- 
latio. Sed aliae sunt forte causae, quibus amor intenditur, 
quas tu ipse assidua poteris indagatione perquirere [et], si 
haec, quae notavimus, attentis auribus percepisti. [245] 
Nam, quaecunque aliae ad hunc articulum sunt causae va- 
lentes, ex his, quae diximus, pendere videntur et suam ex 
eis originem sumunt. 


CaPITULUM 111. — QUALITER AMOR MINUATUR 


Videamus ergo, qualiter amor minuatur. Minuit autem 
amorem solatia percipiendi et amantem nimia videndi 
facilitas et copia multa loquendi, nec non ineptus cultus et in- 
Cessus amantis et repente superveniens inopia rerum. Ama- 
ior enim inopia multa detentus tanta rei familiaris et neces- 
sitatis instantis cogitatione quassatur, ui amoris non possit 
actibus inservire nec debita sibi incrementa praestare, et 

inde suos cuncti mores et vitam improbare nituntur, et om- 
nibus contemptibilis et odiosus exsistit, et neminem Cog- 
noscit amicum, quia: 


<Quum fueris felix, multos numerabis amicos, 
Tempora quum fuerint nubila, solus eris». 


Unde propter haec omnia, incipit facies et [246] forma 
mutari, et eum somni requies derelinquit, et sic vix esse po- 
terit, quod ipse penitus non vilescat amanti. Minui quoque 
facit amorem de coamante percepta infamia et avaritiae ma- 
lorumque morum et omnis improbitatis audita relatio, nec 
non cum alia muliere facta commixtio, licet amandi affectus 
ibi desit. Minuitur etiam amor, si stultum et indiscretum 
suum mulier cognoscat amantem, vel si in amoris exactione 
ipsum viderit excedere modum vel de coamantis non cogi- 
tare pudore nec verecundiae ipsius velle ignoscere. Fidelis 
enim amator potius debet gravissimas amoris eligere poe- 
nas quam coamantis verecundia exactione potiri vel ipsius 
spreto rubore gaudere, quia non amator sed proditor ap- 
pellaretur, qui propriae solummodo considerat voluptatis 
effectum suae coamantis utilitate neglecta. Deminutionem 
quoque patitur amor, si perpendat mulier, quod amator ti- 
midus exsistat in bello, vel verbi ipsum impatientem agnos- 
cat aut superbiae vitio maculatum. Nil[247] enim congruen- 
tius in uniuscuiusque persona residere videtur amantis 
quam humilitatis ornatu vestiri et superbiae penitus nuditate 
carere. Minuit quoque frequenter amorem stulti vesanique 
prolatio verbi. Multi namque student in mulieris aspectu 
amentia verba proferre, se illi placere credentes, si fatuis et 
indiscretis sermonibus utantur; qui re vera mirabili decep- 
tione falluntur. Plurima namque sensus laborat inopia, qui, 
dum stulta gerit, se credit sapienti placere. Attenuat etiam 
amorem blasphemia in Deum vel suos sanctos illata et ec- 
clesiasticae religionis irrisio et elemosynarum studiose 
pauperibus facta detractio. Praeterea violenter amor de- 
_ crescere invenitur, si infidelis aliquis exsistat amico, vel 

si aliud firmiter ore fateatur et aliud retineat fraudulenter in 
corde conceptum. Decrescit etfam amor, si ultra, quam de- 
ceat, contingat amantem divitias congregare vel pro rebus 
modicis facile litigare. Multa praeterea tibi possemus de 
amoris attenuatione narrare, quae tuae sollicitudini penitus 
derelinquimus indaganda. Nam adeo te videmus negotiis 
omnibus aliis derelictis amoris exercitio deditum et in 
amandi proposito con{248/]firmatum, quod nil te poterit in 
amoris arte latere, quia in ea nil indiscussum relinques. 
Hoc tamen te nullatenus volumus ignorare, quod, postquam 
incipit amor evidenter decrescere, cito deficit, nisi aliquo 
sibi remedio succurratur. 


CAPITULUM 1V. — QUALITER FINIATUR AMOR 


Breviter de amoris deminutione discusso tractatu, quali- 
ter ipse amor finiatur, subsequenter tibi curamus annectere. 
Et imprimis quidem amor finem agnoscit, si unus coaman- 
tium alteri frangat vel conetur frangere fidem, vel si in fide 
catholica deprehendatur errare. Finitur quoque amor, post- 
quam evidenter fuerit propalatus atque inter homines divul- 
gatus. Sed et, si alteri coamantium necessitates maximas 
patienti et opportunitate plurima laboranti abundans ma- 
nus alterius non succurrat amantis, amor consvevit inde 
plurimum indignari et ignominiosum capere finem. Finitur 
quoque amor novo superveniente amore, quoniam affectio- 
ninemo se potest colli [249] gare duorum. Amoris praeterea 
inaequalitas, fraudulenta cordis et dolosa duplicitas perpe- 
tuo fugare solet amorem. Amator namque dolosus ab omni 
meretur femina recusari et nullis ad hoc debet meritis adiu- 
vari, quia, quantalibet sit aliquis probitate praeclarus, et 
quantalibet sapientia decoretur, si fraudulento in amore ver- 
setur ingenio, ab ipsius amoris meretur curia propulsari. 


1% DE AMORE 


Amor enim duos quaerit fidei unitate coniunctos et volun- 
tatum identitate concordes, alii autem quolibet amoris de- 
fraudantur et in amoris curia extranei reputantur. Sed et 
superveniens foederatio nuptiarum violenter fugat amo 
rem, ut quorundam amatorum manifesta doctrina docetur. 
Praeterea, si aliquo fortuito eventu contingat, ut alter 
amantium ad Veneris impotentiam deducatur, amor inter 
eos postea durare non potest, sed illos penitus dere- 
linquit. Amorem etiam fugat et odit furor alteri superveniens 
coamanti et timor repentinus exortus. His tibi breviter et 
in summa notatis, amice, alios finales [250] modos amoris 
tibi relinquimus explorandos. Non enim tuo prorsus otio 
volumus indulgere nec te penitus exonerare labore (1). 

Hic tamen quaerere posses, utrum finitus amor valeat re- 
sumere vitam. Et, si quidem amoris defectus provenerit ex 
alicuius ignorantia facti, sine dubio reviviscere potest; si 
vero ex coamantis delicto procedat vel ipsius naturae defec- 
tu, eum aliquando revixisse, memores minime sumus, hoc 
tamen non impossibile iudicamus nisi forte ubi naturae de- 
fectus occurrat. Sed, si quandoque contingat, non tamen 
eum credimus amantium pura penitus fide vallari. 


CaPITuLuM V. — DE NOTITIA MUTUI AMORIS 


His ita dispositis et brevi satis eloquio peroratis ad mu 
tui amoris habendam notitiam tracta[251]tum superioribus 
adiungemus, quem cunctis amantibus utilem credimus 
et opportunum. Nihil enim est magis amantibus neces- 
sarium quam indubitate cognoscere, qualis sit erga eos 
coamantis affectus. Nam, si in hac parte aliquo decipiantur 
errore, ex tali amore non magnum consequuntur honorem 


(1) Add. B: Sequitur dubium vtrum finitus amor valeat resumere vitam., 

et facile inde possunt maximam sustinere iacturam. Pluri- 
bus ergo modis amans potest fidem coamantis cognos- 
cere et eius explorare propositum. Si enim videris, 
amantem occasiones in coamantem requirere varias vel 
falsa impedimenta opponere, de ipsius non diu speres amo- 
re gaudere. Similiter si videris, coamantem sine causa in 
solita tibi exhibendo solatia tepidari, eius fidem vacillare 
Cognoscas. Sed, si coamantem cognoveris, se ultra soli- 
fum, ut eam non videas, absentare, eius non est firmum in 
veritate propositum. Sed et, si studeat internuntio se celare 
fideli, te sine dubio valida relinquit in unda et te subterfugit 
amare. Praeterea, si perpenderis, coamantem a solitis per 
nuntium visitationibus abstinere, vel eius fidelem internun- 
tium [252] et specialem in eo, quod referre solebat, cogno- 
veris esse remissum vel tibi quasi alienum, eam tibi 
Subversam credere debes [amantem]. Sed et, si inter ipsa 
delectationis opera in suavia praestando solatia tibi magis 
solito permanserit onerosa, vel tua sibi cognoveris solatia 
laediosa, eius te destitutum amore non dubites. Praeterea, 
si ipsa tibi forte insolita convicia pendat vel aliqua exigat, 
quae non consveverat exigere, vel eam videris in praestan- 
do vel petendo solatia solito tardiorem, scias, quod amori 
{uo brevi est duratura momento. Sed et, si ipsam agnoveris 
lecum vel cum quolibet alio saepe alterius et indiscrete 
lacta recolere, vel ipsius sub cuiusque calliditatis ingenio 
aflente vitam moresque disquirere, eam scias de amore al- 
lerius cogitare. Praeterea, si cognoveris, coamantem ultra, 
Juam consueverat, corporis inservire culturae, aut ipsa in 
0 crescit amore aut de alterius est amore sollicita. Mulier 
aufem, quae in sui coamantis aspectu pallescit, in vero 
Procul dubio consistit amore. Ad haec qui coamantis fidem 
aique affectum vera cupit inda[283]gatione cognoscere, 
Cautissime et subtiliter simulare debet amanti, quod al- 
ierius Concupiscat amplexus, et eius ultra solitum incipiat 
frequentare viciniam. Ob quam rem si suam cognoverit 
COamantem animo turbari, eam vero credat in amore 

firmatam et in eo constantissime solidari. Nam, quum 
unus amantium {aspiciatur] novi amoris amplexibus enutri- 
ri vel de eo quomodolibet cogitare suspicatur amantem, 
statim in corde et animo vehementer incipit iaculari et into- 
lerabili quodam zelo intrinsecus vulnerari. Cuius anim 
dolorem intrinsecum eius statim evidenter incipit facies 
indicare. Sed et simulatae indignationes quandoque pulchre 
inter amantes sibi locum possunt vindicare. Nam, si unus 
amantium alteri se ostendat iratum et ob aliquam causam 
se indignatum demonstrat amanti, eius manifeste poterit 
cognoscere fidem. Verus enim amans semper pavidus per- 
tinescit, ne perpetua sit indignatio coamantis, et ideo, licet 
guandoque indigno coamanti coamans se ostenderit indig- 
natum, talis quidem modico tempore [254] poterit durare 
commotio, si verus inter eos amor esse dignoscitur. Ex ta- 
libus quidem indignationibus dilectionis vinculum vel amo- 
ris non credas attenuari substantiam, sed exinde omnis in 
eo purificatur aerugo. Praeterea, si unus amantium sit su- 
per rerum coamantis exactione sollicitus, nisi ad hoc summa 
fuerit propriarum rerum egestaie compulsus, talis quidem, 
etsi se confingat amare, longe tamen est amantium. dilec- 
tione remotus, quia non amare sed alienis abundare curat 
divitiis. | 

Sunt fortassis et alii quam plures modi, qui ad mutui 
amoris habendam notitiam possunt valere doctrinae, quos 
ex his, quae praedixi, lector assiduus facillima poterit inda- 
gatione cognoscere. 

CaPITULUM vi. — Si uNuS AMANTIUM ALTBRI FIDEM FRANOAT 
AMANTI 


Si unus amantium alteri fidem frangat amanti, si quidem 
vir fuit ille, qui fregit, et hoc novi [255] peregit amoris in- 
tuitu, prioris efficitur penitus indignus amore atque ipsius 
frustrandus amplexu, quia in eo prioris spiritus deficit amo- 
ris, Nam impossibile prorsus viva ratione probatur, ut as- 
sidua et immoderata de muliere cogitatio sumpta novo 
originem non praestet amori veteremque funditus non ex- 
pellat. Ipsius enim amoris naturali ac generali traditione 
docemur, neminem posse vere duplici amore ligari. Talis 
ergo amator, si solitos requirat amplexus et prioribus exigat 
gaudiis honorari, a prioris aula penitus excludatur aman- 
tis et longe quasi abiiciatur incognitus, quia nulla super 
hoc sibi possunt opitulari servitia, nisi mulier sibi velit 
exsistere gratiosa. 

Sed videamus, an mulier, si talem admittat amantem, in 
auo sit laudanda proposito. Et certe hoc cupio mulieribus 
ändicare, quod multum probitati feminae videtur derogari, 
si talem ulterius'admittat amantem, qui novum fuerit exper- 
Bus amorem; omni namque misericordia iudicatur indignus, 
qui tanti honoris accepti obliviosus et ingratus exsis- 
tens de alterius non erubuit amplexibus cogitare. Quid 
enim in hoc saeculo alicui potest gratius exhiberi quam op- 
tatae [256] mulieris [divitiis] amore potiri? Si vero mulier, 
ut saepissime solitum est evenire, a praefati deceptoris 
amore suam non possit avertere mentem, et ille in novo 
persistat amore, firma sit veritate secura, quod diuturnas-: 
valde sustinebit angustias, antequam optatum capiat ipsius 
voluntas effectum. Raro etenim contingere solet, ut recente 
amore admisso ad primum facile reducatur amator, quia 
vix unquam amor reviviscere posset exstinctus. Huic autem 

mulieri meum non possum denegare consilium: Si ober- 
rantem igitur mulier talis tenere cupit amantem suum, ei 
studeat celare propositum et animi cogitationem penitus oc- 
cultare ac cauta illi simulatione demonstret, quod ex amo- 
ris turbatione ipsius non sit animus concitatus, sed patien- 
ter, quod agit amator, ac quiete se tolerare confingat; et si 
perpenderit, eum per suam deambulare viciniam, ad loca 
visionis more solito non accedat, sed ei se penitus absen- 
tare laboret. Sed, si ex hoc ingenio nullum sibi mulier cog- 
noverit afferri profectum, cautissime [257] fingat, se de 
alterius viri amplexibus cogitare, ut antiqua recolens ama- 
tor et gaudiosa solatia, quae plurima consveverat aviditate 
suscipere, nunc extraneis exhiberi zelum in mente resumat 
amoris, et eius animus incipiat priora praecordialiter affec- 
tare solatia. Quod si nec istis ingeniis amor valeat revocari 
deperditus, saniori consilio mulier sibi poterit providere, si 
conetur penitus ipsius oblivisci et amoris illius penitus me- 
moriam declinare. Supradictis igitur, ut supra dixi, medelis 
sapienter adhibitis, si nulla exinde vulnera meliorationis 
fomenta resenserint, recte atque provide facit mulier, si pro 
tali esse desinat amore sollicita, quia in tali tempestate 
optatas nunquam inveniet ancora ripas. Est igitur quam 
plurimum a mulieribus praecavendum talibus se amatoribus 
obligare, quia non vera gaudia ex tali consequentur amore 
sed innumerosis angustiis et infinitis doloribus exponun- 
tur. Ergo, quum aliqua postulatur amari, antequam suum 
largiatur amorem, totis suis viribus elaboret postulantis 
mores et fidem agnoscere, ut nil in eo penitus [258] dere- 
linquat incognitum, quia post peractum incaute negotium, 
serotinum est sapientis desiderare consilium vel tarda poe- 
nitudine castigari. Caveat itaque mulier fallecis amatoris 
insidiis supplantari, quia quam plurimi non amari sed s0- 
lam quaerunt exercere libidinem vel suas de mulieribus in 
coetu laudes referre. Qui etiam, antequam a muliere sui va- 
leant laboris percipere fructum, omnia videntur in svavitate 
sermonis recta fide proponere et puro corde narrare; post 

fructum vero Ilaboris assumptum tergiversantur amanti, et 
occulta primitus cordis incipit duplicitas apparere, et mise- 
ra simplexque ac nimium credula mulier letaliter se reperit 
fallacis amatoris ingenio circumventam. 

Quid ergo, si vir fidem frangit amanti non renovandi amo- 
ris intuitu, sed quia sic eum compulit ulterius non reversura 
voluptas? Quid enim, si loci opportunitas feminam ei re- 
presentavit incognitam, vel quid, si meretricula vel cuius- 
cunque famula tempore Veneris incitantis huic, de quo lo- 
quor, occurrat amanti, num{259]jquid ob hoc coamantis 
debet amore privari, si secum lusit in herba? Et secura 
quidem possumus responsione docere, quod ob hoc amator 
suae coamantis non iudicatur indignus amore, nisi saepius 
forte cum pluribus tales ipse committat excessus ita scili- 
cet, ut nimia de eo voluptatis abundantia praesumatur. Sed 
et, si, quamcunque feminam noverit, ad suam fuerit conse- 
cutus instantiam vel data opera fuerit suo labore lucratus, 
priori iuste meretur amore privari, quia violenter praesumi- 
tur, eum novi amoris id intuitu peregisse, maxime ubi pro 
nobili vel alias femina honorabili oberraverit. 

Sed quaeres forte, quid sit mulieri agendum, si suus di- 
lectus amator pro alterius mulieris amplexibus licentiam ab 
ipsa precetur. Et firmiter quidem tenemur asserere, mulie- 
rem nullatenus debere licentiam concedere coamanti, ut 
alterius mulieris fruatur amplexu. Immo debet pleno sibi ore 
negare alterius se mulieris amplexibus exhibere. Sed, si 
hanc fuerit mulier largita [260] licentiam, si amator quidem 
ea licentia fuerit usus, adeo frustra pristinum requirit amo- 
rem, ac sai istud nulla impetrata licentia peregisset. Quam- 
vis enim mulier talia concedendo manifeste in amore delin- 
quit, eius tamen excessus amatoris non potest excusare 
malitiam aut obumbrare delictum. Si vero amator indulta 
sibi studuerit uti licentia, eius tamen non habuerit conatus 
effectum, non potest ob hoc sibi mulier solita denegare s0- 
latia, quum et hic mulieris denotetur excessus, et utrinque 
luste valeant crimina compensari. 

Nunc autem discutiamus veterem errorem, et, si mulier 
fidem frangat amanti, quid fieri debeat, videamus. Et anti- 
qua quorundam voluit praedicare sententia, ea penitus esse 
in muliere failente servanda, quae sunt in fallaci amatore 
narrata. Cuius sententiae licet veteris non [261] est vene- 
randa senectus, quia maximum nobis propinat errorem. 
Absit enim, quod tali unquam profiteamur mulieri esse par- 
cendum, quae duorum non erubuit libidini sociari. Quam- 
vis enim istud in masculis toleratur propter usum frequen- 
tem et sexus privilegium, quo cuncta in hoc saeculo etiam 
naturaliter verecunda conceduniur hominibus liberius pe- 
ragenda, in muliere tamen propter verecundi sexus pudorem 
adeo iudicatur esse nefandum, quod, postquam mulier plu- 
rium se voluptati commiscuit, scortum quasi reputatur 
immundum et reliquis dominarum choris associari a cunctis 
judicatur indigna. Unde si mulier ad priorem revertaiur 
amantem, satis amatori creditur verecundum, si ulterius 
ipsius utatur amplexu; nam secura potest veritate cognos- 
cere, quod amor in ea nullatenus perseverat. Quare igitur 
in ea suum ponit affectum®? | 

Sed dices forte: Adeo talis mulieris amore languescit 
amator, quod eius nullis potest artibus oblivisci vel suam 
ab ea retrahere mentem; huic ergo, magister, liberationis 
praesta reme[262]dium. Sed non gaudeat Andreas de eo, 
. quod magis cupit in orbe, sine quo etiam diu non potest 
corporali vita beari, si suum unquam ediderit homini tam 
infortunato remedium. Magis enim videtur hominum utilite- 
tibus expedire, si proprio illum relinquamus arbitrio et eius 
tanquam mortui vulnera negligamus intacta, quam amoris 
eum remedia doceamus. Qui enim in tantum ab hominum 
firmitate degenerare cognoscitur, ut talium mulierum vinca- 
tur affectu, omni penitus remedio iudicatur indignus et est 
homine defuncto deterior. Talem igitur hominem tali dignum 
muliere repertum tali semper placet amore gaudere. 

Sed quid, si mulier extraneo praestet oscula viro aut ip- 
sum suscipiat amplectendo lacertis sibi nulla alia conce- 

dendo? Et huic volumus digna increpatione occurrere, et 
dicimus quidem, quia turpiter agit femina, si alicui extraneo 
sui osculi vel amplexus munera praestet, quum haecindicia 
semper credantur amoris et in signum futuri amoris soleant 
hominibus exhiberi. 

[263] Utrum autem mulier vel amator novum licenter 
petat amorem, praesenti opere tibi non laboramus expone- 
re, quia sive licite sive minus licenter istud agatur, post- 
guam novi quisquam radio fuerit pertactus amoris, violenta 
cogitur attractione propriis motibus obedire tanquam alieno 
subiectus arbitrio. Scio tamen mihi quandoque fuisse con- 
sulenti rescriptum, quod verus amans nunquam potest amo- 
rem exoptare novitium, nisi primitus ob certam iustamque 
Causam prioris cognoverit advenisse defectum. Quam re- 
gulam nostri quidem experimento cognoscimus esse veris- 
simam. Nam et nos excellentissimi amoris concitamur 
aculeis, quamvis inde nuillum sumpsimus nec speramus 
assumere fructum. Nam tantae altitudinis cogimur amore 
languescere, quod nulli licet exprimere verbo, nec suppli- 
cantium audemus jiure potiri, et sic demum compellimur 
proprii corporis sentire naufragia. Sed quamvis in tanta 
Sumus audacter et improvide tempestatis unda prolapsi, de 
novo tamen [264] amore cogitare non possumus vel alium 
liberationis modum exquirere. 

‘ Sed, quum diligens indagator inveniaris amoris, non 
sine causa quaerere posses, an purum amorem cum una 
possit aliquis muliere servare ac cum altera retinere mixtum 
sive communem. Et irrefragabili tibi auctoritate monstra- 
mus, neminem posse taliter duabus mulieribus cordis dilec- 
tione coniungi. Licet enim purus et mixtus diversi videantur 
amores, recte tamen intuentibus purus amor quo ad sui 
substantiam idem cum mixto iudicatur amore et ex eadem 
Cum ipso cordis affectione procedit. Eadem est in illis 
amoris substantia, sed varius est modus atque respectus 
amandi, ut in exemplo tibi poterit liquere praesenti. Videmus 
enim aliquando aliquem purum bibendi vinum habere appe- 

titum, et eidem postmodum aquam solam vel mixtum cum 
ea bibere vinum similiter svadet appetitus; quamvis huic 
sit varius appetendi respectus, ipsius tamen appetitus subs- 
tantia eadem et invariata [265] consistit. Sed et, ubi aliqui 
fuerint diu puro amore coniuncti, postea vero mixto si pla- 
cet amore gaudere, eadem in istis perdurat substantia amo- 


ris, licet modus et forma atque respectus sit varius amandi. 


Sed quaeres forte, Gualteri, si mulier sit répellenda, quae 
violenter attractse alterius se voluptati commiscuit. Dicimus 
ergo, quod nemini iusta ratione poterit imputari, quod vio- 
lenta coactione commisit, nisi postmodum illi rei priora 
iterando consenserit. 

Sed quaeris, an peccet illa mulier in amoris praecepto, 
quae alteri dominae, quam amori scit idonee copulatam, 
novum svadet amorem. Et ex rationis quidem necessitate 
compellimur enarrare, nemini licere feminam amori idonee 
copulatam sibi vel alii sollicitare. 

Nunc autem quaerere posses, utrum mulier, quae falsi- 
tatis errore prolapsa indigno se praebuit amatori, licite 
valeat novi amoris solatia [266] postulare et amatorem 
frustrare priorem. Et, si mulier quidem tali errore prolapsa 
indigno 8e obligavit amanti, omni debet inniti labore impro- 
bum coamantem bonis moribus reformare et a male consve- 
tis penitus revocare. Quod si videat mulier, quod coamantis 
improbitas suo non valeat mitigari labore, eum licite potesli 
et sine reprehensionis timore dimittere et ab eius se penitus 
retardare amplexibus. Idem credimus in amatore dicendum, 
qui erroris umbra deceptus improbo se minus provide 
obligavit amori. 

Sed consules me forsitan, an, si unus coamantium 
amoris nolens ulterius vacare solatiis, alteri se subtraxerit 
amanti, fidem videatur infringere coamanti. Et nullo istud 
praesumimus ausu narrare, ut a saeculi non liceat delecta- 
tionibus abstinere ne nostra videatur doctrina ipsius Dei 
nimis adversari mandatis. Nec esset enim credere tutum, 
non debere quem[267jquam Deo potius quam mundi vo- 

luptatibus inservire. Sed si novo postmodum se coniungat 
amori, dicimus, quod dominarum iudicio ad prioris coa- 
mantis est reducendus amplexus, si prior coamans istud 
postulare voluerit. 

Sed dices forsan: Ergo illi amoris obviabitur regulae, 
quae dicit, amorem non esse propalandum. Cui taliter res- 
pondemus obiecto: Dicimus enim, quod coamantium perso- 
nis exceptis tribus aliis potest amor licite propalari personis. 
Nam permittitur amatori sui amoris secretarium invenire 
idoneum, cum quo secrete valeat de suo solatiari amore, 
et qui ei, si contigerit, in amoris compatiatur adversis. Sed 
etamatrici similem conceditur secretariam postulare. Prae- 
ter istos internuntium fidelem de communi possunt habere 
Consensu, per quem amor occulte et recte semper valeat 
gubernari. Praedicti ergo secretarii de communi amantium 
voluntate dominas tenentur adire, ubi tale emerserit nego- 
tium, eisque recitare, quod contingit, amantium, qui litigant, 
personis penitus non expressis. 

[268] Hic non immerito etiam quaeri posset, quum amor 
spei fantum largitione nutritur vel usque ad secundum vel 
in tertium gradum sua porrexit initia, sed (1) mulier promis- 
sum frustravit amorem, an dicatur amanti frangere fidem. Et 
firmiter credimus esse tenendum, ut, si mulier alicui spem 
sui largiatur amoris vel alia sibi amoris primitiva conces- 
serit, etipse tali non reperiatur indignus amore, magna 
mulieris iudicatur offensa, si dia sperata denegare conten- 
dat. Non enim probam decet feminam sua quaecunque sine 
Causa retardare promissa; sed, si penitus petentem non 
exaudire disponat, spem vel alia primitiva non largiatur 
amoris, quia pro maxima sibi fallacia reputatur, si, quod 
sibi pepigerit, neglexerit adimplere. Turpissimum etenim in 
femina iudicatur, si de ipsa non curet exspectare promissa; 
nam talia meretricum consvevit fallacia cogitare, quae in 

cunctis suis actibus atque sermonibus sunt expositae falsi- 
tati et omnia in cordis duplicitate confingunt. | 

Unum te volumus specialiter in meretrice notare, quod, 
si quandocunque ipsam miraculose contingat amare, suo 
non potest coamanti [269] frangere fidem; et hoc quidem 
Campaniae comitissam ex quibusdam suis dictis sensisse 
cognovimus, quod idem eam credimus retulisse, quia illius, 
qui meretricem venatur, voluit turpedinem (1) denotare et 
ipsius punire scientiam (2). Nam, qui tam immundo se copu- 
lavit amori, nullis (5), quum adversa patitur, amoris meretur 
privilegiis adiuvari sed patienter tolerare tenetur, quum ei 
scienter se copulavit. Istud, quod hic de meretricibus indi- 
camus, non solum eas, quae in prostibulis commorentur, 
attingit sed etiam omnes, quae pro cuiuscunque muneris 
exspectatione se largiuntur amanti. 

Quaeris etiam, Gualteri, si duo coamantes puro concor- 
diter amore fruantur, postmodum alter petit mixtum vel 
communem, an liceat [270] alteri reluctari. Ad hoc igitur te 
volumus penitus edoceri, quod, licet purus amor potius 
quam mixtus sive communis sit cunctis hominibus eligendus, 
non tamen uni licet amantium sui coamantis rebellem exsis- 
tere voluntati, nisi forte inter amoris initia concorditer pe- 
pigernut (4), quod nunquam mixto fruerentur amore, nisi 
libera utriusque voluntas et plena concordia postularet. Sed 
quamvis talis conventio colligavit amantes, ut non liceat 
amatori ultra nisi plena concordia postulare, non tamen 
recte agit mulier, si sui coamantis in hoc parere voluntati 
recuset, si ipsum viderit in sua persistere voluntate. Singuli 
namque tenentur amantes in amoris exercendo solatia cunc- 
tis inter se mutuis voluntatibus obedire. 


(1) turpitudinem B0O. 
(2) sententiam /#b. 
(3) nullius 7. 

(4) Pepigerint BE. 

[271] Carrruzum vu. — DB vagnis IUDICNS AMORIS 


Nunc igitur ad amoris varia procedamus iudicia: 


Quidam dum cuiusdam dominae immoderate ligaretur 
amore, tota mentis intentione pro ea coepit esse sollicitus: 
mulier autem, quum istum videret pro suo amore sollicitum, 
ipsum penitus recusavit amare. Sed, quum eum cerneret ni- 
hilominus sui amoris sollicitudine detineri, die quadam sibi 
talia verba proposuit: 1n veritate cognosco, pro meo amore 
te diutius laborasse, sed nullo quidem tempore ipsum pote- 
ris impetrare, nisi primitus te firma mihi volueris sponsione 
ligare, te cunctis in perpetuum meis obedire mandatis, et, si 
in aliquo contraires, te velle meo penitus amore privari. Cui 
taliter respondit amator: Absit, domina mea, quod unquam 
in tantum ef[272]ficiarerrabundus, ut tuisinaliquo deprehen- 
dar obviare mandatis, et ideo, quod postulas, tanquam mihi 
gratissimum impendo libenter. Quod quum factum esset, 
illi mulier in continenti mandavit, ut ulterius pro suo non 
laboraret amore, nec de ea inter aliquos auderet laudes 
efferre. Quod quamvis gravissimum foret, sustinuit tamen 
patienter amator. Sed, quum quadam die praefatus amator 
in quarundam dominarum cum aliis militibus resideret as- 
peciu, suos audiebat commilitones de sua domina turpia 
valde Ioquentes et eius famae contra ius et licitum suis ini- 
que sermonibus detrahentes. Quod quum graviter prius 
Sustineret amator et eos in praedictae famae dominae cer- 
neret detrahendo diutius immorari, in sermonis increpatio- 
ne aspere contra eos invehitur et eos viriliter coepit de ma- 
ledictis arguere et suae dominae defendere famam. Quum 

praefatae istud dominae per[273]veniret ad aures, eum suo 
penitus dicit amore privandum, quia eius insistendo laudi- 
bus contra eius mandata venisset. 

Hunc vero articulum Campaniae comitissa suo taliter 
explicavit iudicio. Ait enim, quod talis domina nimis in suo 
fuit mandato severa, quae ipsum non erubuit iniqua senten- 
tia supprimere, qui penitus se illius subiugavit arbitrio, et 
cui spem sui porrexit amoris, quum eum sibi sponsione li- 
gavit, quam nulli probae feminae licet sine causa frustrare, 
Necenim in aliquo praedictus peccavit amator, si suae do- 
minae blasphematores iusta correctione conatus est argue- 
re. Nam, quum iste ideo tali se sponsione ligavit, ut facilius 
eius posset impetrare amorem, iniuste videtur mulier tali 
eum ligasse mandato, ut pro suo ulterius amore non debe- 
ret esse sollicitus. 


Ad hoc: quidam alius quum optimi amoris frueretur am- 
plexu, a suo petiit amore licentiam [274] ut alterius mulieris 
sibi liceat potiri amplexibus. Qui tali accepta licentia reces- 
sit et diutius quam consveverat a prioris dominae cessavit 
solatiis. Post mensem vero elapsum ad priorem dominam 
redit amator dicens, se nulla cum alia domina solatia prae- 
sumpsisse nec sumere voluisse sed suae coamantia voluis- 
se probare constantiam. Mulier autem eum quasi indignum 
repellit a suo amore, dicens ad amoris sufficere privatio- 
nem tali[s] postulata et impetrata licentia. Huic autem mulieri 
reginae Alinoriae (1) videtur obviare sententia, quae super 
hoc negotio taliter consulta respondit. Ait enim: Ex amoris 
quippe agnoscimus natura procedere, ut falsa coamanies 
saepe simulatione confingant, se amplexus exoptare novi- 
tios, quo magis valeant fidem et constantiam percipere COa- 


(1) almorie ADFI. 

mantis. Ipsius ergo naturam offendit amoris, qui suo coa- 
manti propter hoc retardat amplexus vel eum recusat amare, 
nisi evidenter cognoverit, amantemsibi fidem fregisse. [275] 


Quum duo essent viri tam genere quam vita et moribus, 
etiam aliis, per omnia coaequales eo excepto, quod opulen- 
tia rerum dissimili respondet eventu, dubitatum constat a 
multis, quis eorum sit potius eligendus amator. Et exstat 
inde dictum Campaniae comitissae dicentis: Non esset 
asseveratio iusta, si nobilis et decora paupertas opulentiae 
postponaiur incultae. Immo nobilis etiam opulentia rerum 
non inepte egestati decorae postponitur, si mulieris amor 
opulentae petatur; femina etenim rerum fertilitate beata 
laudabilius inopem sibi nectit amorem quam divitias multas 
habentem. Nihil enim magis cunctis bonis hominibus debet 
esse onerosum, quam si probitas egestatis tenebris obs- 
curetur vel alia necessitate quacunque laboret. Merito 
igitur mulier opulenta laudatur, si opulentia rerum omis- 
sa Coamantem quaerat egenum, cui sua valeat opulentia 
subvenire. [276] Nihil enim est, quod in tantum utriusque 
sexus amanti pertinere videatur ad laudem, quam si ple- 
narie, sicut potest, necessitatibus coamantis occurrat. Sed, 
si mulier inopiae obscuritate gravetur, licentius opulentis 
admittit amorem, quia, utroque coamantium in egestatis 
unda reperto, eorum erit amoris procul dubio constantia 
brevis. Inopia namque verecundiam summam probis cunc- 
tis adducit hominibus et eos in varias cogitationum deducit 
angustias et in somni etiam vehementer quiete fatigat et 
._ inde consequenter fugare consvevit amorem. | 

IV 


Alia sic quidein occurrit quaestio talis: Duo erant in om- 
nibus et per omnia coaequales, qui simul et aequaliter om- 
ni modo [his] servire coeperunt, qui etiam postulant, et ins- 
tanter, amari; quaeritur ergo, quis in isto sit praeferendus 
amore. Sed eiusdem comitissae monitis edo[277]cemur, ut 
in tali eventu prior petitor potius mereatur audiri; si vero 
postulationes eorum tempore videantur aequales, non im- 
merito [in] mulieris confertur arbitrio, ut amatorem illum 
studeat de duobus eligere, quem magis interior animi exigat 
explorata voluntas. 


V (1) 


Miles quidam dominam suam immoderate amabat et eius 
plenarie fruebatur amplexu, ipsa tamen eum dilectione mu- 
tua non amabat. Hic ab ea diverfere quaerit, mulier vero 
ipsum in pristino retinere cupiens statu eiusdem voluntati 
contradicit. 

Huic negotio tale dedit comitissa responsum: Improba 
nempe satis intentio mulieris iudicatur, quae amari quaerit et 
ipsa recusat amare. Stultum est enim, aliquem illud ab aliis 
non [278] reverenter exigere, quod ipse aliis penitus dene- 
gat exhibere. 


VI 


Insurgit etiam dubitatio talis: luvenis quidam nulla pro- 
bitate decorus et miles adultus omni probitate iucundus 
amorem ab eadem muliere deposcunt. Contradicit quidem 
iuvenis, se praeferendum adulto, quia, si postulatum fuerit 
consecutus amorem, ex tali posset igitur morum probitatem 


(1) Ad hec (huc #4) eidem gloriose Comitisse forma talis adducitur 
iudicanda OGI. 

assumere, et si per eam ad morum probitatem improbitas 
reducatur, laus esset mulieri non modica. 

Huic taliter Alinoria (1) regina respondit: Licet probet 
junior, ab amoris perceptione se ad morum posse ascende- . 
re probitatem, minus provide agit mulier, si improbitatem 
praeeligat amare, maxime, quum vir bonus ac morum cultu- 
ra refuigens ab ea petit amorem. Posset [279] enim propter 
merita improbi viri evenire, ut exoptata bona percipiendo 
meliorationis improbitas fomenta non caperet, quia non 
semper factata producunt semina fructum. 


VII 


Ad eiusdem reginae arbitrium defertur hic alius eventus 
amoris. Quidam quum ignoranter se agnatae copulasset 
amori, ab ea discedere comperto crimine quaerit. Mulier 
vero amoris vinculo colligata in amoris observantia ipsum 
relinere contendit, asserens, crimen penitus excusari, quasi 
ab initio coepissent amori sine culpa vacare. 

Cui negotio taliter regina respondit: Satis illa mulier 
contra fas et licitum certare videtur, quae sub erroris cuius- 
cunque velamine incestuosum studet tueri amorem. Omni 
enim tempore incestuosis et damnabilibus tenemur actibus 
invidere, quibus etiam ipsa iura humana poenis novimus 
gravissimis obviare. [280] 


Vu! 


Quum domina quaedam (2) satis idoneo copularetur 
amori, honorabili postmodum {sine culpa] coniugio sociatur 
ei suum coamantem subterfugit amare et solita sibi solatia 
negat. Sed huius mulieris improbitas Narbonensis Mengar- 


— 


(1) almorta 4/VZ. 
(2) sive puella O/G. 

dae dominae taliter dictis arguitur: Nova superveniens foe- 
deratio maritalis non recte priorem excludit amorem, nisi 
forte mulier omnino penitus desinat amori vacare et ulte- 
rius nullatenus amare disponat. 


IX 


Quidam a praefata postulavit, ut ei faceret manifestum, 
ubi maior sit dilectionis affectus: inter amantes an inter con- 
iugatos. Cui eadem domina philosophica consideratione 
respondit. Ait enim: Maritalis affectus et coa[281]mantium 
vera dilectio penitus iudicantur esse diversa et ex motibus 
omnino differentibus suam sumunt originem. Et ideo inven- 
tio ipsius sermonis aequivoca actus comparationis exclu- 
dit et sub diversis ea facit speciebus adiungi. Cessat enim 
collatio comparandi per magis et minus inter res aequi- 
voce sumptas, si ad commune nomen, cuius respectu 
dicuntur aequivocae, comparatio referatur. Non enim com- 
petens esset comparatio talis, si diceretur, nomen corpore 
simplicius esse vel proposito magis dictione composita. 


X 


Idem ab eadem domina sub tali forma quaesivit: Mulie- 
rem quandam, quae primo fuerat uxor et nunc a viro divor- 
tio interveniente [282] disiuncta, qui maritus fuerat, ad 
suum instanter invitat amorem. Cui domina praefata respon- 
dit: Si aliqui fuerint qualicunque nuptiali foedere copulati 
et postmodum quocunque modo reperiantur esse divisi, 
inter eos penitus nefandum iudicamus esse amorem. 


XI 
. Quidam vir bonus et prudens ab aliqua domina petit 


amorem; postea vero accedit vir alius probior eo et ab ea- 
dem instanter petit amari. Quis ergo alteri praefertur aman- 

dus? Hanc autem litem taäliter Narbonensis Mengarda defi- 
nit: In mulieris confertur arbitrium, quem potius velit 
bonum an meliorem exaudire petentem. 


XII 


Aliud etiam iudicium tale procedit amoris: Quidam satis 
idoneo copulatus amori, alterius dominae instantissime 
petit amorem quasi alterius mulieris cuiuslibet destitutus 
amore; qui etiam [283] iuxta sui desideria cordis plenarie 
Consequitur, quod multa sermonis instantia postulabat. Hic 
autem fructu laboris assumpto prioris dominae requirit am- 
plexus et secundae tergiversatur amanti. Quae igitur super 
hoc viro nefando vindicta procedet? In hac quidem re co- 
mitissae Flandrensis emicuit sententia talis: 

Viriste, qui tanta fraudis fuit machinatione versatus 
utriusque meretur amore privari et nullius probae dominae 
debet ulterius amore gaudere, quum impetuosa credatur in 
eo regnare voluptas, quae penitus amoris est inimica, ut in 
Capellani doctrina manifestius edocetur. Mulier autem nu- 
llatenus sibi debet ad (1) verecundiam reputare, quum quae- 
libet mulier, si mundi laudes optat habere, vacare teneatur 
amori, et interiorem hominis fidem et eius intrinseca cor- 
disque nemini sit facile perscrutari secreta, et ideo in pallia- 
tione sermonis multa saepe reperiatur sapientia circumven- 
ta. Si tameniste ad priorem non redit amantem sed in se- 
cundae amatricis [284] studet amore persistere, non habet 
unde prior contra istam queratur amatrix, si partum tueri 
studet amorem et aliam potius quam se ipsam patitur callida 
deceptione frustrari. 

XII 


Affertur aliud tale iudicium: Miles quidam quum omni 
hominum probitate careret et ideo ab omni femina reproba- 
retur amari, a quadam domina tanta improbitate postulavit 
amorem, quod ei spem de suo amore est largita. Quae do- 
mina in probis moribus propria taliter doctrina suum con- 
firmat amantem, oscula etiam et lacertorum ei largiendo 
amplexus,quod amans iam dictus ad summam per eam est 
morum probitatem deductus et omni probitate laudandus. 
Quo in probitatis norma solide confirmato et qualibet curia- 
litatis decorato virtute, alia quaedam domina ipsum ad suum 
instanter invitat amorem, cuius et ipse miles fuit obediens 
penitus voluntati, prioris scilicet dominae largitatis oblitus. 

[285] Super hoc autem articulo adsunt nobis Flandrensis 
comitissae responsa. Ait enim: Laudandum videtur a cunc- 
tis, ut prior amatrix suum coamantem ex cuiuslibet mulieris 
valeat amplexibus revocare, quem ipsa per sui laborisin- 
dustriam de improbitatis imo ad summum curialitatis ac 
probitatis culmen adduxit. Jus enim ac rationem in homine 
illo mulier habere creditur, quem ipsa morum probitate 
destitutum sua reddidit providentia [probum] atque laborum 
sollicitudine probiorem simul et morum consideratione 
compositum. 


XIV 


Quaedam domina, quum suus in ultramarina coamans 
expeditione maneret, nec de propinqua ipsius reditione 
confideret, immo quasi ab omnibus eius desperaretur ad- 
ventus, alium sibi quaerit amantem. Quidam vero secreta- 
rius [286] prioris amantis nimium condolens de mulieris 
fide mutata novum sibi contradicit amorem. Cuius mulier 
nolens assentire consilio tali se defensione tuetur. Ait enim: 
Si feminae, quae morte viduatur amantis, licet post biennii 

metas alium sibi amatorem appetere, multo magis ei debet 
mulieri licere, quae vivo [et ultra] viduatur amante et quae 
nullius nuntii vel litterae ab amante transmissae potuit a 
praefato tempore visitatione gaudere, maxime ubi non dee- 
ratCopia nuntiorum. Quum igitur super hoc negotio longa 
esset utrinque assertione certatum, in arbitrio Campaniae 
comitissae conveniunt, quae hoc quidem certamen tali iudi- 
cio definivit: Non recte agit amatrix, si pro amantis absen- 
tia longa suum derelinquat amorem, nisi primitus ipsum in 
suo defecisse amore vel amantium fregisse fidem manifeste 
Cognoscat, quando scilicet amator abest necessitate cogen- 
te, vel quando est eius äbsentia ex causa dignissima laude. 
Nihil enim maius gaudium in amatricis debet animo conci- 
lare, quam si a remotis partibus laudes de [287] coamante 
percipiat, vel si ipsum in honorabilibus magnatum coetibus 
laudabiliter immorari cognoscat. Nam quod litterarum vel 
nuntiorum visitatione abstinuisse narratur, magnae sibi 
potest prudentiae reputari, quum nulli extraneo ei liceat hoc 
aperire secretum. Nam, si litteras emisisset, quarum tenor 
esset portitori celatus, nuntii tamen pravitate vel eodem in 


itinere mortis eventu sublato facile possent amoris arcana 
diffundi. 


XV 


Insurgit etiam alius eventus amoris: Amator quidam, 
quum proeliando viriliter oculum vel alium sui corporis 
amisisset ornatum, quasi indignus ac taediosus a sua 
Coamante repellitur, et soliti sibi denegantur amplexus. 
Huic autem feminae Narbonensis dominae sententia contra- 
dicit, quae taliter super hac figura respondit: Omni honore 
mulier censetur indigna, quae ob deformationem solito belli 
Contingentem eventu, et quae solet viriliter evenire [288] 
bellantibus, coamantem suo iudicavit amore privandum. 
Hominum enim audacia maxime mulierum concitare cons- 
vevit amorem et eas in amandi proposito diutius enutrire. 

Quare igitur membrorum deformitas, quae naturaliter ex 
audacia ipsa inevitabili procedit eventu, amoris damno affi- 
cere debet amantem? 


XVI 


Alia deducitur in medio dubitatio talis: Miles quidam, 
dum pro cuiusdam dominae laboraret amore, et ei non es- 
set penitus opportunitas copiosa loquendi, secretarium in 
hoc sibi quendam facto de mulieris assensu adhibuit, quo 
mediante uterque alterius vicissim facilius valeat agnoscere 
voluntatem et suam ei secretius indicare, et per quem etiam 
occultius amor inter eos possit perpetuo gubernari. Qui se- 
cretarius, officio legationis assumpto, sociali fide confracta, 
amantis sibi nomen assumpsit ac pro se ipso coepit solli- 
citus esse. Cuius praefata domina inurbane coepit fraudi- 
bus assentire. Sic tandem cum ipso complevit amorem el 
eius universa [289] vota peregit. Miles autem pro fraude 
sibi facta commotus Campaniae comitissae totam negotii 
seriem indicavit et de ipsius et aliarum dominarum iudicio 
nefas praedictum postulat iudicari, et eiusdem comitissae 
ipse fraudulentus collaudavit arbitrium. Comitissa vero, 
sexagenario accersito sibi numero dominarum, rem fali 
iudicio definivit: Amator iste dolosus, qui suis meritis dig- 
nam reperit mulierem, quae tanto facinori non erubuit as- 
sentire, male acquisito fruatur amore, si placet, et ipsa tali 
digna fruatur amico. Uterque tamen in perpetuum a cuiusli- 
bet alterius personae maneat segregatus amore, et neuter 
(1) ad dominarum coetus vel militum curias ulterius devo- 
cetur, quia ipse contra militaris ordinis fidem commisit, et 
illa contra dominarum pudorem turpiter secretarii consen- 
sit amori. 


(1) n.eorum VEOb. 

[290] XVI 


Ad haec: dum quidam miles mulieris cuiusdam ligaretur 
amore, quae amori erat alterius obligata, taliter ab ea spem 
est consecutus amoris, ut, si quandoque contingeret, eam 
sui coamantis amore frustrari, tunc praefato militi sine du- 
bio suum largiretur amorem. Post modici temporis lapsum 
mulier iam dicta in uxorem se praebuit amatori. Miles vero 
praefatus spei sibi largitae fructum postulat exhiberi; mulier 
autem penitus contradicit asserens, se sui coamantis non 
esse amore frustratam. Huic quidem negotiotaliter regina 
respondit: Comitissae Campaniae obviare sententiae non 
audemus, quae suo iudicio definivit, non posse inter coniu- 
gatos amorem suas extendere vires. Ildeoque laudamus, ut 
praenarrata mulier pollicitum praestet amorem. 


XVII (1) 


Quidam miles intima turpiter et secreta vulgavit amoris. 
Cuius excessum in castris [291] omnes militantes amoris 
postulant severissime vindicari, ne tantae praevaricationis 
exemplum impunitatis inde sumpta occasione valeat in alios 
derivari. Dominarum igitur curia in Guasconia convocata 
de totius curiae voluntatis assensu perpetua fuit constitu- 
tione firmatum, ut ulterius iste omni amoris spe frustratus 
exsistat et in omni dominarum sive militum curia contume- 
liosus cunctis ac contemptibilis perseveret. Si qua vero mu- 
lier haec dominarum ausa fuerit temerare statuta, suum ei 
puta largiendo amorem, eidem semper maneat obnoxia 


poenae et omni probae feminae maneat exinde penitus 
inimica. 


RS, 

His etiam adiungitur et aliud non inepte iudicium: Miles 
quidam dum cuiusdam dominae postularet amorem, et ipsum 
domina penitus reniteretur amare, donaria ei quaedam miles 
satis decentia misit, et oblata mulier alacri vultu et avida 
mente suscepit. Postea[292]vero in amore nullatenus mans- 
vescit sed peremptoria sibi negatione respondit. Conqueri- 
tur miles, quasi mulier amori congruentia suscipiendo 
munuscula spem sibi dedisset amoris, quam ei sine causa 
conatur auferre. His autem taliter regina respondit: Aut mu- 
lier munuscula intuitu amoris oblata recuset ant munere 
compenset amoris aut meretricum sustineat patienter coeti- 
bus aggregari. 


XX 


Fuit etiam a regina quaesitum, quis magis esset eligen- 
dus amor, an scilicet iuvenis viri an in aetate provecti. 
Quae mirifica quidem subtilitate respondit. Ait enim: Viri 
scjentia et probitate atque morum laudabili compositione 
bonus vel melior amor non autem aetatis ratione distingui- 
tur. Naturali tamen instinctu aspecto libidinis masculi iunio- 
res aetate avidius solent mulieris adultae libidini commis- 
ceri quam iuvenculae, quae sit coaetanea sibi; aetaie vero 
provecti iuvencularum potius affectant amplexus osculaque 
suscipere [293] quam aetate mulieris adultae. Et econtra: 
Mulier sive sit iuvencula sive in aetate adulta magis ampie- 
xus appetit et solatia iuniorum quam provectorum virorum. 
Quod quare contingat, physicalis potius videtur inquisitio 
rei. 


(1) Deest hoc iudicium in CFZI. 

Quaesitum quoque fuit a Campaniae comitissa, quas 
res deceat amantes a coamantibus oblatas accipere. Cui 
taliter inquisitioni comitissa respondit: Amans quidem a 
Coamante haec licenter potest accipere scilicet: orarium, 
Capillorum ligamina, auri argentique coronam, pectoris fi- 
bulam, speculum, cingulum, marsupium, lateris cordulam, 
pectinem, manicas, chirothecas, anulum, pyxidem, species, 
lavamenta, vascula, repositoria, vexillum causa memoriae, 
et, ut generali sermone loquamur, quodlibet datum modi- 
Cum, quod ad corporis potest valere culturam vel aspectus 
amoenitatem, vel quod potest coaman[294itis afferre me- 
moriam, amans poterit a coamante percipere, sitamen dati 
acceptio omni videatur avaritiae suspicione carere. Hoc 
lamen singulos volumus amoris milites edoceri, quod, si 
amans a coamante anulum amoris causa susceperit, ipsum 
in Sinistra manu et in minuto debet digito collocare et anuli 
gemmam ab interiori manus parte semper portare abscon- 
Sam, et hoc ideo, quia sinistra manus a cunctis magis con- 
suevit tactibus inhonestis et turpibus abstinere, et in minuto 
digito prae cunctis digitis mors fertur hominis et vita ma- 
nere, et quia singuli tenentur amantes suum amorem retinere 
secretum. Similiter: si visitationis inter se amantes utantur 
epistolis, propriorum nominum etiam scriptione abstineant. 
Praeterea, si ob aliquam causam ad dominarum devenerint 
amantes iudicia, amantium personae nunquam debent iudi- 
Cantibus indicari sed sub indefinita eis prolatione proponi. 
Sed et mutuas sibi invicem missas epistolas proprio non 
debent insignire sigillo, nisi forte habuerint secreta sigilla, 
quae nulli nisi sibi et suis sint [295] secretariis manifesta, 
et sic semper illaesus conservabitur amor. 

CaPiTuLuM vil. — DE REOGULIS AMORIS 


Nunc ad amoris regulas accedamus. Regulas autem 
amoris (1) sub muita tibi conabor ostendere brevitate, quas 
ipse rex amoris ore proprio dicitur protulisse et eas scrip- 
tas cunctis amantibus direxisse. Nam quidam Britanniae 
miles dum solus causa videndi Arturum silvam regiam pera- 
graret et ad eiusdem [domini] silvae fuisset interiora deduc- 
tus, iuvencula quaedam mira pulchritudine decorata, ornato 
residens in equo in capillorum ligatura inopinate sibi occu- 
rrit, quam [296] miles festinanti verbo salutat, et ipsa cu- 
riali sermone respondit. Aït enim puella: Quod quaeris, 
Brito, nulla poteris sollicitudine reperire, nisi nostro fueris 
suffragatus iuvamine. — Quo audito repentino (2) coepit 
eam rogare sermone, ut ei puella narraret, ob quam cau- 
sam ipse veniret, et sic postea crederet, quod puella dice- 
bat. Cui iuvencula dixit: Cuiusdam Britanniae dominae dum 
postulares amorem, ipsa dixit tibi, quod eius nunquam pos- 
ses amorem lucrari, nisi ei primitus victoriosum reportares 
accipitrem, quiin Arturi curia super aurea dicitur pertica 
residere. —Quae omnia Brito firma responsione fatetur. Ait 
ergo puella: Accipitrem, quem quaeris, habere non posses, 
nisi primitus in Arturi palatio proeliando convincas, quod 
dominae gaudes pulchrioris amore quam eorum aliquis, 
qui in curia demorantur Arturi; palatium vero intrare non 
posses, nisi primo custodibus chirothecam demonstrares 
accipitris. Sed chirothecam non est habere possi[297 Jbile, 
nisi contra duos milites pugnando fortissimos in duplicis 
pugnae agone obtineas. 


LS 


(1) add. O: Gualteri. 
(2) Oportuno b. 

Cui Brito respondit: Cognosco, me in hoc labore non 
posse proficere, nisi mihi vestrae manus auxilia porrigatis. 
Ideoque me vestro dominatui volo subiicere, supplici a vo- 
bis orationis affatu deposcens, ut vestra in hoc facto mihi 
iuvamina porrigatis, et ut de vestro mihi concedatis assen- 
su, quatenus vestrae dominationis intuitu dicenter valeam 
amorem mihi dominae pulchrioris adscribere. 

Cui iuvencula dixit: Si tanta tibi esset cordis audacia, 
ut ea, quae diximus, non timeas perscrutari, posses a no- 
bis, quod postulas, impetrare. — Cui Brito respondit: Si 
mihi volueritis postulata concedere, omnia mihi successus 
prosperitatis optata cognoscerem. | 

Cui iuvencula dixit: Sit ergo, quod quaeris, tibi plenaria 
securitate largitum.—Sic tandem ei osculum porrexit amo- 
ris et equum illi, super quo residebat, exhibuit atque subiun- 
xit. —Hic equus ad omnia te optata loca perducet; te autem 
oportet sine omni trepidatione proce[298]dere ac tibi repug- 
nantibus cum audacia summa resistere. Hoc autem studeas 
diligenti memoria conservare, ut de duobus prioribus, qui 
chirothecam defendunt, assumpta victoria abeis chirothe- 
cam non accipias, sed eam tu ipse ex aurea columna pen- 
dentem accipias; alias enim in proelio non posses palatii 
obtinere nec, quod desideras adimplere. 

Quibus ita peractis sua Brito induit arma et commeatu 
accepto coepit deambulare per silvam. Tandem per agrestia 
nimis atque ferocia loca decurrens ad fluvium quendam 
devenit, qui mirae latitudinis atque altitudinis erat unda 
profundus, et cuius prae nimia sublimitate riparum cuilibet 
denegabatur introitus. luxta ripae tamen extrema diutius 
ambulando devenit ad pontem, qui tali erat forma composi- 
fus. Pons quidem erat aureus et in duabus utrinque ripis 
Capita tenens; medium vero pontis residebat in aqua et sae- 
pius vacillando procellarum videbatur unda submersum. 
Abillo autem capite, unde Britonis erat accessus, miles 
quidam residebat in equo, qui ferocis erat aspectus. Quem 
Brito urbano satis [299] verbo salutat, sed ipse resalutare 

Britonem contempsit. Ait enim: Quid quaeris, armate Brito, 
ex tam longinquis partibus absens? | 

Cui Brito respondit: Fluvium per pontem transire laboro. 

Cui pontanus ait: Immo quaeris mortem, quam nullus 
hic potuit extraneus evitare. Si tamen retro velis abire ar- 
maque cuncta dimittere, tuae iuventuti misericorditer indul- 
gebo, quae te in aliorum rura et extranea regna improvida 
simplicitate deduxit. 

Cui Brito respondit: Si arma deponerem, nulla tibi foret 
digna victoria laude, si armatus repellas inermem: sed, si 
armato poteris transitum prohibere communem, tunc glo- 
riosa esset tibi victoria iudicando. Nam, si pacificus mihi 
non patuerit pontis ingressus, viam aperire non nisi gladio 
conabor.—Pontanus vero hoc audiens, quod iuvenis gladio 
transitum postulabat, coepit fremere dentibus et magno fu- 
rore versari et ait: Male huc te, iuvenis, Britannia misit, 
quia in hac solitudine gladii morte peribis, nec tuae unquam 
dominae huius regni scies redicere nova. Heu tibi, miser 
Brito, qui non es veritus ad feminae cuiuscunque svasum 
[300] tuae mortis appetere loca, et cogens contra Britonem 
calcaribus equum ipsum acuto coepit impetere gladio et 
crudeli verberatione concutere, quin etiam Britonis clipeo 
vehementer alliso per eius lateris carnem sibi viam gladius 
transeundo peregit binas etiam plicas loricae confringens, 
sicque sanguis coepit abundanter vulneris emanare. luvenis 
vero vulneris dolore pertactus versus pontis militem lanceae 
direxit acumen et eius acriter pugnando perforavit intrinse- 
ca et ipsum ex equo turpiter prostravit in herbam. Cui quum 
vellet caput Brito penitus amputare, humillima utens prece 
pontanus veniam a Britone meruit impetrare quaesitam. Ex 
altera vero fluminis parte quidam stabat immensae magni- 
tudinis homo, qui, quum vidisset pontanum a Britone supe- 
rari et eundem Britonem pontis transitum cerneret ascen- 
disse, pontem [scilicet] aureum tanta coepit fortitudine 
agitare, quod saepissime sub aquis non poterat apparere 
submersus.Britovero plurimum super equibonitateconfisus 

in pontis transitu viriliter procedere non desistit, qui post 
multi laboris angustias [301] plurimasque submersiones per 
equi conamina tandem est ad pontis extrema deductus ibique 
pontis agitatorem suffocavit in aqua et sibi proprii lateris, 
prout melius potuit, vulnera colligavit. 

Post haec Brito per prata coepit equitare pulcherrima et 
post decem stadiorum iter in pratum devenit amoenum, ubi 
omnia florum genera redolebant. In hoc autem prato erat 
palatium mira dispositione compositum, rotundum scilicet 
et omni formositate decorum. Ex nulla tamen palatii parte 
potuit conspicere portam vel habitatorem quemcunque vide- 
re; ac in eisdem pratis mensas invenit argenteas et super 
illis omnia ciborum potusque genera praeparata et albissi- 
mis circumventa gausapibus. In eodem vero prato iucundo 
concha residebat argenti purissima, in qua sufficienter 
equi potus et pabula consistebant. Equo igitur ad pastum 
appulso omni palatium circuivit ex parte; sed, quum domus 
ingressum indiciis nullis posset agnoscere locumque cerne- 
ret penitus habitatione vacare, edendi appetitus inequitate 
compulsus ad mensam accessit [302] et inventum avidissi- 
me coepit assumere cibum. Et statim adhuc modico [tem- 
pore] ab eo comestionis assumpto porta velociter est aperta 
palatii, quae sui apertura conquassatione tanta resonuit, 
quod quasi tonitrua videbantur ex propinquis partibus orta, 
et confestim per eandem exiit portam homo quidam staturae 
similis giganteae cuprinam ponderis immensi clavam mani- 
bus gestans, quam velut festucam sine labore corporeis 
instrumentis agitabat; qui etiam discumbenti iuveni dixit: 
Quis tu tantae praesumptionis homo, qui ad haec regia ve- 
ritus non es accedere loca, et in regia mensa militum tam 
audacter et irreverenter stipendia sumis? 

Cui Brito respondit: Cunctis abundanter regia debet 
esse exposita mensa, nec cibum regiumque potum decet 
alicui denegari. Nam et*mihi licet de stipendiis, quae mili- 
tibus sunt parata, praesumere, quia militaris sola me cura 
detentat, meque per has partes militaris labor exagitat. 

Duplici ergo ratione inurbane conaris regiam mihi contra- 
dicere mensam. 

His ostiarius ita respondit: Licet ista sit regia mensa, non 
tamen in ea decet, discumbere quem[303]jquam nisi illos, 
qui huic sunt palatio deputati, qui etiam neminem ulterius 
transire permittunt, nisi primitus pugnam cum palatii cus- 
todibus committat et vincat. Nam, si aliquis hic pugnando 
succumbit, nallum sibi posset esse remedium. À mensa 
ergo resurgens ad propria remeare festina vel ultra pugnan- 
do transire ac, quae tui causa fuerit adventus, mihi veraci- 
ter indicare. | 

Cuit Brito ait: Ego quidem chirothecam quaero accipitris, 
et haec fuit mei adventus occasio. Chirotheca vero accepta 
ulterius transire contendo et in Arturi curia accipitrem victor 
assumere. Lbi est dictus palatii custos ad ulteriora mihi 
loca contradicturus accessum? | 

Ostiarius vero respondit: O stulte! Quanta te ducit insa- 
nia, Brito! Prius enim mortuus decies reviviscere posses 
quam ea, quae asseris, obtinere. Et ego quidem sum ille 
palatii custos, qui tua te faciam penitus opinione frustrari 
et tua iuventute Britanniam viduari. Tanta enim sum forti- 
tudine potens, quod vix ducenti meliores Britanniae milites 
possent irato mihi resistere. 

[504] Cui Brito respondit: Quamvis te asseras multa 
fortitudine potentem, tamen tecum cupio committere pug- 
nam, ut cognoscere valeas, quales producit Britannia vi- 
ros; licet non congruat, militem cum pedite proeliari. 

Huic ostiarius ait: Video, quod tuae fortunationis eventus 
ad haec te loca voluit adducere morti, ubi plus quam mille 
mea dextra trucidavit. Et licet non militantium sim numero 
deputatus, tecum tamen cupio equitante pugnare, quia, si 
peditis virtute succumbes, non immerito crederis qualis qua- 
lis militis audacia superandus. 

Cui Brito sic ait: Absit, quod unquam eques cum pedite 
certem; nam peditem quemque decet cum pedite committere 
pugnam —, et arma sumens viriliter in obstantem irruit hos- 

tem, cuius clipeum ensis ictu modica laesione damnavit. 
Palatii vero custos multam incitatus ad iram exigua Britonis 
statura contempta, tanta aëneam clavam ferocitate vibravit, 
quod Britonis clipeus vi penitus est concussionis attritus, 
atque Brito fuit magno timore perterritus. [305] Cogitans 
vero custos Britonem ictu secundo perimere feriendi causa 
iterum arma levavit in altum. Sed, antequam arma in Brito- 
nem reprimere posset, velocissime Brito et occulto ingenio 
ense custodem in brachio repercussit, eius dextram ampu- 
tatam simul cum clava emisit in terram, et, quum eum peni- 
tus interimere vellet, exclamavit custos et ait: Numquid te 
solum inurbanum militem dulcis Britannia duxit, quoniam 
victum gladio perimere quaeris? Nam, si meae volueris 
parcere vitae, quod quaeris, modico te faciam labore lucra- 
ri, ac sine me nil poteris impetrare. 

Cui Brito ait: Vitam tibi, ostiarie, indulgebo, si id, quod 
promittis, volueris adimplere. 

Ait ergo custos: Si modicum exspectare velis, chirothe- 
cam tibi festinanter dabo accipitris. 

Cui Brito respondit: Latro hominumque deceptor! Nunc 
veraciter agnosco, quod me decipere quaeris. Si tuam cu- 
pis igitur defendere vitam, locum mihi studeas solummodo 
indicare, ubi vestra chirotheca reponitur. 

Custos vero Britonem in palatii secreta de[306]Jduxit, 
ubi aurea columna pulcherrima residebat, quae universam 
palatii congeriem sustinebat, in qua etiam quaesita chiro- 
theca pendebat. Qua viriliter apprehensa etin sinistra ma- 
nu firmata ingens rumor, ululatus et clamor nemine viso 
per singulas palatii partes resonare coepit: Heu, ee nobis 
invitis hostis victor cum praeda recedit. 

Et egressus de palatio stratum ascendit equum arrepto- 
que itinere ad amoenitatis loca devenit, ubi alia erant prata 
pulcherrima omnique ornata decore, in quibus palatium 
aureum consistebat optima dispositione compositum. Erat 
enim palatii longitudo cubitorum sexcentorum, latitudo vero 
ducentorum. Tectum autem et exteriora cuncta palatii erant 

argentea, interiora vero aurea quidem omnia et pretiosis 
ornata lapidibus. Palatium etiam vañiis multum erat recep- 
taculis distinctum. In digniori vero parte palatii in aureo 
throno rex sedebat Arturus, et circa eum residebant domi- 
nae pulchriores, quarum mihi non potuit esse numerus ma- 
nifestus, et stabant coram eo milites multi et decori aspec- 
tus. In ipso namque palatio erat aurea pertica pulchra 
nil307]mis atque formosa, in qua optatus residebat accipi- 
ter, et ibi prope duo canes accipitris ligati iacebant. Sed, 
antequam ad praedictum posset devenire palatium, obstabat 
antemurale quoddam munitissimum ad palatii nituram ads- 
tructum, ad cuius custodiam milites erant duodecim fortis- 
simi deputati, qui neminem ulterius pertransire sinebant, 
nisi chirothecam demonstraret accipitris, vel nisi gladio 
pugnando vellet assumere viam. Quos quum vidisset Brito, 
chirothecam eis festinanter ostendit accipitris. Qui ei aperto 
itinere dicunt: Haec quidem via non est tuae vitae salubris 
sed penitus inductiva doloris. — Brito autem quum ad inte- 
riora palatii pervenisset, regem salutavit Arturum. Qui, 
quare venisset, diligenter a militibus interrogatus dixit, se 
causa reportandi accipitrem accessisse. Cui unus de militi- 
bus curiae ait: Ob quam causam accipitrem accipere quae- 
ris? Cui Brito respondit: Quia dominae gaudeo pulchrioris 
amore quam aliquis istius curiae miles. — Cuiille respon- 
dit: Ergo, ut [308] accipitrem valeas reportare, primo te 
_ oportet istud, quod asseris, pugnando tueri. — Et ait Brito: 
Libenter! Et clipeo competenti Britoni praeparato, armati 
ambo constituti sunt intra palatii munimina, et compulsis 
calcaribus equis sibi invicem vehementer occurrunt et con- 
fractis clipeis lanceisque disruptis sibi gladiis repugnando 
resistunt ac ferri vestimenta conscindunt. Post diutinam er- 
go luctam palatii miles bino Britonis ictu summo ingenio in 
capite sine intermissione percussus tanta coepit oculorum 
turbatione gravari, quod nihil poterat penitus visu percipe- 
re. Quod persentiens Brito insultum audacter et. velociter 
fecit in eum atque victum ipsum prostravit de equo. Et 

apprehenso accipitre simulque et canibus aspiciens vidit 
Chartulam conscriptam, quae aurea catenula praedictae in- 
haerebat perticae colligata, de qua quum diligenter exquire- 
ret, tale promeruit audire responsum: Haec est[enim] char- 
tula, in qua regulae scribuntur amoris, quas ipse amoris 
rex ore proprio amatoribus edidit. Hanc te asportare opor- 
tet et [309] regulas amantibus indicare, si pacificum volue- 
ris accipitrem reportare. — Qua etiam sumpta et abeundi 
curialiter accepta licentia ad silvae dominam modico tem- 
poris spatio sine alicuius contradictione reversus est. Quam 
in eodem quidem nemoris loco repperit, in quo primitus 
eam ambulando dimisit. Quae quidem de accepta victoria 
non mediocriter gaudens Britonem abire dimisit et ait: De 
licentia mea recede,carissime, quia dulcis te Britannia quae- 
rit. Rogo tamen, ne gravis tibi videatur abscessus, quia 
quandocunqdue ad haec volueris solus accedere loca, me 
semper poteris habere praesentem. —[Qui osculo assumpto 
atque ter decies repetito Britanniam versus gaudens jiter 
direxit amoenum. Postmodum vero regulas, quae in charta 
reperiuntur adscriptae, conspexit, et eas iuxta superioris 
responsi tenorem cunctis amatoribus divulgavit.]Sunt autem 
regulae tales: | 


[510] I. Causa coniugii ab amore non est excusatio 
recta. nn | 

1. Qui non zelat (1), amare non potest. 

IH. Nemo duplici potest amore ligari. 

IV. Semper amorem crescere vel minui constat. 

V. Non est sapidum, quod amans ab invito sumit coa- 
mante. 

VI. Masculus non solet nisi plena pubertate amare. 

VI. Biennalis viduitas pro amante defuncto superstiti 
praescribitur amanti. 


(1) celat VZ, 

VII. Nemo sine rationis excessu suo debet amore 
privari. 

IX. Amare nemo potest, nisi qui amoris svasione com- 
pellitur. | | 

X. Amor semper consvevit ab avaritiae domiciliis 
exsulare. | 

XI. Non decet amare, quarum pudor est nuptias 
affectare. | 

XII. Verus amans alterius nisi sui coamantis ex affectu 
non cupit amplexus. 

XII Amor raro consvevit durare vulgatus. 

XIV. Facilis perceptio contemptibilem reddit amorem, 
difficilis eum carum facit haberi. 

XV. (Omnis consvevit amans in coamaniis aspeciu pa- 
llescere. ; 

[311] XVI. In repentina coamantis visione cor contre- 
mescit amantis. 

XVII. Novus amor veterem compellit abire. 

XVHI. Probitas sola quemque dignum facit amore. 

XIX. Si amor minuatur, cito deficit et raro convalescit. 

XX. Amorosus semper est timorosus. 

XXI. Ex vera zelotypia affectus semper crescit amandi. 

XXII. De coamante suspicione percepta zelus et affec- 
tus crescit amandi. 

XXII. Minus dormit et edit, quem amoris cogitatio 
vexat. 

XXIV. Quilibet amantis actus in coamantis cogitatione 
finitur. | 

XXV. Verus amans nil bonum credit nisi quod cogitai 
coamanti placere. 

XXVI. Amor nil posset amori denegare. 

XXVIL Amans coamantis solatiis satiari non potest. 

XXVII. Modica praesumptio cogit amantem de coa- 
mante suspicari sinistra. 

XXIX. Non solet amare, quem nimia voluptatis abun- 
dantia vexat. 

[312] XXX. Verus amans assidua sine intermissione 
coamantis imaginatione detinetur. 

XXXI. Lnam feminam nil prohibet a duobus amariet a 
duabus mulieribus unum. 

Has autem regulas, ut dixi, secum Brito praefatus ad- 
duxit et ex parte regis amoris illi dominae, pro cuius amore 
tantas fuerat passus angustias cum ipso repraesentavit acci- 
pitre. Quae etiam ipsius militis agnita fide plenaria ac eius- 
dem strenuitatis audacia plenius intellecta labores illius suo 
remuneravit amore, et curia dominarum plurimarum atque 
miliium convocata regulas praedictas patefecit amoris et 
cas singulis amantibus sub regis amoris interminatione 
firmiter conservandas iniunxit. Quas quidem universae cu- 
riae plenitudo suscepit et sub amoris poena in perpetuum 
conservare promisit. Singuli etiam, qui ad curiam vocati 
Convenerant, regulas iam dictas in scriptis reportaverunt et 
eas per diversas mundi partes cunctis amantibus ediderunt. 

[318] LIBER TERTIUS 


DE REPROBATIONE AMORIS 


Si haec igitur, quae ad nimiam tuae petitionis instantiam 
vigili cogitatione conscripsimus, Gualteri amice, attenta 
curaveris aure percipere, nil tibi poterit in amotis arte defi- 
cere. Nam propter nimiae dilectionis affectum tuis penitus 
cupientes annuere precibus confertissimam plenamque 
amoris doctrinam in hoc tibi libello edidimus. Quod nos 
ideo fecisse cognoscas, non quod amare tibi vel alicui ho- 
minum expedire credamus, sed ne nostram in aliquo valeas 
arguere tarditatem; immo totam illius credimus deperire 
utilitatem, [314] qui suos in amore labores expendit. Taliter 
igitur praesentem lege libellum, non quasi per ipsum quae- 
rens amantium tibi assumere vitam, sed ut eius doctrina 
refectus et mulierum edoctus ad amandum animos provo- 
care a tali provocatione abstinendo praemium consequaris 
aeternum et maiori ex hoc apud Deum merearis munere 
gloriari. Magis enim Deo placet, qui opportunitate non utitur 
concessa peccandi, quam cui delinquendi non est attributa 
potestas. 

Sapiens ergo quilibet amoris cunctos pluribus ex causis 
actus tenetur abiicere et eius semper obviare mandatis et 
imprimis ea scilicet ratione, cui nulli resistere fas est. Nu- 
Ilus enim posset per aliqua benefacta Deo placere, quous- 
que voluerit amoris inservire ministeriis. Odit namque Deus 
et utroque iussit testamento puniri, quos extra nuptiales 
actus agnoscit Veneris operibus obligari vel quocunque 
voluptatis genere detineri. Quod ergo bonum ibi poterit in- 

veniri, ubi nihil nisi contra Dei geritur voluntatem? Heu, 
quantus inest dolor, quantave nos cordis amaritudo deten- 
lat, quum dolentes assidue [315] cernimus propter turpes et 
nefandos Veneris actus hominibus coelestia denegari! 
O miser et insanus ille ac plus quam bestia reputandus, qui 
pro momentanea carnis delectatione gaudia derelinquit ae- 
terna et perpetuae gehennae fiammis se mancipare laborat! 
Cernas ergo, Gualteri, et acuto mentis disquiras ingenio, 
quanto sit praeferendus honore, qui coelesti rege contempto 
eiusque neglecto mandato pro mulierculae cuiusdam affectu 
antiqui hostis non vereiur se vinculis alligare. Nam, si vo- 
luisset Deus sine crimine actus fornicationis exerceri, sine 
causa praecepisset, matrimonia celebrari, quum magis per 
illum modum quam per matrimonia Dei posset populus 
multiplicari. Cuiuslibet igitur hominis satis est admiranda 
stultitia, qui pro vilissimis Veneris amplectendo terrenis 
hereditatem amittit aeternam, quam ipse Rex coelestis cunc- 
tis hominibus proprio sanguine recuperavit amissam. Immo 
ad summam scimus verecundiam pertinere viventis et Dei 
omnipotentis iniuriam, si carnis illice[316]bras et corporis 
voluptates secutus ad Tartareos iterum laqueos elabatur, 
ex quibus laqueis pater ipse coelestis semel eum unigeniti 
filii sui sanguinis effusione salvavit. 

Praeterea constat, amatoribus rationem quoque obstare 
secundam. Nam ex amore proximus laeditur, quem ex man- 
dato divino quisque tanquam se ipsum iubetur diligere. Îm- 
mo et sine legis iussu mundana scilicet inspecta utilitate 
proximos amare tfenemur; nemo enim modico etiam tempore 
proximorum posset necessitate carere. | 

Tertia quoque ratio amorem cunctis evitare svadet. Nam 
exinde unus ab altero divertitur amicus, et inimicitiae inter 
homines capitales insurgunt, nec non et homicidia malave 
multa sequuntur. Nullus enim tanto dilectionis alicui vel 
amicitiae vinculo colligatur, si cognoverit, ipsum pro suae 
uxoris vel filiae vel propinquae instanter esse amore solli- 
Citum, quin statim contra ipsum incipiat odii livore moveri 

et indignationis [317] venena concipere. Sed, qui propter 
obsequia carnis honorem pratermisit amici, sibi tantum vi- 
vere creditur, et ideo tanquam humani generis inimicus ab 
omni videtur homine deserendus et ad instar bestiae vene- 
nosae fugiendus. Quid enim tam necessarium tamve utile 
hominibus invenitur quam amicos habere securos? Nam, 
Cicerone testante, non ignis neque aquae usus videtur in 
tantum hominibus necessarius quantum amicorum solatia. 
Nam, si unus inter cunctos homines alicui reperitur amicus, 
super omni thesauro pretiosior invenitur; nihil enim in orbe 
tantum valet, quod vero possit comparari amico. Multi ta- 
men nomine vocantur amici, qui nominis vacuantur effectu, 
quia ipsorum amicitia temporis opportunitate resolvitur. 
Verus autem amicus in amici adversitatibus fidelior inveni- 
tur et efficitur in omni turbatione constantior. Huic autem. 
sententiae proverbium illud alludit antiquum: 
<Quum fueris felix, multos numerabis amicos, : 
Tempora quum fuerint nubila, solus eris». 

Quid ergo valeat vel prosit amicus, elo{318]quens tibi 
Tullius in amicitiae libro demonstrat. Lnde amicitiae utilita- 
te atque opportunitate percepta manifeste cognoscere pote- 
ris, qualis vel quantus inter homines sit reputandus, qui 
amicitiam carnis voluptati luxuriando postponit. 

Alia quoque ratio crimen nobis contradicit amoris. Nam, 
quum omnia crimina ipsam animam tantum de sui soleant 
inquinare natura, istud crimen solum animam simul cum 
corpore foedat, ergo super omnibus est criminibus evitan- 
dum, unde non immerito evidenter divina clamat auctoritas, 
crimen nullum esse gravius fornicatione repertum. 

Sed alia quoque ratione amor fugiendus videtur. Qui 
amat enim, vehementi quadam servitute ligatur et quasi om- 
nia suo nocitura timet amori, et eius animus pro modica 
vehementer suspicione gravatur, et cor suum interius gra- 
viter iaculatur. Omnem namque extraneorum collocutionem 
vel deambulationem aut insolitam commorationem amans 
in coamante ex amoris zelo timescit, quia: <Res est solliciti 

plena timoris amor». Nil enim facere vel cogitare [319] 
audet, quod modice voluntati adversetur amantis, quia sem- 
per timet amans, ne sui voluntas atque fides alteretur aman- 
tis, et hanc cogitationem amanti non potest vigilia neque 
somnus auferre. Quem enim vere gladius pertingit amoris, 
de coamantis cogitatione continua sine intermissione quas- 
satur nullisque divitiis nullove in hoc saeculo tantum pos- 
set honore beari vel aliqua dignitate, quantum si iuxta pro- 
prii animi voluntatem suo recte fruatur amore. Nam, etsi 
mundum universum lucretur amator, sui autem amoris de- 
trimentum vel aliquod patiatur adversum, omnia tamen pro 
summa reputaret inopià, nihilque sibi credit [ad] egestatem 
posse nocere, donec suae voluntati bene concordaverit 
amor, omniaque timet amans agere vel narrare, unde qua- 
cunque ratione coamantis animus concitari posset ad jiram 
vel qualibet occasione moveri. Quis ergo tam fatuus reperi- 
tur et amens, qui conetur illud appetere, quod [320] tam fe- 
roci servitute cogit hominem alienae se potestati subiicere et 
alterius in cunctis penitus arbitrio colligari. Praeterea, etsi 
ex amore quandoque non offendatur amicus, quia forte in 
extraneam personam extenditur amor amici, mutuas tfamen 
amicitiae vices agnoscere non posset amicus, donec in amico 
verus dominabitur amor. Quem enim amoris iacula tangunt, 
nil aliud cogitat nec sibi utile credit nisi coamanti placere et 
eius semper ministeriis inservire, et in amore neglectum vel 
amissum sibi male compensat amicum. Sibi ergo et coamanti 
suae tantum miser ille vivere iudicatur, qui aliorum omnium 
utilitatem et amicitiam negligendo eam in unius mulieris 
amore compensat, et ideo non immerito ab omni videtur ne- 
gligendus amico, immo penitus ab omni homine declinandus. 

-Alia iterum ratio inimica videtur amori. Nam ex amore . 
detestabilis procedit egestas, et ad inopiae carcerem deveni- 
tur. Amor hominem inevitabili quadam necessitate constrin- 
git danda indifferenter et non danda praestare, quod quidem 
non est largitas, sed prodigalitas ab antiqua prudentis nomi- 
natur, quam divina scriptura docente [321] vitium constat 

esse mortale, cui sufficere nulla posset abundantia rerum, et 
ideo quemlibet irreverenter ad egestatis ima deducit, et sic 
per fas et nefas homines angit accumulare divitias, unde 
suum paupertas pascat amorem et suum in saeculo conser- 
vare possit honorem illaesum. Qui enim plurimis consvevit 
abundare divitiis multisve suae carnis et mundi gaudiis de- 
lectari, si ad inopiae postmodum tenebras elabatur, totus 
sibi mundus videtur obscurus, nullumque veretur committere 
crimen, ut fortunam divitiarum recuperare possit amissam, 
per quas prioribus valeat gaudia similia celebrare, nec ex- 
cogitari posset in mundo nefas, quod committere dubitaret 
amator, si propter illud ad rerum opulentiam reducatur eges- 
tas, unde suum possit enutrire amorem. Cave ergo talem 
antecedentem quaerere causam, cuius commode non possis 
evitare sequentia. | 

Videas etenim, quis reputetur homo post latrocinia, rapi- 
nas furtave aliaque nefanda com[322]missa, et qua fronte. 
valeat inter homines commorari, qui praedictorum vitiorum 
reperitur crimine reus. Sed et quid magis contemptibilem 
quemlibet reddit hominibus, quam si aliquis pro mulieris 
amore obscura cogatur inopia laborare. 

Est et alia satis ratio potens, quae cuilibet obstat amanti, 
quia cunciis amor in vita poenam intolerabilem praestat ho- 
minibus et maiores in immensum poenas post mortem facit 
subire defunctos. O, quam mirabile debet cunctis illud sape- 
re bonum, quod viventibus poenam sine intermissione pro- 
mittit et morientibus cruciatus minatur aeternos, illamque 
amantibus universis spondet hereditatem, quam in tenebris 
exterioribus sitam evangelica Scriptura demonstrat, ubi sci- 
licet fletus et stridor dentium erit! Si volueris, Gualteri, con- 
siliis acquiescere meis, talia bona quidem aliis sumenda re- 
linquas. Quas autem poenas vivendo patiuntur amantes, 
licet plurimum sit superius enarratum, tamen non [323] mihi 
videtur, quemquam posse plenius erudiri, nisi fuerit magistra 
experientia eruditus. 

Alia quoque intendityr ratione, amorem penifus esse vi- 

tandum, quia honestas et continentia carnis inter ipsas adnu- 
merantur virtutes; ergo et eius contrarium, luxuria scilicet et 
carnis voluptas, necessario inter vitia computantur. Est 
igitur ab omni prorsus homine fugiendus, quia nil magis 
cupiunt homines in orbe degentes quam nomen inter gentes 
haberelaudabile, ac famam per orbem plurimum divulgari. Fa- 
mam vero suam nemo poterit conservare lucidam vel illaesam 
vel bonum nomen inter homines possidere, nisi virtutum fue- 
rit ornatu vestitus. Virtuifum autem nullus posset ornamenta 
tenere, si minimi quoque vitii nigredine maculetur. Nam vir- 
tus et vitium <non bene conveniunt nec in una sede moran- 
tur», Immo amplius procedere volo, quod tam in sene quam 
in iuvene, tam in clerico quam in laïco, tam in pedite quam 
in milite, tam in femina quam in masculo castitas et hones- 
tas ac corporalis laudatur integritas et [324] carnis corrup- 
tela damnatur. Nec enim aliquis tam altissimae feminae lu- 
crari posset amorem, quod eius inde fama inter bonos ac 
prudentes in omni curia non capiat summa ratione defectum. 
Quare ergo petis amorem, si apud Deum et homines inde 
reprobus inveniris atque blasphemus? Certe non ob aliud, 
nisi ut cum Deo mundi valeas amittere famam. 

Mulier quoque si amoris coeperit inservire ministeriis, 
nullo sibi modo repuiatur ad laudem, etiam si a stirpe regis 
ametur. Immo, quamvis in masculis propter sexus audaciam 
amoris vel luxuriae toleratur excessus, in mulieribus creditur 
demnabile crimen, et eius inde fama supprimitur, et ab omni 
sapientia meretrix illa iudicatur immunda et contemptui pror- 
sus habetur. 

Alio quoque modo iterum reprobamus amorem. Rectie 
namque intuentibus et vestigantibus rem diligenter, nullius 
criminis notatur excessus, qui ex ipso non sequatur amore. 
Nam constat homicidium et adulterium inde saepius prove- 
nire; periurium quoque provenit inde, quia saepe [325] in 
proditione et amoris intuitu iuramenta praestantur, quae non 
iuramenta, sanctorum patrum hoc regulis indicantibus, sed 
potius periuria reputantur. Quod furtum etiam ex amore pro- 

veniat, septima ratio de amoris reprobatione superius ena- 
rrata demonstrat. Sequitur inde quoque [et] testificatio falsi; 
non est aliquod mendacii genus, quo amoris necessitate exi- 
gente non mentiantur amantes. Ira quoque et odium similiter 
exinde provenire, satis ormnibus est manifestum. Sed et cons- 
tat, incestus inde maxime provenire; non enim reperitur ali- 
quis adeo divinis eloquiis eruditus, si maligno spiritu conci- 
tante amoris aculeis incitetur, qui contra mulieres cognatas 
sibi et affines ac Deo dedicatas feminas sciat unquam frena 
continere luxuriae, et hoc satis per assidua experiments vide- 
mus. idolorum etiam servitusmanifestissimeprovenit ex amo- 
re, et hac sapientissimi Salomonis demonstrat exemplum, qui 
mulierum amore ad deos non est veritus accedere alienos ac 
tanquam bestia(326]lis sacrificia mutisi dolis ministrare.Sed, 
si eihoc potuite venire, quem Deus prae omnibus aliis sapien- 
tiae voluit maturitate ac moderatione gaudere, quae poterit 
nos defensare tuitio, qui eius comparatione rudes credimur 
et quasi sub alterius disciplina degimus. Nam, ubi viride 
cognoscis arescere lignum, ibi aridum adustione consumitur. 

Sed et alia ratio insidiari plurimum videtur amori. Quum 
enim ex amore mala Cuncta sequantur, nullum penitus homi- 
nibus inde video procedere bonum, quia delectatio carnis, 
quae inde multa aviditate suscipitur, non est de genere boni, 
immo constat, esse damnabile crimen, quae etiam in coniu- 
gatos ipsis vix cum veniali culpa sine crimine toleratur, pro- 
pheta testante, qui ait: <Ecce enim [et] in iniquitatibus con- 
ceptus sum, et in peccatis concepit me mater mea». 

Amorem praeterea tali argumento confundimus: Amor 
enim non solum facit homines coe[327]lesti hereditate priva- 
ri, sed etiam huius saeculi penitus subducit honores. Cleri- 
cus enim adeo nullus invenitur generosus vel tanta prosapia 
Clarus, si amoris noscatur vacare ministeriis et carnis vo- 
luptatis inservire, qui ecclesiasticos facile consequatur hono- 
res; immo acquisito meretur penitus honore privari et multa 
inter homines infamia denotari. Laïcus etiam nemo posset 
tanta honestari prudentia vel probitate laudari, si constet, 

eum carnis vitio maculari, qui prioris famae praeconia non 
amittat et quolibet honoris officio minus reputetur idoneus. 
Mulier quoque quantumcunque nobilis, prudens atque deco- 
ra, si eius animus quantumcunque sciatur alicui fuisse liga- 
tus amore, ab omni homine contemptibilis judicatur, et eius 
copulam probus quisque recusat. 

Ad haec: Amator quilibet ad omnia tardus reperitur et 
piger, nisi sint talia, quae ad usum pertinere videantur amo- 
ris. Negotia namque amorosus sua nec ullius curat amici, 
nec, si aliquis ei de quocunque facto loquatur, ipsius dictis 
intentas adhibet aures, nec precaniis [328] solet ad plenum 
verba percipere, nisi aliquid de suo referendo loquatur amo- 
re. Tunc etenim, si continuo secum uno mense loquatur, non 
unum jota de omni fabulatione dimitteret. Tanta namque avi- 
ditate suscipit verba de coamante relata, quod assiduitate 
quoque multa loquendi eius nunquam fatigatur auditus. 

Praeterea ipsum Deum sine omni dubitatione castitatis et 
pudicitiae caput esse scimus atque principium; diabolum vero 
amoris et luxuriae auctorem esse, scriptura referente cogno- 
vimus. Et ideo auctoris quoque ratione tenemur in perpe- 
tuum pudicitiam conservare et castitatem, luxuriam penitus 
evitare, quia, quod diabolo auctore constat esse perfectum, 
nihil posset hominibus parare salubre nec aliquid conferre 
laudandum. Quod autem Deo auctore perficitur, malum nullo 
modo posset sortiri effectum vel quidquam hominibus parare 
sinistrum. Sciatis ergo, quod mentis caecitate laborat, qui 
Dei obsequiis dere[329]lictis diaboli satagit servitiis inhae- 
rere. Diabolus enim suis militibus multa promittit atque sva- 
via, postmodum eis nimis solvit amara et promissis: semper 
Contraria facit, quoniam ipse ab initio mendax fuit et in ve- 
ritate non stetit. Quin etiam retributionem miserabilem 
Consvevit sibi servientibus exhibere. Qui enim plura sibi ob- 
Sequia praestat, maiores ab eo meretur poenas recipere et 
malores perpeti cruciatus; et econtra: Qui maiores sibi facit 
offensas, eum sibi magis cognoscit esse subiectum. Sed [et] 
quoque ipse diabolus similis esse latroni asseritur suum via- 

tori securum spondenti ducatum, qui praemio ducatus accep- 
to ipsum ad loca hostium deducit ductumque relinquit ac cum 
ipsis hostibus spolia sortitur et praedam. Nam eodem modo 
diabolus suis militibus et post eum ire volentibus dulcia pro- 
ponit atque svavia et eos quodam modo reddit de impunitate 
ac longa vita securos, posimodum praemio sui ducatus ac- 
ceplio, id est peccatorum eis aere firmiter obligatis, ad insi- 
diarum [330] eos loca deducit, id est ad mortem, ubi daemo- 
num hostiles hominibus insidiae praeparantur, et eos in 
hostium derelinquit insidiis et cum hostibus spolia partitur 
et praedam, quia ipsos suae fraudis ingeniis ad Tartara et 
[cum] daemonum potestatem (1) deductos cum aliis Tartareis 
potestatibus statutis poenis affligit. Deus autem non sic, sed 
pro bonis promissis atque svavibus optima nobis et svavis- 
sima solvit, quim ipse est via, veritas et vita, et ideo non 
immerito uberiori solutione sua nobis promissa persolvit, 
et, quicunque illius se vuit comitatui plena fide committere, 
nullius hostis patietur insidias sed ad optata loca securus et 
ad gioriam deducetur aeternam. Merito ergo quisque tenetur 
amorem luxuriaeque actus abiicere et corporis pudicitiam 
penitus amplexari. | 
Amor praeterea inextricabiles consvevit hominibus et 
mortales guerras parare ac perpetuae pacis foedera remove- 
re. Saepe quoque urbes magnas et egregias arcesque muni- 
tas et castra [331] tutissima subvertit et multam divitiarum 
fortunam sine possidentis largitione ad egestatis infortunia 
ducit multosque cogit commissum luere crimen, quos pecca- 
tum nec sui nec parentum potest [uila] ratione contingere. 
Plus etiam mali potest ad haec in amore notari. Amor 
enim inique matrimonia frangit et cogit sine causa ab uxore 
avertere virum, quos Deus lege data firmiter non posse sta- 
tuit ab homine separari. Ait enim Scriptura: <Quos Deus 
coniunxit, homo non separet». Immo isem plures novimus 
coamantium, eos amore cogente in uxoris inferitum cogitare 

ac eas crudelissima trucidatione necare, quod cunctis cons- 
tat scelus esse nefandum. In hoc enim saeculo nihil de- 
bet aliquis homo tanta affectione diligere quanta uxorem, 
quae legitimo est sibi iure coniuncta. Nam cum viro carnem 
unam Deus indicavit uxorem et aliis cunctis relictis uxori 
iussit adhaerere maritum. Aïjt enim: «Propter hoc relinquet 
homo patrem et matrem et adhaerebit uxori suae, er: erunt 
duo in cärne una [persona}J». Praeterea cum uxore sine cri- 
mine libidinem superamus et [332] incentiva luxuriae absque 
animae macula removemus, prolemque legitimam ex uxore 
cognoscimus, quae nobis viventibus et morientibus digna 
solatia praestat, et in ea Deus ex nobis sibi poterit agnosce- 
re fructum. Sed et, licet quandoque proles ex fornicatione 
sequotur, tamen patri nulla potest afferre solatia, quum ab 
eius etiam hereditate pellatur. Immo filii ex fornicatione pro- 
geniti parentis ignominia referente Scriptura dicuntur. Sed 
nec ipsi Deo tales filii creduntur accepti, sicut evidenter vide- 
tur nos sacra Scriptura docere, quae dicit: cAdulterorum filii 
abominabiles sunt Deo». 

Quum igitur omnia sequantur ex amore nefanda, nullum- 
que inde bonum evenire cognoscatur sed infinitas hominibus 
procedere poenas, cur, stulte iuvenis, quaeris amare et te 
Dei gratia et aeterna hereditate privare? Carissime, ergo, 
discas, amice, et corporis pudicitiam conservare atque car- 
nis voluptates animi superare virtute ettuum vas immacula- 
tum Domino custodire. Nam, eisi tanto carnis ardore vexeris, 
ui corporis continentia nimis res videatur difficilis, si [meri- 
to] mihi volueris consulenti parere, et continentiae [333] 
carnis sine mora et pudicitiae tibi facilis erit amplexus, et 
Carnis voluptatem sine magna poteris difficultate repellere: 
Nunquam ergo te ad delectationem carnis tua te cogitatio 
ducat, loca etiam, tempora et personas, quae causam valeant 
inducere voluptatis et occasionem libidinis concitare semper 
penitus evitare memento. Sed, si loci opportunitas et rei non 
speratus eventus ad carnis opera muiieris te repraesentatione 
compellat, statim voluptatem viriliter compescere cura ef 

opportunifatis instaniis loca dimittere. Sed, si te coeperint 
carnis incentiva vexare, cave, ne voluptatem sequatur effec- 
tus, vel rei te valeat inquinare consensus. Nam [et], si in 
luxuriae conflictu paucis vicibus constans reperiaris et vic- 
tor, raros vel nullos postmodum ab ea patieris insultus. Res 
enim talis luxuria est, quam persequendo vincimur et fugien- 
do fugamus. Ergo, si haec, quae dicuntur, cordis volueris 
aure percipere, facile tibi erit luxuriae motibus obviare. Absit 
enim, hominem tanta nobilitate generis decoratum tantave 
probitate refulium Veneris [334] posse contagio maculari et 
fornicando mulieris admixtione foedari vel ipsius labe foe- 
dissima inquinari. Mulieris enim qualitatem sive statum 
districtius agitare nil foedius vel magis taediosum reperitur 
in orbe. 

Sed haec omittamus ad praesens, ne qualitercunque cre- 
damur in eis accusare naturam, et quia cuilibet sunt manifes- 
ta prudenti. Sola enim haec ad praesens est intentio nostra 
amorem tibi penitus dissvadere ac corporis te pudicitiam ad- 
monere. Quod si potentia cooperante divina pro nostra po- 
terimus voluntate perficere, nil nobis in hac vita posse gra- 
tius evenire cognoscas, quia corporis pudicitia et abstinentia 
Carnis res est, quam apud Deum et homines expedit cunctis 
habere et eam modis omnibus conservare, quin ea neglecta 
nullum in homine bonum posset esse perfectum plene. Et, si 
aliquis in se ipso illam constat habere, multi per eam in homi- 
ne excessus operiuntur, et Varia quoque crimina tolerantur. 
Nam, si homo pudicus inveniatur et largus, nuilius detrac- 
tionibus posset de facili [335] vulnerari vel eius laudibus 
derogari. Sapiens ergo eris, si istud studeas magno adipisci 
labore, quod cuncta bona, quae in homine inveniuntur, exor- 
nat et multos per sui potentiam in quolibet occultare novit 
excessus. Ne mireris, quod dixi pudicum, addidi quoque: et 
largum; nam sine largitate omnis in homine virtus mortua 
videtur et laudis infructuosa iacere, lacobi apostoli auctorita- 
te testante: «Omnis fides sine operibus mortua est». Sic et 
omais sine largitate virtus nulla putatur. 

Alia quoque ratio evidenter videtur arguere amantes. Nam 
ex amore et Veneris opere corporadebilitanturhumana,etideo 
homines efficiuntur in bello minus potentes. Debilitantur ho- 
mines ex amore triplici satis rationabili causa; nam ex ipso 
Veneris opere,ut physicalis monstrat auctoritas, corporis plu- 
rimum potentia minoratur, sed propter amorem corpus mino- 
ris cibi et potus assumptione nutritur,etideo nonimmerito de- 
bet esse potentiae brevioris. Praeterea [336] tollit amor etiam 
somnum et omni solet hominem privare quiete. Sed ex priva- 
tione somni sequitur in homine digestio mala et corporis 
debilitatio multa; et hoc ex ipsa nominis somni rationabili 
physicali possumus definitionecognoscere. Est enim somnus, 
ut ait Ilohannicius, quies animalium virtutum cum intensione 
naturalium: ergo privatio somni nil aliud est nisi anima- 
lium virtutum fatigatio cum diminutione naturalium. Quar- 
ta dici potest ratione non inepte, corpora hominum de- 
bilitari. Nam propter peccatum omnia dona Dei credimus in 
homine minorari, et tempora vitae hominis abbreviari. Quum 
igitur hominibus magnum sit corporis potentia donum atque 
praecipuum, non recte agis, si talia tibi assumere quaeris, 
per quae hoc praecipuum munus in te valeat quacunque ratio- 
ne deficere vel quomodolibet attenuari, Ex amore autem non 
solum haec praedicta sequuntur, sed ex eo quoque corporis 
aegritudo [337] procedit. Nam ex mala digestione interius 
turbantur humores, et inde febres et aegritudines infinitae 
nascuntur. Somni quoque amissio cerebri et mentis saepis- 
sime alterationes inducit, unde homo efficitur amens et furio- 
sus. Sed nimia diei et noctis cogitatio, quam universi habent 
amantes, inducit cerebri quoque defectum, et aegritudines 
corporis inde procedunt. Sed memini, me quodam tempore in 
dictis quibusdam physicalibus invenisse, quod propter Ve- 
neris Opera homines tempore breviori senescunt, et ideo te 
ad non amandum precibus admonere contendo. 

Alia quoque ratione te non amare compello, quia sapien- 
tia propter amorem suum in sapiente perdit officium. Nam, 
quantumcunque sit aliquis sapientia plenus, si ad Veneris 

opera deducatur, nescit habere modum vel sua sapientia 
motus luxuriae moderari aut actus mortiferos refrenare. 
Immo magis sapientes insanire dicuntur amore et ardentius 
carnis voluptates implere, quam qui minori scientia guber- 
nantur. Sed et magis sapientes viri, postquam in amore 
delinquunt, [338] luxuriae contemnere solent excessus, 
quam qui modica sunt scientia fulti. Quis enim Salomone 
maiori fuit sapientia plenus, qui tamen sine modo luxurian- 
do peccavit et amore mulierum alienos deos non timuit ado- 
rare. Sed et quis maior aut sapientia clarior est David pro- 
pheta repertus, qui tamen innumerabiles habuit concubinas, 
uxorem male concupivit Uriae et eam adulterando stupravit 
virumque ipsius tanquam perfidus homicida necavit. Quis 
ergo mulierum amator suam sciret cupidinem moderari, si 
in viris tanto sapientiae dogmate fultis pro mulierum amo- 
re sapientia suum non novit officium nec modum potuit 
luxuriando servare. 

Amatores iterum alia ratione confundimus. Amorem 
namque mutuum, quem in femina quaeris, invenire non po- 
teris. Non enim aliqua unquam dilexit femina virum nec 
amanti mutuo se novit amoris vinculo colligare. Mulier 
[quoque] namque quaerit in amore ditari, non autem coa- 
manti placita solatia exhibere; nec istud debet [339] aliquis 
admirari, quum de natura procedat. Nam et mulieres omnes 
de sexus generali natura tenacitatis et avaritiae vitio macu- 
lantur et pecuniae quaestui et lucris attentae sunt vigilique 
aure sollicitae. Mundi namque partes plurimas circuivi ac 
diligenti examinatione disquirens aliquem reperire non po- 
tui, qui mulierem aliquam se asserat invenisse, quae sponte 
non oblata instanti postulatione non exigat, et si oblata vel 
exacta plenaria munera non agnoscat, quae ab amore non 
retardet incepto. Sed, etsi mulieri substantiam largitus fue- 
ris infinitam, si tantum in soliti muneris te viderit praesen- 
tatione remissum vel ad inopiam te iam devenire cognoverit, 
incognitum te quasi alienigenam reputabit et in omnibus 
sibi eris taediosus atque nocivus. Sed et nulia posset femi- 

na reperiri, quae tanta tibi affectione iungatur vel tanta 
constantia solidetur, si aliquis ad eam quaecunque munera 
offerendo accedat, quae suo fidem servet amori. Tantus 
enim in mulieribus ardor [340] avaritiae manet, quod larga 
munera rerum omnia penitus in eis castitatis claustra di- 
rumpunt. Nam et, si manu velis aperta venire, nulla te mu- 
lier eo, quod petis, vacuum permittet abire. Ac, si largas 
rerum promissiones omittas, ad mulieres nihil postulaturus 
accedas, quia, etsi regio decoreris honore, si nil tamen 
attuleris, nil penitus apud eas impetrare valebis, sed earum 
verecundus repelleris ab aula. Nam ob avaritiam fures om- 
nes sunt mulieres et loculos reperiuntur habere. Nec inve- 
nitur femina tanta generis altitudine decorari vel dignitatis 
et rerum fertilitate beari, cuius pudorem oblatio non frangat 
argenti, et quam degeneris et abiectae quoque personae 
subvertere non possit larga et abundans copia rerum; et 
hoc ideo, quia nulla reperitur femina dives, sicut nec ebrio 
üunquam satis potasse videtur. Nam, etsi terra simul et aqua 
penitus verterentur in aurum, vix posset mulieris avaritia 
mitigari. 

Ad haec mulier omnis non solum naturaliter reperitur 
avara, sed etiam invida et aliarum maledica, rapax, ventris 
obsequio dedita, inconstans, in sermone multiplex, inobe- 
diens et [341] contra interdicta renitens, superbiae vitio 
maculata et inanis gloriae cupida, mendax, ebriosa, verlin- 
gosa, nil secretum servans, nimis luxuriosa, ad omne ma- 
lum prona et hominem cordis affectione non amans. 

Est autem mulier avara, quia non excogitatur in mundo 
nefas, quod ipsa audacter interveniente munere non com- 
mittat, nec cuiquam necessitatem patienti sua novit abun- 
dantia subvenire. Facilius enim posses de individuo ada- 
mante ungue praecidere quam humano ingenio quidquam 
ex reposito mulieris peculio de ipsius voluntate praesume- 
re. Sicut enim Epicurus summum bonum in ventris esse 
credit obsequio, ita mulier huius mundi laudes in divitiis 
credit et rerum tenacitate finiri. Nec enim mulier aliqua tam 

simplex et fatua reperitur, quae propria non noverit tenaci- 
tate avida custodire et aliena summa ingenii subtilitate 
lucrari. immo simplex quidem mulier in unius venditione 
gallinae abundantiori cautela procedit quam sapientissimus 
iurisperitus in castri alienatione maioris. Sed et nulla mulier 
in tanto cuiquam amoris zelo con[342]iungitur, quae toto 
mentis ingenio non laboret coamantis substantiam exhauri- 
re. Et haec non reperitur regula fallax sed omni exceptione 
Carere. 

Invida quoque mulier omnis generali regula invenitur, 
quia semper mulier in alterius feminae pulchritudine zelo 
consumitur et rerum felicitate privatur. Nam et, si propriae 
filiae mulier intelligat pulchritudinem commendari, vix erit, 
quod invidiae zelus ipsam interius non adstringat. Et multa 
convicinarum [et] mulierum inopia et earum inordinoata 
paupertas sibi videtur opulentia affluens et abundans copia 
rerum, unde muliebrem tantummodo sexum proverbium 
antiquum voluisse credimus sine omni exceptione notare, 
quod ait: 

«Fertilior seges est alienis semper in agris, 
vicinumque pecus grandius uber habet». 

Sed vix contingere posset, quod una mulier [in] morum 
probitatem vel pulchritudinis formam laudaret alterius, et, 
si laudare contingat in uno, in alio statim detractionis verba 
subiunget, quae praemissas valeant supprimere laudes. 

[343] Et ideo non immerito sequitur, mulierem esse ma- 
ledicam, quia ex invidia tantum et odio maledicta sequuntur. 
Non voluit unquam mulier. haec in se frangere iura sed 
penitus intacta servare. Nec enim facile posset femina repe- 
riri, cuius unquam noverit parcere lingua vel detractionis 
verba tacere. Et in hoc mulier omnis suas per omnes credit 
attollere laudes et propriam accrescere famam, si aliarum 
insistat laudibus derogare, quae res manifeste cunctis de- 
monstrat, modicum in mulieribus dogma vigere. Cunctis 
enim per mundum constat hominibus et est quasi generalis 
regula omnibus firmum, detractionis verba detractoris tan- 

tum laedere famam et eius opinionem gravare. Nec propter 
hoc mulieres maledicere cessant et laudes inquietare bono- 
rum, ideoque firmiter credimus asserendum, nullam peni- 
tus mulierem sapientiae dogma tenere. Nam et omnia, quae 
solent sapientes habere, mulieri sunt penitus aliena, quia 
omnia temere credit et laudibus propriis libenter insistit et 
cetera sapientiae contraria gerit, quod laboriosum esset 
nobis per singula enarrare. 

[344] Rapacitatis quoque vitio mulier quaelibet inqui- 
natur, quia mulier omnis non solum aliis sed etiam sibi 
bene iuncto marito suis totis elaborat viribus universa sibi 
bona surripere et rapta nemini profutura servare. Tanta 
enim in muliere avaritia dominatur, quod nunquam credit, 
se contra divinae vel humanae legis statuta venire, sed cum 
aliena quaerit iactura ditari. Immo nemini largiri et omnia 
tam iuste quam iniuste acquisita magno studio reservare, 
summam credit mulier esse virtutem et ab omnibus tanquam 
bonum esse laudandum, et ab hac quoque regula non exci- 
pitur ulla quoque regina. 

Ventris etiam mulier in tanto manet obsequio, quia nulli 
rei mulier erubesceret assentire, si fuerit de splendido cibo 
secura, nec tanta sibi posset esse copia cibi, si appetitus 
eam inquietat edendi, quod unquam speret, se posse plena- 
rie saturari, vel quod in mensa petat habere sodalem, sed 
in cibi assumptione occulta quaerit semper et nimis latentia 
loca et extra [345] ordinem libenter solet assumere cibum. 
Sed, licet alias mulierum sit sexus semper avarus et omni 
rerum tenacitati suppositus, omnia tamen, quae habet, avi- 
dissime in ciborum lecacitate consumit, nec fuit quandocun- 
que femina visa, quae non in gulae vitio tentata succumbe- 
ret. Et haec omnia possumus in Eva prima mulierum cog- 
noscere, quae, licet manu divina sine hominis fuerit facto 
plasmata, nil tamen magis vetitum timuit assumere cibum, 
et pro ventris ingluvie de Paradisi meruit habitatione repe- 
li, Si ergo illa femina, quae sine crimine fuit divina manu 
creata, vitia non potuit compescere gulae, quid erit in aliis, 

quas in peccatis mater concipit in alvo, nec unquam sine 
crimine vivuni? Sit ergo tibi pro generali regula definitum, 
quod fin] nihilo facile poteris in muliere carere, si saepius 
curaveris eam splendida mensa cibare. 

Inconstans etiam mulier regulariter invenitur, quia nulla 
mulier tanta super aliquo negotio soliditate firmatur, cuius 
fides modica svasione cuius[346]que non efficiatur in brevi 
spatio alterata. Est etenim mulier tanquam cera liquescens, 
quae semper est formam novam parata suscipere et ad sigi- 
Ili cuiuslibet impositionem mutari. Sed nec ulla posset mu- 
lier te facere tanta promissione securum, cuius voluntas et 
propositum non inveniatur brevi momento circa promissa 
mutari. Nec horae spatio in eodem statu cuiusque mulieris 
animus perseverat, unde non immerito Marcianus ait: «Age 
enim, rumpe moram, quia varium et mutabile semper femi- 
na». — Non ergo speres de quacunque mulieris sponsione 
gaudere, nisi rei primitus sis perceptione securus. Et ideo 
non expedit, in mulierum sponsione civilia iura servari, sed 
ad earum promissiones semper venias cum sacco paratus. 
Namillud proverbium antiquum omni videtur exceptione 

carere in feminis, scilicet: 
| «Tolle moras, semper nocuit differre paratis». 

Sed mulieres omnes cuncta, quae dicunt, in cordis sci- 
mus duplicitate narrare, quia semper alia corde gerunt, 
quam ore loquantur. Nullus posset homo tanta mulieris 
familiaritate [347] vel affectione gaudere, qui eius posset 
animi secreta cognoscere, vel qua sibi fide loquatur. Mu- 
lier enim neminem confidit amicum et quemlibet credit peni- 
tus deceptorem, et ideo ipsa semper in deceptionis animo 
perseverat et cuncta, quae loquitur, in duplicitate cordis 
enarrat et mentis plica fatetur. Nunquam ergo te reddas in 
mulieris promissione vel iureiurando securum, quia nulla 
manet fides in muliere, sed tuae mentis propositum studeas 
mulieri semper servare occultum, et tua sibi noli aperire se- 
creta, [et] ut sic artem arie deludas et eius valeas excludere 
fraudem. Samson enim, cuius cunctis satis probitas est 

manifesta, quia mulieri sua non novit celare secreta, ab ea 
in cordis duplicitate deceptus ab inimicorum legitur exercitu 
superatus, et ab eisdem captus corporis virtute et oculorum 
simul est visione privatus. De mulieribus quoque aliis infi- 
nitis percipimus, quae suos viros et amatores eo, quod eis 
sua non noverunt occultare secreta, turpiter in sermonis du- 
plicitate prodidisse leguntur. | 

[348] Inobedientiae quoque vitio mulier quaelibet inqui- 
natur, quia nulla in orbe adeo sapiens et discreta femina 
vivit, si ei rei cuiusque interdicatur abusus, quae contra ve- 
titum toto corporis non conetur adnisu et contra interdicta 
venire. [Unde illud sapientis eloquium sive omni exceptio- 
ne locum sibi meruit in feminis invenire, scilicet: 

eNitimur in vetitum cupimus semperque.-negatum».] 

Sed et legitur, quod vir quidam sapientissimus fuit exo- 
sam habens uxorem. Qui causa criminis evitandi eom no- 
lens propria interimere manu, sciens, mulierem libenter in 
vetita niti, vas pretiosissimum praeparavit et in eo vinum 
optimum et odoriferum cum veneno mixtum apposuit et ait 
uxori: <Lxor dulcissima, cave, ne vasculum praesens attin- 
gas, nec de hoc liquore quomodolibet praelibare praesu- 
mas, quia res est venenosa et humanae contraria vitae.— 
Mulier vero vetita mariti contemnens, quum nondum procul 
abisset, de inhibito liquore praesumpsit et sic est penitus 
interempta veneno. Sed quid ista referimus, quum maiora 
noverimus? Nonne [349] etenim mulier Eva prima, quae 
manu quoque fuit formata divina, et inobedientiae vitio de- 
periit et gloriam immortalitatis amisit suaque culpa cunctos 
successores suos ad mortis deduxit interitum? Si vis ergo, 
mulierem facere quidquam, ei praecipiendo contraria ob- 
tinebis. 

Superbia quoque muliebrem consvevit maculare sexum. 
Mulier enim superbiae concitatione accensa nec linguae nec 
manus novit scelera vel convicia continere, sed omnia ne- 
fanda irata audacter committit. Sed et, si quis vellet iratam 
Compescere mulierem, inani se labore fatigat, quia, si ma- 

nibus eam teneat pedibusque ligatam et cuiuslibet eam ge- 
neris cruciatu adstringät, ipsam non posset a malo propo- 
sito revocare vel eius animi superbiam mitigare. Sed ad 
modicum satis et levis occasionis verbum, immo quando- 
que pro nihilo, cuiuslibet mulieris accenditur ira, et in im- 
mensum eius superbia crescit, nec unquam recolere pos- 
sum, quod aliquis feminam potuerit quamcunque videre, 
quae suam noverit superbiam cohîbere. Et ab his regulis 
nulla femina reperitur excepta. | 

[350] Praeterea omnis mulier alias contemptui videtur 
habere, quod ex sola constat superbia provenire. Nullus 
enim nisi ex superbiae supercilio alium contemnere posset. 
Mulier praeterea quaelibet, non tantum iuvencula sed etiam 
senex et decrepits, summo studio elaborat propriam exto- 
llere formam, quam rem ex superbia procedere sola, sapien- 
tis patenter verba demonstrant, qui ait: 

«Cunctis inest fastus, sequiturque superbia formam». 
Unde manifeste patet, mulieres non posse mores egre- 
gios plenarie possidere, quia, ut ait: 

«inquinat egregios adiuncta superbia mores». 

Vana gloria feminam detentat quoque vehementer, quia 
mulier aliqua reperiri non posset in mundo, quam super 
omnia laus non delectet humana, et quae verba cuncta de 
se ipsa prolata non credat ad suas pertinentia laudes. Quae 
etiam in Eva prima femina posset culpa notari, quum ciba- 
ria vetita sumpsit, ut boni et mali posset habere scientiam. 
Sed et nulla mulier invenitur ex tam infimo genere nata, 
quae se non asserat egregios habere parentes et [351] a 
magnatum stipite derivari, et quae se omni iactantia non 
extollat. Et haec sunt, quae vana gloria tanquam propria 
quaerit. | 

Mendax etiam femina quaelibet reperitur, quia non est 
femina vivens, quae falsa non simulet et mendacia ingenio 
non componat audaci. Nam et pro re modica satis mulier 
millies iurando mentitur et pro brevissimo lucro infinita 
mendacia fingit. Immo mulieres sua cuncta mendacia tueri 

arte laborant et sub ornata falsitate aliarum consverunt fal- 
sum componere crimen. Nec posset homo tam violentas 
contra mulierem praesumptiones habere, quod ipsa suum 
profiteatur excessum, nisi fuerit in ipso crimine deprehensa. 

Est etiam omnis mulier ebriosa, id est vinum libenter 
potando assumens. Non est enim mulier aliqua, quae cum 
centum in die commatribus erubescat optimum [caritative] 
potare falernum. Nec erit totiens meri potatione refecta, 
quae [352] vina iterum allata recuset; vinum tamen versum 
sibi maxime reputat inimicum, et aquae potus plurimum 
consvevit ei esse nocivus. Sed, si vinum sanum sine aquae 
admixtione reperiat, magnam suae substantiae vellet potius 
sustinere iacturam, quam de illo ad corporis sufficientiam 
non gustaret, unde nulla est mulier, quae saepissime ebrie- 
tatis vitium non incurrat. 

Est et omnis femina virlingosa, quia nulla est, quae 
suam noverit a maledictis compescere linguam, et quae pro 
unius ovi amissione die tota velut canis latrando non cla- 
maret et fotam pro re modica viciniam non turbaret. Immo 
mulier cum aliis commorando nunquam alicui ad loquen- 
dum vellet cedere locum, sed suis semper dictis nititur di- 
cenda committere et in suo diutius sermone durare, nec 
unquam posset sua lingua vel spiritus fatigari loquendo. 
Saepe etiam mulieres videmus plurimas, quae propter avi- 
ditatem loquendi solitariae commorantes intra se ipsas ad 
verba moventur et expressa voce loquuntur. Sed etiam 
cunctis mulier audacter loquendo resistit et nullius unquam 
posset ac{353jquiescere dictis, sed in omnibus semper 
suam nititur praeferre sententiam. 

Praeterea nulla novit mulier aliquod occultare secretum. 
Quanto enim aliquid secretius iniungitur mulieri servan- 
dum, tanto avidius illud cunctis indicare laborat. Nec potuit 
usque ad haec tempora femina inveniri, quae aliquid sibi in 
secreto positum reservaret occultum, quamvis illud sit 
magnum, vel inde videatur alicui mortis interitus evenire. 
Quidquid enim secretum alicuius fidei mulieris iniungitur, 

eius penitus videtur urere intrinseca, nisi primitus iniuncta 
sibi damnose secreta revelet. Nec posses illud in feminis 
evitare quasi iuxta superiorem regulam eis praecipiendo 
contraria, quia mulierem quamlibet plurimum delectat no- 
varum confabulatio rerum. Secretum ergo tuum ab omni 
studeas femina custodire. 

Luxuriosa est etiam omnis femina mundi, quia mulier 
quaelibet, quontumcunque sit dignitatis honore praeclara, 
si aliquem, licet vilissif354]mum et abiectum, noverit in 
Veneris opere potentem, illum a suo concubitu non repellit, 
nec est aliquis in opere Veneris potens, qui etiam cuiusvis 
mulieris posset quomodolibet mitigare libidinem. 

Praeterea nulla mulier tanta fidei puritate colligatur ami- 
co vel manet unita marito, quae alium non admittat aman- 
tem, maxime quum quis pecuniosus accedit, ubi quidem 
mulieris luxuria cum avaritia summa notatur. Sed nulla in 
hoc saeculo commoratur in tantum mulier constans vel 
quacunque sponsione ligata, si voluptatis accedat amator et 
eam ad Veneris voluptates sapienter et instanter invitet, 
quae post multam saltem instantiam petentis velit abiicere 
preces vel ab eius se importunitate tueri. Et haec quidem 
regula pro nulla reperitur femina fallax. Videas ergo, qualis 
sit mulier reputanda, quae in rerum felicitate posita et ho- 
norabili amico vel optimo [est] honorata marito alterius 
appetit voluptatibus commisceri. Ideo istud mulier agit, 
quia nimia ipsam luxuria vexat. 

[355] Est quoque ad omne malum femina prona. Quod- 
cunque maius est in hoc saeculo nefas, illud omnis mulier. 
sine timore pro levi occasione committit, et mulieris animus 
ad omne malum pro modica cuiusque svasione facile incli- 
natur. Praeterea nulla vivit in hoc femina mundo, non etiam 
imperatrix neèque regina, quae totam vitam suam more gen- 
tilium non consumat auguriis et variis divinationum harus- 
piciis [et}, dum vivit, mente credula non insistat, et quae 
assidue artis mathematicae infinita maleficia non committat. 
Immo nullum opus mulier facit, in cuius principio dies non 

exspectetur et hora, et cui ars malefica non praestet initium. 
Nam etiam non ducitur, nec defuncti obsequia celebrantur, 
nec semina frahuntur ad agrum, nec habitatio nova patietur 
ingressum, nec quidquam aliud datur suo initio, nisi mulie- 
bre prius procedat augurium, et nisi istud magicis femina- 
rum praesagiis approbetur. Unde sapientissimus Salomon 
malitias cunctas et scelera mulieris agnoscens de ipsius 
vitiis et improbitate generali fuit sermone locutus. Aït enim 
[356] «Femina nulla bona». Cur igitur, quod est malum, 
Gualteri, tam avide quaeris amare? 

Mulier siquidem hominem cordis affectione non amat, 
quia nulla est, quae marito vel fidem servet amico, et cuius 
fides non inveniatur alio superveniente vacillans. Nescit 
enim mulier aurum vel argentunm: aut alia sibi oblata mune- 
ra reiicere neque sui corporis so!atia petita denegare. Sed, 
quum sciat femina, nihil in tantum coamantis animum aggra- 
vare, quantum si de ipsa sui corporis solatia largiatur, vi- 
deas, quanta mulier hominem cordis affectione peramet, 
quae propter auri vel argenti aviditatem extranei vel pere- 
grini se committit arbitrio et coamantis animum non erubes- 
cit tanta confusione turbare ac propriae fidei ornamenta 
dirumpere. Sed nulla praeterea femina tanto posset coa- 
manti dilectionis vinculo colligari, si munerum ipsa semper 
suffragia non agnoscat, quae circa solita non incipiat tepi- 
dare solatia et suo coamanti non fiat cito peregrina. Nemi- 
nem ergo videtur decere prudentem feminae se affectui obli- 
gare, quia nemini mutuum servat amo[357]jrem, et constat, 
ipsam tot supra dictis et tam validisrationibus reprobandam. 

Amor praeterea ratione alia satis videtur odibilis, quia 
saepius inaequalia pondera portat et eam semper cogit 
amare, quam nulla posset homo sollicitudine obtinere, quia 
mutuum illa non sentit amorem, quum amoris non instige- 
tur aculeis. Non est ergo illius arbitrium eligendum, qui te 
cogit instanter illud toto mentis ingenio postulare, quod 
ipse idem tibi facit penitus denegari. Nam, si amor iustus 
vellet moderator haberi, id solum ad amandum cogeret 

amatores, quod statim vel post dignos labores eos mutua 
vice diligeret; quod quum non faciat, merito videtur eius 
militia recusanda. Non enim illius videtur amanda societas, 
qui te producit ad bellum et inito proelio transit ad hostes 
et tuitionis eis arma ministrat. Non expedit ergo, venerande 
amice, tuos in amore consumere dies, quem tot superius 
improbatum rationibus constat. Nam, si te facit regis gratia 
Carere coelestis ei omni te penitus vero privat amico et 
huius saeculi [358] cunctos subducit honores, omnisque 
famae laudabilis per eundem supprimitur aura, ac sui vora- 
citate divitias devorat universas, et ex eo, sicut superius 
narratur, mala cuncta sequuntur, cur stulte quaeris amare, 
vel quod inde posses acquirere bonum, quod tibi valeret 
tot incommoda compensare? Nec id, quod quaeris in amo- 
re praecipuum, scilicet ut vice mutua diligaris, sicut supe- 
rius edocetur, nullo posses obtinere labore, quia nulla fe- 
mina mutuum rependit amorem. Si cuncta igitur, quae in 
amore versantur, vigili curaveris mente perquirere, clara 
poteris veritate cognoscere, quam inevitabili quisque ratio- 
ne tenetur amorem totis viribus evitare et eius penitus cal- 
care mandata. 

Haec igitur nostra subtiliter et fideliter examinata doctri- 
na, quam tibi praesenti libello mandamus insertam, tibi du- 
plicem sententiam propinabit. Nam in prima parte praesen- 
tis libelli tuae simplici et iuvenili annuere petitioni volentes 
ac nostrae quidem in hac parte parcere nolentes inertiae 
artem amatoriam, [359] sicut nobis mente avida postulasti, 
serie tibi plena dirigimus et competenti ordinatione disposi- 
tam delegamus, quam si iuxta volueris praesentem exerce- 
re doctrinam, et sicut huius libelli assidua tibi lectio de- 
monstrabit, omnes corporis voluptates pleno consequeris 
effectu, Dei tamen gratia, bonorum consortio atque virorum 
laudabilium amicitia iusta manebis ratione privatus, tuam- 
que famam non modicam facies sustinere iacturam, nec fa- 
cile huius saeculi consequeris honores. In ulteriori parte 
libelli tuae potius volentes utilitati consulere, de amoris re- 


DE AMORE 189 


probatione tibi nulla ratione petenti, ut bona forte praeste- 
mus invito, spontanea voluntate subiunximus et pleno tibi 
tractatu conscripsimus. Quem tractatum nostrum si attenta 
volueris investigatione disquirere ac mentis intellectu per- 
cipere et eiusdem doctrinam operis executione complere, 
ratione manifesta cognosces, neminem in amoris voluptati- 
bus debere male suos expendere dies, ac inde rex coeles- 
tis in cunctis tibi propitius [360] permanebit et in hoc sae- 
culo prosperos mereberis habere successus et universa 
laudabilia et honesta desideria cordis implere, ac in futuro 
gloriam et vitam possidebis aeternam. 

Sumas ergo, Gualteri, salubrem tibi a nobis propinatam 
doctrinam et mundi penitus vanitates omiftas, ut, quum ve- 
nerit sponsus nuptias celebrare maiores, et clamor surrexe- 
rit in nocte, sis praeparatus cum lampadibus occurrere sibi 
ornatis secumque ad nupiias introire divinas, nec te opor- 
teat tempore opportunitatis instantis tuae lampadis serotina 
ornamenta disquirere et ad sponsi domum jianua clausa 
venire ac verecundam vocem audire. 

Studeas ergo, Gualteri, lampades semper ornatas habe- 
re, id est caritatis et bonorum operum ornamenta tenere. 
Memento etiam vigilare semper, ne in peccatis dormiendo 
te inveniat sponsi repentinus adventus. Cave igitur, Gual- 
teri, amoris exercere mandata et continua vigilatione labo- 
ra, ut, quum venerit sponsus, inveniat te vigilantem, nec de 
corporis iuven[361]jtute confisum mundana delectatio te 
faciat in peccati dormitione iacere ac de sponsi tarditate 
securum, quia, eiusdem sponsi voce testante, nescimus 
diem neque horam. 

scribendum diversa. 

ab imo scr.: 1. doctrina m. 
ab imo scr.: Eum autem. 
ab imo scr.: si velit, amet. 
scr.: adiuvare add. b. 
acr.: apud. 

scr.: rosas. 

ab imo omniffendum sed. 
scr.: supereffluente. 

ab imo scr.: q. eo dignior. 
ab imo scr.: ipsa noluit. 
scr.: destitutus. 

ab imo scr.: h. [enim] pr. 
ab imo scr.: M. ait. 

ab imo scr.: cunctis merel. 
scr.: appropinquarem. 

ab imo scr.: praeelegit. 


scr.: immundae. 
acr.: utraque. 


ab imo scr.: Sic nec. 
scr.: amantium quot. 
ab imo scr.: decet, al. 
scr.: quaelibet. 

scr.: [213]. 

scr.: intuenti. 

ab imo scr.: huiusmodi. 
scr.: amoris merito defr. 
ab imo scr.: est ab am. 
ab imo scr.: coamantium, amoris. 
ab imo scr.: pepigerunt. 
scr.: propositio. 

scr.: viro manet div. 
scr.: licenter. 

scr.: desideras, ad. 

scr.: iudicanda. 

ab imo scr.: virlingosa. 

